2 ޖޫން 2015\n[މެއި 30، 2015 ގެ ބަޔާ ގުޅޭ]\nކައިވެންޏަށް ފަހުގައި، ކޮންމެ މީހަކަށް ވެސް އިވެނީ އެ މީހަކު އަޑުއަހަން ބޭނުންވާ ތަންކޮޅުގެ އަޑު އެކަންޏެވެ.\nއަހަރެން ދިން އެތައް ސިގުނަލެއްގައި އޭނާއަޅައެއްނުގަތެވެ. އަހަރެންގެ ޙަޤީޤީ ބޭނުމެއް ނަވީންއަށް ނޭނގުނެވެ. އަހަރެން ދިނީ ކެކުޅުންތަކެއް އުތުރިއަރަމުންދާ ކަމުގެ ސިގުނަލުކަމެއް ނުވިސްނުނެވެ. އާނއެކެވެ. ބޭނުންވާ ކަންތައް ދުލުން ބުނެވުނީހެވެ. އަކުރުން އަކުރަށެވެ. ފިލިން ފިއްޔަށެވެ. އެކަމަކު އެ އަށް އަހަރެން ލޯތްބެއް ނުކިޔަމެވެ. ކައިވެނީގެ އުފަލަކީ، ކޮންމެ ފަހަރަކު ބުނެކިޔައިގެން ހޯދޭނެ އެއްޗެއް ނޫނެވެ.\nއަހަރެންގެ ދެ ކުދިން ފެނުމުން އަހަރެންގެ ހިތަށް ފިނިކަން ލިބެއެވެ. ދަރިން ލިބުމުން ދެމަފިރިންގެ ގުޅުން ވާން ޖެހޭނީ ވެސް ވަރުގަދައެވެ. ހީނަރެއް ނޫނެވެ. ބައްޕަގެ ލޯބި ދަރިންނަށް ކިހާ މުހިންމުކަން އަހަންނަށް އެނގެއެވެ. އެކަމަކު، ފިރިމީހާގެ ލޯބި އެ ދަރިންގެ މަންމައަށް ވަކިން މުހިންމެވެ. ކުދިންނާ ނުލައި ދެމަފިރިން ވަގުތުކޮޅެއް ހޭދަކުރަން ޖެހެއެވެ. ކައިވެނި ސަލާމަތް ކުރުމަށް ޓަކައެވެ. ލޯބީގެ ހުޅުކޮޅު ނިވުނު ނުދިނުމަށް ޓަކައެވެ. ހަޔާތުގެ ޑައިރީގައި ލިޔަން ހުރި ލޯބީގެ ސަފުހާތައް އެއްކޮށްފައި ހީރަހެއް ނުޖެހޭނެއެވެ. އަހަރެންނަކީ އާދަވެ ފޮތްލިޔާ މީހަކީމެވެ. އަހަރެންގެ ވާހަކަ ކިޔާލާ ކޮންމެ މީހެއްވެސް ބުނަނީ އަހަރެން ލިޔަނީ އަހަރެންގެ ވާހަކައޭއެވެ.\nމަހިތަށް އަރާ މަށަށް ވެސް ސިންޑުރެއްލާއަށް ލިބުނު ކަހަލަ ޖާދޫ ގެ މާމައެއް ލިބޭނެ ނަމައޭ، ވަގުތުން ޖާދޫއިން ހުރިހާ ކަމެއް ހައްލުކޮށްލާނަމެވެ.\nޝުޢައިބު އާދަވެ ގުޅައެވެ. ޙަބަރު ބަލާލައެވެ.\nއަޅެ އަހަންނަށް ނަވީން ބޭވަފާތެރިވާނެ ނަމަ ކިހާ ރަނގަޅު. އޭރުން ގިލްޓީ ނުވެ މަށަށް އޭނަޔާ ވަކިވެވުނީސް .”\nއަހަރެން އެ ކަހަލަ އެއްޗެއް ބުނާނީ ކިހާ ހިސާބަކަށް ދިޔައީމަކަން ޝުޢައިބަށް ވިސްނެއެވެ. އެހެންނަމަވެސް، ޖަޒުބާތުގައި އަހަރެން ޖެހުނަ ނުދޭން ޝުޢައިބު މަސައްކަތް ކުރިއެވެ .\n“ރަޙްމާ ތީ ހެއްވާ މަންޖެއެއް،” ސަމާސާ ރާގެއްގައި ޝުޢައިބު ބުންޏެވެ. “ކުރިއަކުން ނޭނގޭތަ ރައްޓެހިވެގެން އުޅޭއިރު އުޅޭ ގޮތަށް އެކަކު ވެސް އިނީމަކާ ނޫޅޭނެކަމެއް؟”\n“ޝުޢައިބު ބުންޏަސް ތި ވާހަކަ ގަބޫލެއް ނުކުރާނަން،” އަޑަށް ބާރުލާފައި އަހަރެން ބުނީމެވެ. “ރައްޓެހި ވެގެން އުޅުނުއިރުގެ ފީލިންގްސް ފަހުން ވެސް ހުންނަން ޖެހޭނެ. އެކަކު ފެނުމުން އަނެކަކުގެ ހިތުގެ ވިންދު އަވަސް ވާން ޖެހޭނެ. ކުރިން ކުރެވުނު ސަމާސާތައް ފަހުން ވެސް ކުރާހިތް ވާން ޖެހޭނެ. ކޮންމެވެސް ލާނެތްކަމެއް ކުރަން ހިތް އެދެން ޖެހޭނެ. ކުރިން ދިޔަހެން އެކުގައި ހިނގާލަން ދެވެން ޖެހޭނެ. ނުނިދާ، ވާހަކަދައްކާލަން ތިބެވެން ޖެހޭނެ. އަނެކަކު ރަކިވާ ކަހަލަ އެއްޗެހި ބުނެލެވެން ޖެހޭނެ. ކައިވެންޏަށް ދުވަސްކޮޅެއް ވާއިރު މުޅިން އެހެން މީހަކު ގޭގަ އުޅެގެން ނުވާނެ. ކައިވެނި ކުރާއިރަށް ލައިފް ނުޖެހޭ ވަޒީފާއަކަށް ވާކަށް. ނަވީން ރައްޓެހި ވެގެން އުޅުނުއިރު އެ ފެނުނު ސިފަތައް ދެކެއޭ މަ ލޯބިވީ. އެ ކަންކަން ދޫކޮށްލާފަ، ކުރިން ނެތް ކަންތައްތަކެއް މި ފެންނަން ފެށީ.”\nމިސާލަކަށް؟” ޝުއައިބު ސުވާލު ކުރިއެވެ.”\nހުރިހާ ވާހަކައެއް ޝުއައިބު ގާތަކު ވެސް ނުދެއްކެއެވެ. ވައިފަކަށް ވުމަކީ، އަހަރެން ކުރިމަތީގައި ބޭނުންހާ ކަމެއް ކުރުމަށް ފިރިމީހާއަށް ދެވޭ ހުއްދައެއް ނޫނެވެ. ކޮންމެ ކަމެއް ކޮށްފައި ހިނިގަނޑަކުން ނިންމައެއް ނުލެވޭނެއެވެ. އަޑުގެ ކޮޅަށް ވައި ލާފާނެއެވެ. ވަސް ނުބައި ކޮށްފާނެއެވެ. ކުދިކުދި ކަންތައްތައްކަން އެނގެއެވެ. އެހެންވިޔަސް، އެ ފަދަ ކަންކަން ކުރުމުން އަހަރެން ފަކުރުގަންނަކަން ނަވީންއަށް އެނގޭނެއެވެ. އަހަރެންގެ ލޮލަށް ފެންނަ މަންޒަރުތަކުން ހިތުގައި ދެވިފައި އޮންނަ މަޤާމަށް ބަދަލު އާދެއެވެ. ހަތަރުދަމު، އެންމެ ގާތުގައި ހުންނަ މީހާ ކުރާ ހަރަކާތްތަކުން އޭނަޔާ ދޭތެރޭ ދެކޭ ގޮތް ބަދަލު ވެއެވެ. އަބަދަކު އެ ވާހަކައެއް ނުދެއްކޭނެއެވެ. ޙަޤީޤަތުގައި ނަވީން ގާތް ވުމުން އަހަންނަށް މިހާރު ލިބެނީ ނުތަނަވަސްކަމެކެވެ. ކިތަންމެ މަސައްކަތެއް ކުރިޔަސް އެ ނުތަނަވަސްކަމެއް ނުފިލައެވެ. މީ ލޯތްބެއް ނޫނެވެ. ޤުރުބާނީއެކެވެ. ދަރިންނަށް ޓަކައެވެ. އިރެއްގައި ލޯބި ވެވުނު މީހާއަށް ޓަކައެވެ.\n“އަޅާނުލާ!” އަހަރެން ޖަވާބު ކުރުކޮށްލީމެވެ.\nހިތުގެ ވިންދު އަވަސް ވާން ޖެހެނީ ތަންމައްޗާ ހިސާބަކުން ނޫނެވެ. ފިރިމީހާ ބަލައިލާ ގޮތާއި، ބުނެލާ ލަފުޒު ވެސް ދައުރެއް އަދާ ކުރެއެވެ. އެ ފަދަ ކުދިކުދި ކަންތައްތައް ނަވީން ހަނދާން ނެތެން ފެށުމުން އަހަރެންގެ ހިތް ރޮއެހަދައެވެ. އެ ރުއިން އަޑުނާހައި، އަހަންނަށް އުފާ ހޯދައިދިނުމުގެ ބޭނުމުގައި ނަވީން ދެން ކުރި އެއްވެސް ކަމަކުން އަހަރެންގެ ހިތެއް ނުފުރުނެވެ. ހިތް ނުފުރުމުން ހަށިގަނޑު ނުރުހުން ވެއެވެ. ސިކުނޑިއަށް އިހުސާސް ފޯރުކޮށްދިނުން ހުއްޓައިލައެވެ. އެއް ފަހަރު ވެސް އެ ކަން ހުއްޓައިލައިފި ނަމަ ދެން އަލަކުން ނުފަށައެވެ. އެހާ ހިސާބުން މަޖުބޫރު ވަނީ ކައިވެނި ރޫޅާލާށެވެ. ނުވަތަ ފިރިމީހާއަށް ދޮގުހަދާށެވެ. ނުލިބުނު އުފާ ލިބުނުކަމަށް ހެދޭށެވެ. ކައިވެނި ހިމާޔަތް ކުރަން ބޭނުން ވާތީއެވެ. ފިރިމީހާ ހިތުގައިޖައްސަން ބޭނުން ނުވާތީއެވެ. ދަރިންގެ މުސްތަޤްބަލު ރައްކާތެރި ކުރަން ބޭނުން ވާތީއެވެ. ކައިވެންޏަށް ފަހުގައި ދެން މުޅި އުމުރު އުފަލުގައި ހޭދަ ކުރެވޭނެހެން ހީކުރެވެއެވެ. އެކަމަކު، އެއީ ކުރެވޭ ކުށްހީއެކެވެ. ކައިވެންޏަށް ފަހުގައި ވެސް އޮންނަނީ ޒިންމާ ބޮޑު ހަޔާތެކެވެ. ބުރަ ދިރިއުޅުމެކެވެ. އެއް މައްސަލައަށް ފަހު އަނެއް މައްސަލައެވެ.\nއެއްފަހަރާ ދެ އަލިފާންދަނޑީގައި ރޯކުރިޔަސް އޭގެ ހުޅުކޮޅުގެ އުމުރު ވަރަށް ކުރު ވާނެއެވެ. އަލިފާންދަނޑި ނިވުމުގެ ކުރިން އަލުން ހުޅުކޮޅެއް ރޯކުރަން ޖެހޭނެއެވެ. ފިރިއެއްގެ ކިބައިގައި އެ ހުނަރު ހުންނަން ޖެހެއެވެ. ނަވީންއަށް ދޮގުހަދަން އަހަންނަށް މަޖުބޫރެވެ. ހުރިހާ އުފަލެއް ލިބެއޭ ކިޔައި އޮޅުވާލުމަކީ އަހަރެން އެންމެ ބޭނުންވި ގޮތެއް ނޫނެވެ. އެކަމަކު، ކައިވެނި ރޫޅޭކަށް ބޭނުމެއް ނޫނެވެ. ނަވީން ދޫކޮށްލާކަށް ހިތަކަށް ކެތެއް ނުވިއެވެ. އަހަރެން އުފާކޮށް ނުދެވުނަސް ވެހެވެ.\nއަހަރެންގެ ފިރިމީހާއަށް ވުރެ އޯގާތެރި ފިރިއެއް ނުހުންނާނެއެވެ. އޭނަގެ އެހީތެރިކަމާއި ހެޔޮކަން އަދަދެއް ނުކުރެވޭނެއެވެ. އުފަލާއި ހިތާމައަކީ ވެސް އެއީއެވެ. ލޯތްބަށް އެދި ސަލާންޖަހަމުން ގޮސް އެންމެ ފަހުން އަހަރެންގެ ހަށިގަނޑު ފިނި ވެއްޖެއެވެ. މީ ވަރަށް ހިތްދަތި ދިރިއުޅުމެކެވެ. ކަމެއް ނުވެސް ވާ ކަމަށް ހެދިގެން އުޅެވިދާނެއެވެ. އެހެންނަމަވެސް، ހިތަށް ވަރަށް ތަދުވެއެވެ. ގިނަ ރޭރޭ އަހަރެންގެ ލޮލަކަށް ނިންޖެއް ނާދެއެވެ. އަހަރެން ފެންނަ މީހަކަށް ހީވާނީ އަހަރެން ވަރަށް އުފަލުގައި އުޅޭހެންނެވެ. އެއީ ބޭރުފުށަށް އަހަރެން ދައްކާ ދަޅައެކެވެ. ޙަޤީޤަތުގައި، އަހަރެންގެ ހިތުގެ ސަހަރާއަކަށް ހަނދުވަރުގެ އަލިކަމެއް ނުފޯރައެވެ. އެހެން ވިޔަސް އަހަރެން މިހެން އުޅޭނަމެވެ. އަހަރެން ނަވީން ބޭނުން ވާ ވަރަށް ވުރެ މާ ބޮޑަށް ނަވީންއަށް އަހަރެން ބޭނުން ވެއެވެ. އެކުގައި އުޅެން އަހަރެން ބޭނުންވާ މީހަކީ ނަވީންއެެވެ. އަހަރެން ވަރި ވެއްޖެއްޔާ ނަވީން ވަރަށް ދެރަ ވާނެއެވެ. ވަރަށް އެކަނި ވާނެއެވެ. އެ މަންޒަރު ފެނުމަށް ވުރެ އަހަރެންގެ ފުރާނަ ގެންދެވިޔަސް މާ ރަނގަޅެވެ. އެކުގައި އުޅުމަކީ އަހަރެންގެ އަމިއްލަ ނިންމުމެކެވެ. އެހެން މީހަކު ކުށްވެރި ކުރާކަށް ނެތީމެވެ.\n“މީވީގޮތޭ… އަދުބަދަލްވެއްޖެޔޭ މުޅި ޒަމާން” (ނިމުނީ)\n[ނޯޓް: ރޯޒީ ޝަރީފްއަކީ ސިއްހީ ދާއިރާއާއި ރީތިވުން އަދި ބިއުޓީ ދާއިރާއިންވެސް ރާއްޖެއިން ބޭރުން ތަޢުލީމު ޙާސިލް ކުރައްވާފައިވާ ބޭކަނބަލެކެވެ. އައްޑު އަތޮޅަށް އުފަން ރޯޒީ ކައިވެނި ބައްލަވައިގެން އުޅުއްވަނީ އޭދަފުށީ މަގޫމާގެ އަހްމަދު ނަބީލުއާ އެވެ.\nރޯޒީ ވަނީ އައްޑޫ ލައިވްގައި އޭނާގެ ގިނަ ވާހަކަ ތަކާއި ސިއްޙީ އާޓިކަލްތައް ލިޔުއްވާފަ އެވެ. މީގެ އިތުރުން ރޯޒީ ޝަރީފް އަކީ ގިނަ ބޭފުޅުންތަކެއްގެ ހިތުގެ އުދާސް ޕޮރުގުރާމްގައިވެސް ލިޔުއްވާފައިވާ އެބޭފުޅުންނާ ދިމާވާ ދަތި އުނދަގޫ މައްސަލަތަކުގައި ނޫހުގެ ޒަރިއްޔާއިން އޭގެ ޙައްލު ހޯއްދަވައިދެއްވާ ފައިވާ ބޭކަނބަލެކެވެ.]\nޖޫން 4, 2015 at 4:16 pm\nހާދަ ހާސަރު ދިގުވަނީ އޭ ދޯ މިހާރު… ފޫހި ތަންކޮޅެއް އަސަރު ގަދަ ކޮށްލަބަލަ….. ނައިސް ސްޓޯރީ ކީޕް އިޓް އަޕް…..


PSG in Neymar Ge Ebbasvun 2025 Ge Niyalah ithurukoffi - Vaguthu\nޕީއެސްޖީގައި ސޮއިކުރުމަށްފަހު ނޭމާ\nފްރާންސްގެ ޕީއެސްޖީއާއެކު އެ ކުލަބުގެ ތަރި ބްރެޒިލްގެ ނޭމާ ހަދާފައިވާ އެއްބަސްވުން 2025 ގެ ނިޔަލަށް އިތުރުކޮށްފި އެވެ.\nމީގެކުރިން ނޭމާއާއެކު ހަދާފައިވާ އެއްބަސްވުމުގައި ވާގޮތުން އަންނަ އަހަރުގެ ޖޫން މަހުގެ ތެރޭގައި އޭނާގެ އެއްބަސްވުން ހަމަވާނެއެވެ. އަލަށް ސޮއިކުރި އެއްބަސްވުމާއެކު އިތުރު ތިން އަހަރު އެ ކުލަބުގައި ނޭމާ މަޑުކުރާނެ އެވެ.\nރިޕޯޓުތައް ބުނާގޮތުން ޕީއެސްޖީއާއެކު ނޭމާ ސޮއިކޮށްފައިވާ އާ އެއްބަސްވުމުގައިވާ ގޮތުން އަހަރަކު 30 މިލިއަން ޔޫރޯގެ މުސާރައެއް އޭނާއަށް ލިބޭނެއެވެ. މީގެއިތުރުން އެހެނިހެން ގޮތްގޮތުން ނޭމާއަށް ލިބޭ އާމްދަނީ އިތުރުވާނެކަމަށް ބެލެވެއެވެ.\nއަލުން ބާސެލޯނާއަށް ނޭމާ ދާނެކަމަށް އަޑުފެތުރުނު ނަމަވެސް ނޭމާ ވަނީ ފަހުން އެއީ ތެދެއްނޫން ކަމަށް ބުނެފައެވެ. ބާސެލޯނާ ދޫކޮށް 2017 ވަނަ އަހަރު 222 މިލިއަން ޔޫރޯއަށް ޕީއެސްޖީއާއި ގުޅުމަށްފަހު އަދި މިހާތަނަށް އޭނަގެ އެންމެ މޮޅު ކުޅުމެއް ދެއްކޭގޮތެއް ނުވެއެވެ. ނަމަވެސް ނޭމާއަކީ ޕީއެސްޖީގެ ވެރިޔާ ނާސިރު އެލް ހެއްލާފީ ގެ ފެވަރިޓެކެވެ.\nއެއްބަސްވުމުގައި ސޮއިކުރުމަށްފަހު ނޭމާ ބުނީ އޭނާ އެއްބަސްވުން އާކުރަން ނިންމީ ޕީއެސްޖީއާއި މެދު ހިތްހަމަޖެހޭތީ ކަމަށާއި އިތުރު ކާމިޔާބީތަކެއް އެ ކުލަބުގައި ހޯދަން ބޭނުންވާތީ ކަމަށެވެ.\nޕީއެސްޖީގައި ނޭމާ މިހާތަނަށް ގިނަ ލޯކަލް މުބާރާތްތަކެއް ވަނީ ކާމިޔާބުކޮށްފައެވެ. މީގެތެރޭގައި ތިން ފަހަރު ލީގުގެ ތައްޓާއި ފްރާންސް ކަޕާއި ސުޕަ ކަޕް މިއިން ކޮންމެ މުބާރާތެއް ދެ ފަހަރު ކާމިޔާބުކޮށްފައިވެއެވެ.


"Fundaalaifi" Namugai Idhikolhun Rally Akah Nikuhnanee - Vaguthu\n"ފުނޑާލައިފި" ނަމުގައި އިދިކޮޅުން ރެލީއަކަށް ނިކުންނަނީ\nޕީޕީއެމްގެ ސަޕޯޓަރުންތަކެއް - ވަގުތު އިމޭޖްސް\n"ފުނޑާލައިފި" މި ނަމުގައި ޕްރޮގްރަސިވް ކޯލިޝަނުން ބާއްވާ ހާއްސަ ރެލީއެއް ހުކުރު ދުވަހުގެ ރޭ ކާނިވަލްގައި އޮންނާނެ ކަމަށް ޕްރޮގްރަސިވް ކޯލިޝަނުން ބުނެފިއެވެ.\nޕީއެންސީގެ ނައިބު ރައީސް އަބްދުލްރަހީމް އަބްދުﷲ (އަދުރޭ) މިރޭ ކުރެއްވި ޓްވީޓެއްގައި ވިދާޅުވޯ ދީނާއި ގައުމު ދެކެ ލޯބިވާ ހުރިހާ ރައްޔިތުން މި ރެލީއަށް ވަޑައިގެން ދެއްވުން އެދި ދައުވަތު އަރުވާކަމަށެވެ. މި ރެލީގައި ކުރީގެ ރައީސް އަބްދުﷲ ޔަމީން ބައިވެރިވެ ވަޑައިގަންނަވާނެ ކަމަށް ވެސް އަދުރޭ ވިދާޅުވިއެވެ.\n“Fundaalaifi” mi namugai Progressive Coalition In Baahvvaa kh’aassa Rally Eh 15.11.2019 (Friday Night) Carnival ga Onnaane.Dheenaa Qaumu dheke Loabivaa Hurihaa Rayyithun Vadaigen Dhevvun edhi Dhauvathu Aruvan.Mi Rally gai Raees Yameen baiverive vadaigannavaane.#Fundaalaifi\n— Abdul Raheem Abdulla (@Banafsaa) November 13, 2019\nޕްރޮގްރަސިވް ކޯލިޝަނުން މީގެ ކުރިން ވެސް ވަނީ ތަފާތު ނަންނަމުގައި ގިނަ ރެލީތަކެއް ބާއްވާފައެވެ. އެންމެ ފަހުން ޝަހީދުންގެ ދުވަސް ފާހަގަ ކުރަން ޕްރޮގްރަސިވް ކޯލިޝަނުން ބޭއްވި ރެލީ އަށް ފުލުހުން ވަނީ ހުރަސް އަޅާފައެވެ. ޝަހީދުންގެ ދުވަސް ފާހަގަ ކުރަން ބޭއްވި ރެލީއަށް ފުލުހުން ހުރަސްއަޅައި ބައެއް މީހުން ހައްޔަރު ވެސް ކުރިއެވެ. ނަމަވެސް ފަހުން ވަނީ އެންމެން ވެސް ދޫކޮށްލާފައެވެ.\nހުކުރު ދުވަހުގެ ރޭ ޕްރޮގްރަސިވް ކޯލިޝަނުން ރެލީއެއް ބާއްވާއިރު އާދީއްތަ ދުވަހު ކުރީގެ ރައީސް ޔާމީންގެ ޝަރީޢަތުގެ އަޑުއެހުމެއް ވެސް ވަނީ ތާވަލް ކޮށްފައެވެ. ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިން މައްސަލައިގެ ޝަރީޢަތް އާދީއްތަ ދުވަހު ކްރިމިނަލް ކޯޓުގައި ބާއްވާއިރު އެމައްސަލަ ބައްލަވަން ވަނީ ފަސް ފަނޑިޔާރުންގެ ބެންޗެއް އެކުލަވާލާފައެވެ.\nނޮވެމްބަރު 13, 2019 23:16\nމަވެސްދާނަން ބައިވެރިވާން އެންމެން ނުކުމެ މިސަރުކާރު ހަމަމަގައްއަޅުވަން\nނޮވެމްބަރު 14, 2019 00:01\n"ޝަހީދުންގެ ދުވަސް" ފާހަގަ ކުރަން ޕްރޮގްރަސިވް ކޯލިޝަނުން ރެލީއެއް ނުބާއްވާ..!\nނޮވެމްބަރު 14, 2019 01:02\nދީނަން ލޯބި ކުރާމީހުން ޓިނު ވަކަކަ އް ނުނަގާނެތާދޯ\nނޮވެމްބަރު 14, 2019 01:12\nހެހެ.ކާނިވާ ސަރަހައްދު އެއީ ތަމެން ނާޗަރަންގީ ކުޅެން ބާއްވާފަ އޮތްތަނެއްތަ؟ކޮންމެވެސް އެހެންކަމަކާ އުޅޭ.\nނޮވެމްބަރު 14, 2019 08:52\nތަމެންނޭ ކިޔާއިރު އިސްލާމްދީން އެއީ ތަމެން ކުޅޭކުލޭ އެއްޗަކަށް ހަދާގެން އުޅުމަށް ބާވާލެއްވި ދީނެއްތަ. ތަމެންނޭ އެބަކިޔައެންނުން. ނިކަން ރީތިކޮށް ތަމެން ދަސްކޮށްދޭނަން.\nނޮވެމްބަރު 14, 2019 03:11\nމި ސަރުކާރަށް ކޮށްދެވުނު ކަމެއް ހަރާން.. ދަތުރުގޮސް ސުވިމިންޕޫލަށް އެރެވެނިކޮށް ނިމުނީ ވިއްޔާ.. މޮޅެތި ހުކުމް ނުކޮށް ރައްޔިތުންނަށް އެންމެކަމެއް ނަމަވެސް ކޮށްދީބަލަ..\nނޮވެމްބަރު 14, 2019 08:35\nމަށައް ވަރައް ކަމުދާ ނަމެއްތީ\nދައުލަތުގެ ލާރިގަންޑު ފުނޑާލައިފި\nކައިރީގަ ތިބި މީހުން ފުނޑާލައިފި\nގިނަ ރައްތަކެއް ފުނޑާލައިފި\nބުރިޖުގެ ލާރިގަންޑު ފުނޑާލައިފި\nދެން މިހެން ކިޔާނެކަމެއްނެތް ވަރައްގިނަ ތަންތަން ފުނޑާލާފަ ޔާމީނު ދިޔައީ.. ތި ނަން ކީ މީހަކައް މަގޭ ސަލާމް\nނޮވެމްބަރު 14, 2019 10:57\nއާނ މަށަށްވެސް ވަރަށް ކަމުދައި މިނަން\n32 ބިލިއަންވެސް ފުޑާލައިފި\nMMPRC ގެ ވެސް ބޮޑުބައި ފުޑާލާފަ ކޮތަޅުކޮތަޅަށް އަޅައިގެން އުފުލީވެސް އިބޫ\nޝަރުއީ ދާއިރާ ފުނޑާލައިފި\nއިލެކްޝަނުގެ ތެރެއިން ރައްޔިތުންގެ ވޯޓްތައްވެސް ފުނޑާލައިފި\nވެރިކަމަށް އަހަރެއް ނުވަނީސް މުޅި ދިވެހި ގައުމު ފުނޑާލައިފި\nނޮވެމްބަރު 14, 2019 08:49\nސަރުކާރު ' ހަމަމަގަށް ' އަޅުވަން މިހެންބުނުމުން އޯކޭ، އެކަމަކު މިކިޔެނީ ކީކޭބާ، ކޯއްޗެއް ރީތިކޮށްކިޔާކަށްތަ ސަރުކާރު ވައްޓާލާން މިހެން ހަމަކިޔަންވީ.\nފުރަތަމަ އިސްލާމްދީން ފުޑާލަންއުޅޭލާދީނީ ޖަމާއައް ހިފާހައްޔަރުކުރުން.\nދެވަނަޔައް. ކުށަކާނުލާ ވަޒީފާއިންވަކިކުރާ\nތިންވަނަޔައް ގާނޫނީ ވެރިކަމެއް މިގައުމައް\nގެނެސް ގާނޫނާޚިލާފުވި ފަރާތްތައް ފުޑާލުން.\nކާލާފަވާ ރައްޔަތުންގެ ލާރިގަނޑުހޯދާ\nއިންކާރުކުރާ ފަރާތްތައް ފުޑާލުން.


Gasim Ge4Resort Eh Bandhukoh, Hurihaa Muvazzafun No Pay Ah - Vaguthu\nޕެރަޑައިސް އައިލެންޑް ރިސޯޓު\nވިލާ ހޮޓެލްސް އެންޑް ރިސޯޓުގެ ދަށުން ހިންގަމުން އަންނަ ޕެރަޑައިސް އައިލެންޑް ރިސޯޓު ފިޔަވައި އިތުރު ހަތަރު ރިސޯޓު ބަންދުކުރަން ނިންމައި އެ ރިސޯޓުތަކުގެ ހުރިހާ މުވައްޒަފުންނަށް ނޯ ޕޭ ލީވްއެއް ދިނުމަށް ވިލާ ކުންފުނިން ނިންމައިފިއެވެ.\nވިލާގެ ރިސޯޓުތަކުގެ ގޮތުގައި މިވަގުތު އޮތީ ޕެރަޑައިސްގެ އިތުރުން ހޮލިޑޭ އައިލެންޑް ރިސޯޓާއި ސަން އައިލެންޑް ރިސޯޓާއި ފަން އައިލެންޑް ރިސޯޓާއި ރޯޔަލް އައިލެންޑް ރިސޯޓެވެ. މި ހަތަރު ރިސޯޓުގައި ގިނަ އަދަދެއްގެ މުވައްޒަފުން މަސައްކަތް ކުރެއެވެ. މި ފަސް ރިސޯޓުގެ ތެރެއިން އެންމެ ބޮޑު ރިސޯޓުގެ ގޮތުގައި އޮތީ އދ. އަތޮޅުގައި އޮންނަ ސަން އައިލެންޑް ރިސޯޓެވެ.\n"ވަގުތު" އަށް އެނގިފައިވާ ގޮތުގައި ގާސިމްގެ ރިސޯޓުތައް ބަންދު ކުރަން ނިންމާފައި ވަނީ ރާއްޖެ އަންނަ ފަތުރުވެރިން ވަރަށް ބޮޑަށް މަދުވެ، މިހާރު ރާއްޖެއިން އަޅާފައިވާ ފިޔަވަޅުތަކުގެ ސަބަބުން ފަތުރުވެރިން ރިސޯޓްތަކަށް ގެންދަން ވަރަށް ބޮޑަށް ދަތިވަމުން އަންނާތީއެވެ.\nމި ރިސޯޓުތައް ބަންދު ކުރުމަށްފަހު މުވައްޒަފުން ނޯޕޭއަށް ގެއަށް ފޮނުވާލާނެކަމަށް "ވަގުތު"އަށް ވަނީ އެނގިފައެވެ. އަދި އެކަން މުވައްޒަފުންނަށް މިހާރު އަންގާފައިވާ ކަމަށްވެއެވެ. އެކަމާ ގުޅިގެން އެ މުވައްޒަފުން މިހާރު ތިބީ ބޮޑު ކަންބޮޑުވުމެއްގެ ތެރޭގައެވެ.\nރިސޯޓުތައް ހުއްޓުމަކަށް ގެންނާނީ މިހާރު އެ ރިސޯޓުތަކުގައި ތިބި ފަތުރުވެރިން ޗުއްޓީ ހޭދަކުރުމަށް ފަހު، އެނބުރި ގައުމުތަކަށް ދިއުމުންނެވެ. އަދި ހަތަރު ރިސޯޓަށް ހަދާފައިވާ ބުކިންސްތައް ޕެރެޑައިސްއަށް ބަދަލު ކުރަން ނިންމާފައިވާ ކަމަށްވެއެވެ.\nޕެރެޑަައިސް ފިޔަވާ ގާސިމްގެ ހުރިހާ ރިސޯޓެއް ވަގުތީ ގޮތުން ބަންދު ކުރަން ނިންމާފައިވާއިރު، ވިލާ ކުންފުނީގެ މަސައްކަތް ކުރާ މުވައްޒަފުންގެ މުސާރަތައް ކުޑަ ކުރުމަށް ހާއްސަ ސާކިއުލާއެއްވެސް މީގެ ކުރިން ވަނީ ނެރެފައެވެ.\nރާއްޖެ އިން ކޮވިޑް-19 13 މީހެއްގެ ގައިން ވަނީ ފެނިފައެވެ. މި ބަލި ފެނިފައި ވަނީ މުޅީން ވެސް ބިދޭސީންގެ ގައިންނެވެ. އެއީ ފަތުރުވެރިންނާއި ރިސޯޓުތަކުގައި މަސައްކަތް ކުރާ ބިދޭސީ މުވައްޒަފުންނެވެ.\nމާޗް 16, 2020 13:55\nޤާސިމާއި ރާއްޖޭގެ މުއްސަނދިކަން އެއިރަކު އޮންނަ ސަރުކާރުން ނަހަމަ ގޮތުގައި ބޭނުންކުރާތާ 30 އަހަރަށްވުރެ ގިނަދުވަސް ވެއްޖެ. އެކަމަކު 1 މަސްދުވަހު މުވައްޒަފުންނަށް ޕޭ ލީވެއް ދޭކަން ނުކެރުނު. އެލިބޭ ސާވިސްޖުން އެކަނިވެސް 1 މަސްދުވަހުގެ ޕޭ ލީވެއް ދެވިދާނެދޯ. އަދިވެސް ރައްޔިތުންގެ ހައްޤޭކިޔާ ހަޅޭލަވާތި.\nމާޗް 16, 2020 14:02\nތިފިޔަވަޅީ ނިންސާނިޔާ ހިލާފް ފިޔަވަޅެ މޯޒިފުންތައް ނޯޕޭއަށް ފޮނުވާލީމަ އެމީހުންގެ އަނބި ދަރިން ބިކަވެ ހާލްގަ ޖެހޭނެ މިވަގުތު ކޮންތާކުން ފައިސާހޯދާނީ ކޮންމަސައްކަތެއްކުރާނީ\nމާޗް 16, 2020 14:08\nމީ މަހުޖަނުން ނިކަމެތިންނަށް އެހީވާންވީވަގުތެއްނޫންތަ. އެކަމަކު މިފެންނަނީ މަހުޖަނުން ނިކަމެތިން އިތުރަށް ނިކަމެތިކޮށްލާތަން. ތިކަމުގެ ހިތި ތިޔަ މަހުޖަނުންނަށް ފެންނާނެ.\nމާޗް 16, 2020 14:16\nގާސިމް އަށް ދަންނަވަން އޮތީ ތިހެން ނަހަައްދަވާށޭ... ތިމާކާން، ލިބުމަށް އެދޭ ފަދައިންއެހެންމީހުނަށްވެސް އެދޭށޭ.\nމާޗް 16, 2020 14:20\nމުވައްޒަފުންނާ ޢާއިލާ އިން ބަދު ދުޢާކުރާނެ ކަމެއްތީ. ކިހާ ބޮޑު ގެއްލުމެއް އެމީހުންގެ ޢާއިލާއަށް\nމާޗް 16, 2020 14:24\nމުއްސަނދި ކަމަކީ ލިބިފައިވާ ނިއުމަތެއްމެ އަދި އެ މުއްސަނދި ކަމުގެ ބޭނުން ހެޔޮގޮތުގައި ހޭދަ ނުކޮށްފިނަމަ އިންސާނާއަށް އެމުއްސަނދި ކަމަކީ ބޮޑުވެގެންވާ އިމްތިހާނެއް ކަމުގައި ލައްވަވައެވެ. އަދި އެކަމަށް ޝުކުރުވެރި ނުވެ ﷲ ނުރުއްސަވާ އެތައް ކަމެއް ކުރުމުގައި އެމުއްސަނދި ކަން ހޭދަ ކޮއްފި މީހާއަށް އެމުއްސަނދި ކަން ދެއްވި ފަރާތުގެ ކޯފާ އައުން ނިކަން ގާތެވެ. މުއްސަނދި ކަމެއްގަ ބަރަކާތެއް ނެއް ކަމުގެ އަލާމާތްތައް ތެރޭގައި ފެނިދެއެވެ އެމުއްސަނދި ކަން ބައެއް މަހުޖަނުން ހޭދަ ކުރީ ރަލާ އޫރުމަސް ވިއްކުމާއި ރިބާ ކެއުމާއި ﷲ ނަހީ ކޮއްފައިވާ އެތައް ކަމެއްގެ ތެރޭގައެވެ. މިކަން ކަަން ލޮލުން ފެނި ނުދޭ ހެއްޔެވެ. ﷲ އަށް ބިރުވެތިވެ އެކަލާނގެ އަށް ގިނަ ގިނައިން ވަކީލުކޮށް އުޅޭ ބައެއް ކަމުގައި އަޅަމެން ލައްވާށި.\nރައްޔިތުންނޭވިސްނާލަބަލަ އައްނީ އަށްތަނިކަމެތިކަން ލިބުނީ ގާސިމަށްތަ އެބައެއްގެ އަތުން އެބައެއްހެ ހާލާތު ބަދަލްކުރާކަން މިހާރު ވިސްނިއްޖެދޯ ބަލަ މިދަނޑިވަޅުގަ ގާސިމަށް ނޯޕޭލީވްގަ ފޮނުވާނުލެވޭނެ ސަރުކާރުން މުވައްޒަފުން ހިމާޔަތް ކުރަންޖެހޭނެ މިދަނދިވަޅުގަ ކޮންތާކަށް އިތުރު ކަމެއްކުރަން ދާނީވެސް\nމާޗް 16, 2020 14:50\nހިތްހެޔޮ އޯގާތެރި ގާސިމަށް އެންމެ މަހަކު ކެެއްކޮއްނުލެވުން\nމާޗް 16, 2020 14:51\nތިކަމުގެ ހިތި ތިޔަ މަހުޖަނުންނަށް ފެންނާނެ.\nގާސިމު އެއީ ރިސޯޓުތައް ހިންގޭ ފެންވަރުގެ މީހެއް ނޫން،\nމިކަހަލަ ވަގުތެއްގާ ތިޔައީ އަޅައިގެންވާނެ ފިޔަވަޅެއްނޫން!ލޯނުނަގައިގެންވެސް ނުވަތަ ސަރުކާރުން ވިޔަސް އެމީހުނަށް އެހީވާން އެބަޖެހޭ!ބައިކުދިންނަށް ބަދަލުދީ ހަޒާނާ ވަނީ ދަވާލާފައި!\nމާޗް 16, 2020 15:49\nރައްޔިތުންނަށްޓަކައި 30 އަހަރު ހޭދަކުރީ.!! ދެން ކޮން ވާހަކައެއް!! ރައްޔިތުންނަށްޓަކައި އޮތް ހަމައެކަނި ޕާރޓީ ޖުމްހޫރީ. ޕަރޓ\nދޮގު ހެދިޔަސް ބޮޑުވަ ރު\nއަހަ ރުން ނަކަށް ނާންގާ\nޕެރެޑަައިސް އިން ކޮރޯނާ ފެނިއްޖިޔާ ރަނގަޅު. ދެއަތައް އެބުރޭ މޮޔަ ބުރުމާ.\nމީނައަށް ކިހިނެތް ދެން ގައުމެއް ހިންގޭނީ! މިއުޅެނީ ރިސޯޓުގަނޑެއް ނުހިންގިގެން! މީނާގެ ރިސޯޓުތަށް ދައުލަތަށް ނަގާ ދައުލަތުން ރިސޯޓުހިންގާ! އަވަސްކުރޭ!\nމާޗް 16, 2020 18:58\nވޯޓް ހޯދަން އަހަރެމެން ކައިރިއަށް ނާންނާތި. އަންނަ އިންތިާބުގަ ޖުމްހޫރީ ޕާޓީގެ އެއްވެސް ކެނޑިޑޭޓަކަށް ވޯޓް ދޭނެކަމެއް ނެތް.\nމާޗް 16, 2020 18:59\nމާޗް 16, 2020 21:16\nވަޒީފާއާބެހޭގާނޫނުގަ މިގޮތައްނޯޕޭލީވް ދެވޭނެތޯ؟\nމާޗް 16, 2020 22:18\nމުއްސަދިން މުއްސަދިންގެގޮތުގައި ކުރިއަރާދަނީ ނިކަމެތި މުއަށްޒަފުން ކޮށްދޭ ބުރައި ހުލާސްތެރި އަގުނުކުރެވޭ ހިދުމަތުގެސަބަބުންކަންޔަގީން މިއީ ހަގީގަތަކީ ނަމަވެސް މިއަދު ދުނިޔެއާއި ގައުމަށް ދިމާވެގެންއުޅޭ މުސީބާތުގެސަބަބުން ތިމާކޮޅަށްނަގާ ތަނަވަސްކަން ހޯދައިދިން ނިކަމެތި މުވައްޒަފުމީ ހާ ނަގައި ހޫރާލީ އެދުވަ ހު ހޯދި ޑޮލަރު ފައިސާ މިއަދު ހުސްވެދާނެ ކަމުގެބިރުއުފެދިގެން ނޫންތޯ ކޮބައިތޯ އިންސާފު ކޮބައިތޯ އިންސާނިތްޔަތުގެ ކުލުނު މުދަލާފައިސާއަކީ ﷲކުރައްވާއިންތި ހާނެ ބޭނުން ގޮތެއް އިހ ހުތިޔާރުކުރޭ ﷲއަށްޓަކާ ހޭދަކުރައްވާ އެއްޗެއް\nމަދެއްނުކުރައްވަވާނެ އޯގާތެރިކަމާއެކު ދީލަތިވެލައްވަވާ\nމާޗް 16, 2020 22:50\nގާސިމްއާއި ދޭތެރޭ ސަރުކާރުންފިޔަވަޅުއަޅަންޖެ ހޭ.\nމާޗް 16, 2020 23:01\nޤައުމުގައި ހުރި "އެންމެ މުއްސަނދި"، "އެންމެ ދީލަތި"، "އެންމެ އޯގާތެރި" މަހުޖަނުގެ ހެޔޮފުޅުކަން. މިފަދަ މަކަރުވެރިންގެ ޙަޤީޤަތް އަދިވެސް ދިވެހިންނަށް ދަސް ނުވާނެދޯ؟ ކުރިމަތިވާ ކޮންމެ އުޒުރެއް ބޭނުންކޮށްގެން މުއައްޒަފުންނާ މެދު އަބަދުވެސް އެންމެ އިހާނެތިކޮށް ކަންތައް ކުރާ މީހާ ޤާސިމަކީ. އެންމެ ގެސްޓެއް ނަޔަސް5މަހު ހުރިހާ މުއައްޒަފުންނަށް މުސާރަ ދޭ ވަރަށް އޭނަ އަތުގައި ރިޒާރވް ވެސް ހުންނާނެކަން ޔަޤީން. އެކަމަކު ހަދާލި ގޮތް ބަލާބަލަ.\nމާޗް 17, 2020 00:02\nތިމާ ފޭހުނު އިލޮށި ތިމާގެ ލޮލަށް ރައީސް ޔާމީންގެ ވެރިކަމުގަ ކަލޯ ރާއްޖެހިފުމަގޮވާ ރާއްޖެ ބޮއިކޮޓް ކުރާން ގޮވިހަނދާން ވޭތޯ މިއަދު ބަޔަކު އައިސް ރާއްޖެ ބޮއިކޮޓް ނުކުރިޔަށް މަހުޖަނުންގެ ދުލުގެ ނުބައިކަމުން މިއަދު ރާއްޖެމިވަނީ މަނިކުފާނު އޭރުގޮވި ގޮވުމާއި މުޅިދިވެހި އުއްމަތް ރޮމުން ކުރިމަތި ލާންޖެހިފަ ނޫންތޯ ޤައުމަށްޓަކާ ދީނަށްޓަކާ ކޮބާ މިއަދު ދިވެހިރަށްޔަތު ންދެކެލޯބިވާ މައުމޫން ގާސިމް ކޮބާތަ ރާއްޖެ މިހާރު މިއޮތީ ތިފޭފުޅުން އެދޭގޮތަށް ބޮއިކޮޓް ވެފައެއް ނޫންތޯ ޤައުމަށްޓަކާ ދީނަށްޓަކާ މަށަށް ވޯޓުދީ މުއްސަދި މަހު ޖަނުންނަށޯ ކަންތައް ކުރެވޭނީ ފައިސާވެރިން ނަށޯ ފަސޭހައިން ކަންތައް ކުރެވޭނީ ކޮބާތޯ ތިބުނާ ފައިސާ ވެރީން ކޮބައިތޯ މަހުޖަނުން ކޮބައިތޯ ރަން 30 އަހަރުގައި ވެރިކަން ކޮށްފައިތިބި ތަޖުރިބާކާރު ބާނީ ހަމަ ޖީބުހުސްވެ އަތްމަތިވެސް ހުސްވެފަތޯ ތިތިއްބެވީ ނޫނީ ނިކަމެތި ރަށްޔަތުން އަތްދިއްކޮށް ލަފާނެކަމަށް ހޮރަށް ވަދެ ފިލާތިބީތޯ ވެރިކަން ފޭރިގަނެ މަޖިލިސް ފޭރިގަނެ މަގުމަތި ވެފަތިބި ނިކަމެތި ރަށްޔަތުނަށް ޓަކައި ރައީސްޔާމީން ހައްދަވައި ދެއްވި ބޯހިޔާވަހިކަން ވެސް ފޭރިގަނެ ރައީސްޔާމީން ޖަލަށް ލާފަ އެންމެފަހުން ނިކަމެތި ރަށްޔަތުން މަގުމަތިވެސް ކޮށްލީތޯ؟


Beyru bayakah aiport thah dhinumu ge visnumeh neiy: Aslam | Mihaaru\nބޭރު ބަޔަކަށް އެއާޕޯޓުތައް ދިނުމުގެ ވިސްނުމެއް ނެތް: އަސްލަމް\n25 ނޮވެމްބަރ 2019 - 11:18 16 comments\nނ. މާފަރު އެއާޕޯޓާ ބެހޭ ގޮތުން މަނަދޫ ދާއިރާގެ އެމްޑީޕީ މެމްބަރު ހާރޫން ރަޝީދު ކުރެއްވި ސުވާލުގެ ޖަވާބުގައި އަސްލަމް ވިދާޅުވީ ބޭރު ބަޔަކު ރާއްޖޭގެ އެއާޕޯޓަކާ ކައިރިވެއްޖެ ނަމަ ދިވެހިންގެ ތެރެއިން ބަޔަކު "ވަރަށް ބިރުނަގާ" ކަމަށެވެ. އެ ސަބަބަށްޓަކައި ބޭރުގެ ބަޔަކަށް އެއާޕޯޓުތައް ހިންގަން ދޭން ބޭނުން ނުވާ ކަމަށް މިނިސްޓަރު ވިދާޅުވި އެވެ.\n"އަޅުގަނޑުމެންގެ ނިންމުމަކަށް ވީ ބޭރުގެ ބަޔަކަށް އެއްވެސް އެއާޕޯޓެއް، ހިންގުމަށް، އޮޕަރޭޓް ކުރަން ހަވާލު ކުރުމަކީ އަޅުގަނޑުމެން ބޭނުންވާ ކަމެއް ނޫނޭ،" އަަސްލަމް ވިދާޅުވި އެވެ.\nނަމަވެސް އޭނާ ވިދާޅުވީ މިހާރު އެ ސިޔާސަތު ތަންފީޒު ކުރަމުން ދިޔަޔަސް، ގައުމުގެ ހާލަތު ބަދަލުވާ ވަރަކަށް ސިޔާސަތު ވެސް ބަދަލުވާނެ ކަމަށެވެ.\n"މިއަދުގެ ހާލަތުގައި ހިންގެން އޮތް ސިޔާސަތަކީ އެއީ،" އަސްލަމް ވިދާޅުވި އެވެ.\nއޭނާ ވިދާޅުވި ގޮތުގައި މާފަރު އެއާޕޯޓު އޮޕަރޭޓް ކުރާނީ އައިލެންޑް އޭވިއޭޝަނުންނެވެ.\nއެއާާޕޯޓްތަކާ ބެހޭ ސުވާލު އައީ ބ. ކިހާދު އާއި ކުޑަރިކިލު އަދި ދޮންފަނު ބަނދަރު ހެދުމާ ބެހޭ ގޮތުން ކެންދޫ ދާއިރާގެ ޖުމްހޫރީ ޕާޓީގެ މެމްބަރު އަލީ ހުސެއިން ކުރެއްވި ސުވާލަށް ޖަވާބު ދެއްވުމަށް ފަހު، އަސްލަމާ ސުވާލުކުރަން މެމްބަރުންނަށް ލިބިވަޑައިގެންނެވި ފުރުސަތުގަ އެވެ.\nއެމްޑީޕީގެ ފުރަތަމަ ވެރިކަމުގައި، އަސްލަމް ހައުސިން މިނިސްޓަރަކަށް ހުންނެވި އިރު، ވެލާނާ އިންޓަނޭޝަނަލް އެއާޕޯޓް، އިންޑިއާގެ ޖީއެމްއާރަށް 25 އަހަރަށް ކުއްޔަށް ދިނެވެ. އެކަމަކު އޭރުގެ އިދިކޮޅު ފަރާތްތަކުގެ ނުރުހުން ބޮޑުވެ، އާާންމުންގެ ޕްރެޝަރު، މިހާރުގެ ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދަށް ކުރިމަތިވެވަޑައިގަތެވެ.\nނަޝީދުގެ ވެރިކަން ވެއްޓުމަށް ފަހު، ރައީސްކަމާ ހަވާލުވެވަޑައިގެންނެވި އެމަނިކުފާނުގެ ނައިބު މުހައްމަދު ވަހީދުގެ ސަރުކާރުން ޖީއެމްއާރުގެ އެއްބަސްވުން އުވާލި އެވެ. ޖީއެމްއާރުން ސިންގަޕޫރުގެ އާބިޓްރޭޝަނަށް ދިއުމުން ބަދަލެއްގެ ގޮތުން 217 މިލިއަން ޑޮލަރު (4 ބިލިއަން ރުފިޔާ) ދޭން ނިންމި އެވެ. އަދި އެ ނިންމުން އައިއިރު ވެރިކަމުގައި ހުންނެވި ރައީސް އަބްދުﷲ ޔާމީންގެ ސަރުކާރުން ވަނީ އެ ފައިސާ ދައްކައިފަ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ދިވެހި ސަރުކާރު ރައްޔިތުންގެ މަޖިލިސް މަޖިލީހުގެ މެމްބަރުން ނެޝަނަލް ޕްލޭނިން އެންޑް އިންފްރާސްޓްރަކްޗަރު


"Duper Fifteen" Malhi Futsal Challenge: Aan Dho Balikoh Xephier Dhevana Buruge Ummeedh Aakoffi - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: އާންދޯ ބަލިކޮށް ޒެފިޔާ ދެވަނަބުރުގެ އުއްމީދު އާކޮށްފި\nޒެފިޔާ އާއި އާން ދޯ ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގައި އާން ދޯ ބަލިކޮށް އެފްސީ ޒެފިއާ ދެވަނަބުރުގެ އުއްމީދު އާކޮށްފިއެވެ.\nމުބާރާތުގެ ގްރޫޕް އީގައި ހިމެނޭ އާން ދޯ ގެ މައްޗަށް އެފްސީ ޒެފިޔާ ކުރިހޯދީ 6-4 ގެ ނަތީޖާއަކުންނެވެ. މި ނަތީޖާއާއެކު މުބާރާތުގެ ދެވަނަބުރަަށް ދިއުމަށް ޒެފިޔާއަށް ބޮޑު އުއްމީދެއް ވަނީ ލިބިފައެވެ. މުބާރާތުގެ ފުރަތަމަ މެޗުގައި ޒެފިޔާ ވީ އެއްވަރެވެ. އެ ޓީމު އެއްވަރުވީ މެންޗެސްޓަރ ޔުނައިޓެޑ ސަޕޯޓާސް ކުލަބު އަތުންނެވެ.\nއަނެއްކޮޅުން އާން ދޯ ޓީމު ވަނީ މުބާރާތުގެ ފުރަތަމަ މެޗުން މޮޅުވެފައެވެ. އެ ޓީމު މޮޅުވީ ނަމުރު އެފްސީއާއި ވާދަކޮށް 1-0 ގެ ނަތީޖާއަކުންނެވެ. މި ބައްޔާއެކު އާން ދޯ ޓީމު ދެވަނަބުރުގެ ޖާގައެއް ކަށަވަރުކުރަން އިތުރު އިންތިޒާރެއް ކުރަން ޖެހެއެވެ .\nމި މެޗުގައި އެފްސީ ޒެފިޔާ ޓީމަށް ލަނޑުތައް ޖަހައިދިނީ ހެޓްރިކެއް ހެދި ސަޔަމް ސައީދު އާއި ދެ ލަނޑު ޖެހި ތިލްމީޒްގެ އިތުރުން އެއް ގޯލު ޖެހި ފާރިޝް އެވެ. އަނެއްކޮޅުން އާން ދޯ ޓީމުގެ ލަނޑުތައް ޖަހައިދިނީ ހެޓްރިކެއް ހެދި އާދަމް މަންސޫރު އާއި އަބްދުﷲ ސިމާހު އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ސަޔަމް ސައީދެވެ.


Trump impeachment: ithuru heki hoadhumaamedhu senate gai hiyaalu thafaathuvejje\nޓްރަމްޕް އިމްޕީޗްމެންޓް: އިތުރު ހެކި ހޯދުމާމެދު ސެނެޓުގައި ހިޔާލުތަފާތުވެއްޖެ\nޓްރަމްޕް އިމްޕީޗްކުރުމަށް ގޮވާލައި ނިއު ޔޯކުގައި ކުރި މުޒާހަރާއެއްގެ ތެރެއިން. -- ފޮޓޯ: ގެޓީ އިމެޖަސް\nވޮޝިންގްޓަން (ޖެނުއަރީ 22) - އެމެރިކާގެ ރައީސް ޑޮނަލްޑް ޓްރަމްޕް އިމްޕީޗް ކުރުމަށް ސެނެޓުގެ ޝަރީއަތް މިއަދު ފެށިފައިވާއިރު، އެކަމަށް އިތުރު ހެކި ހޯދުމަށް އިދިކޮޅު ޑިމޮކްރެޓުން ތަކުރާރުކޮށް ހުށަހެޅި ހުށަހެޅުންތައް ބަލައި ނުގަނެ، ވެރިކަންކުރާ ރިޕަބްލިކަން ޕާޓީ ކޮންޓްރޯލްކުރާ ސެނެޓުން ބޭރުކޮށްލައިފި އެވެ.\nޑިމޮކްރެޓުން ހުށަހެޅީ ޓްރަމްޕްގެ ސަރުކާރުގެ މިހާރުގެ އަދި ކުރީގެ ބައެއް އޮފިޝަލުން ހާޒިރުކޮށް ހެކިބަސް ނެގުމަށެވެ. އޭގެ ތެރޭގައި ޓްރަމްޕް އާއި ޔޫކްރެއިންއާ ދެމެދު ހިނގާފައިވާ މުއާމަލާތްތަކާއި މަޝްވަރާތަކުގެ ފައިލްތައް ވެސް ހިމެނެ އެވެ. ނަމަވެސް، ހެކިން ހާޒިރު ކުރުމާއި އިތުރު ހެކި ހޯދުން ފަސް ކުރަން ސެނެޓުން ވަނީ ނިންމައިފަ އެވެ.\nއަދި ރިޕަބްލިކަން ސެނެޓަރުންގެ ޕްރެޝަރާހެދި، އަޑުއެހުންތައް އަވަސް ކުރަން ސެނެޓުގެ މެޖޯރިޓީ ލީޑަރު މިޗް މެކޯނަލްގެ ހުށަހެޅުން ވެސް ވަނީ އަނބުރާ ގެންދަވައިފަ އެވެ.\nނަމަވެސް، ގާނޫނާ ހިލާފު އެއްވެސް ކަމެއް ނުކުރައްވާ ކަމަށާއި، އިދިކޮޅުން އުޅެނީ ހިޔާލީ ތުހުމަތުތަކެއްގެ މައްޗަށް ބިނާކޮށް، އަންނަ ރިޔާސީ އިންތިހާބަށް ނުފޫޒު ފޯރުވަންކަމަށް ޓްރަމްޕް ގެންދަވަނީ ތަކުރާރުކޮށް ވިދާޅުވަމުންނެވެ.\nއެމެރިކާގެ އުއްތަމަ ފަނޑިޔާރު ޖޯން ރޮބަޓްސްގެ ބެއްލެވުމުގެ ދަށުން ސެނެޓުގައި ހަފުތާއަކު ހަ ދުވަހު ހަ ގަޑިއިރަށް އަޑުއެހުންތައް ކުރިއަށް ގެންދިޔުމަށް ވަނީ ހަމަޖެހިފަ އެވެ. ނަމަވެސް، އެ ޝަރީއަތް ކުރިއަށްދާނީ ކިހާ މުއްދަތަކަށް ކަމެއް ބުނެފައެއް ނުވެ އެވެ.


BREAKING NEWS: Othee Ehme Hahlleh, E Ey Raees Yameen Verikamah Genaun - Jameel - Vaguthu\nއޮތީ އެންމެ ހައްލެއް، އެއީ ރައީސް ޔާމީން ވެރިކަމަށް ގެނައުން - ޖަމީލް\nރާއްޖެ އަށް ދިމާވެފައިވާ މައްސަލަތަކަށް އޮތް ހަމައެކަނި ހައްލަކީ 2023 ވަނަ އަހަރު އޮންނަ ރިޔާސީ އިންތިޚާބަށް ކުރީގެ ރައީސް އަބްދުﷲ ޔާމީން ވާދަކުރުމުގެ ފުރުސަތު ހޯދައި އަލުން ޕީޕީއެމް ވެރިކަމަށް ގެނައުން ކަމަށް ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ވިދާޅުވެއްޖެއެވެ.\nޕީޕީއެމް އަށް މިރޭ ސޮއި ކުރެއްވުމަށް ފަހު ތަކުރާރުކޮށް ޖަމީލް ވިދާޅުވީ ރާއްޖެއަށް ބޭނުން ވަނީ ބިނާކުރަނިވި ފިކުރު ކަމަށާއި އެފިކުރުގެ ބާނީއަކީ ރައީސް ޔާމީން ކަމަށެވެ.\nޖަމީލް ވިދާޅުވީ ފުރިހަމަ ގޮތުގައި އަރާމު ކުރާނީ ރައީސް ޔާމީން މިނިވަން ކުރުމަށްފަހު ކަމަށެވެ.\nރާއްޖޭގެ ހާލަތު ގޯސް ކަމަށާއި އިޤުތިޞާދަށް، ވަމުންދާ ގޮތެއް ނޭނގޭކަމަށް ވިދާޅުވެ ޖަމީލް ވަނީ ރައީސް ޞާލިހަށް ވަރަށް ބޮޑަށް ފާޑުވިދާޅުވެފައެވެ. ރައީސް ޞާލިހް އެންމެ ފަހުން ބޭއްވެވި ނޫސްވެރިންގެ ބައްދަލުވުމެއްގައި ބޭންކެއްގެ ނަން އޮޅިވަޑައިގަތުމުންނާއި ހިޔާ މަޝްރޫޢުތަކުގެ ފްލެޓްތަކުގައި ދިރިއުޅޭނެ މީހުންގެ އަދަދު އޮޅުވާލައިގެން ވިދާޅުވެފައި ވާތީ އެކަމަށް ޖަމީލް ފާޑުވިދާޅުވިއެވެ.\nރައީސް ޔާމީން ވެރިކަމަށް ގެންނަން ޖެހޭ ސަބަބުތައް ހާމަކުރައްވަމުން ޖަމީލް ވިދާޅުވީ މިހާރު ރާއްޖޭގައި ހުރި މައްސަލަތަކައް ހައްލު ގެންނަން ބޭނުން ނަމަ ވެރިކަމަށް ގެންނަން ޖެހޭނީ ބިޔަ ކެރޭ ލީޑަރު ކަމަށާއި އެމީހަކީ "މީހަކު ފެންނަ ކޮންމެ ފަހަރަކު ކަރުނަނާޅާ" މީހަކަށް ވާން ޖެހޭނެ ކަމަށެވެ.\nރައީސް ޔާމީންގެ ޤާނޫނީ ވަކީލުންގެ ޓީމްގައި ވެސް ހިމެނިވަޑައިގަންނަވާ ޖަމީލް ވިދާޅުވީ ރައީސް ޔާމީންގެ ޝަރީޢަތަކީ އިންސާފަކުން، ހަމައަކުން ހިންގި ޝަރީޢަތެއް ނޫން ކަމަށެވެ.\n"ރާއްޖޭގެ ރައްޔިތުން ފެނިގެން ތިމަންމަ އަށް ސާފުވެއްޖެއޭ ދައުލަތުން ސާފުކޮށްދޭން މަސައްކަތް ކުރެއްވި ކޮރަޕްޝަން. އަޅުގަނޑުމެންނަށް މިއަދާއި ހަމައަށް އައިއިރު ވެސް އެވިދާޅުވާ ކޮރަޕްޝަނަކީ ކޮބައިކަން ނޭންގުނު. ސާބިތުކޮށެއް ނުދެވުނު. މިއަދު ދިވެހިރާއްޖޭގެ ރައްޔިތުން ގަބޫލު ކުރައްވަންވީ ރައީސް ޔާމީން ޖަލުގައި ބަހައްޓާފައި އެހުރީ ސިޔާސީ ހަސަދަވެރިކަމުންނޭ." ޖަމީލް ވިދާޅުވިއެވެ.\nޖޫން 25, 2020 21:12\nޖަމީލްތަ މިހާރު ހައްލު ބުނެއުލެނީ\nޖޫން 25, 2020 21:27\nބޮޑުވަގެއް ބޭނުމެއްނޫން ޖަމީލުމާރަގަޅޫވާނެ.\nޖޫން 26, 2020 09:27\nއޭ ބެލޫން. ކިހާވަރެއް ދީގެން ތަ ތިކޮމެންޓް ކުރަނީ؟ މިކޮޅު މީހަކަށް ހެދިގެން އެބަ އުޅެޔޭ.\nޖޫން 25, 2020 21:28\nދެ އަނގައިން ވާހަކަދައްކާ އެނބުރޭ ވަހުތާނެއްކަހަލަ މީހެއްމީ\nޖޫން 25, 2020 21:33\nމަރްޙަބާ ޑރ. ޖަމީލް.\nތިޔައީ ޤައުމަށް ވަފާތެރިން. މާޒީގައި ލިބުނު ފިލާވަޅުން ބަދަލު ހިފުމުގެ ރޫޙެއްނެތި ޤައުމާއި ދީނަށް ޓަކައި ތިޔަ ކޮށްދެއްވާ އިޚްލާޞްތެރި މަސައްކަތަށްޕުޅަށް ފަށްފަށުން ޝުކްރިއްޔާ. ނަމާއި އެއްގޮތަށް ވެސް ރީތިބޭފުޅެއް. ޤައުމަށް ވަފާތެރި އެއް. ﷲގެ ރަޙްމަތްފުޅުން މިޓީމާއި ގިނަބޭފުޅުންތަކެއް ގުޅިވަޑައިގެން މިޤައުމަށް ޖެހިފައިވާ ބަލާވެރިކަން އަވަސް ގޮތަކުން ނިމިގެން ދިއުން ދުޢާޔަކީ. ރައީސް ޔާމީން އަށް މިޤައުމުގެ ހުންގާނު ޙަވާލުކޮށްގެން ނޫނީ މިޤައުމުގެ ދީނާއި މިނިވަންކަން މިނުލަފާ ޚާއިނުން ގެ ކިބައިން ސަލާމަތް ނުވާނެ. ނުބައި ވެރިކަމެއް މިކުރަނީ. ޝޭޚް އިލްޔާސް ދުޢާދެއްވިއޭ އެވިދާޅުވީ ކޮންގޮތަކަށް ބައްލަވާފަބާއޭ ހިތަށްއަރާ. ދުޢާދެއްވާފަ ހުރިވަރު ރައްޔިތުންނަށް ފެނިއްޖެ. އިރުކޮޅަކުން އިސްލާމް ދީނަށް ގޮންޖަހައި ލާދީނީ ރިޕޯޓް..ޔާﷲ ކޮވިޑް 19އާއި އެޖެންޑާ 19 ގެ ކިބައިން އަވަސް ގޮތަކުން މިޤައުމު ސަލާމަތް ކުރަށްވާނދޭވެ. ރައީސް ޔާމީން އަވަސް ގޮތަކުން މިނިވަން ކުރައްވާނދޭވެ. އާމީން\nޖޫން 26, 2020 01:02\nޔާމީނު ހުއްޓައެއްނު އެ ރިޕޯޓު ނެރުނީ؟ އެކަމާއި ވެރިކަމު ހުންނަ މީހާ އާއި ގުޅުމެއް ނެތް ކަލޯ.\nޖޫން 26, 2020 09:55\nޔާމީނު ހުއްޓާ ނެރުނު ރިޕޯޓަށް ބޭނުންވާ ބައިތަށް އެޑިޓްކޮށްގެން އަލުން ނެރެވުނީ މިހާރު މިއޮތް ލާދީނިއްޔަތަށް ބާރުއަލާ ވެރިކަން އައި ފަހުން\nޖޫން 26, 2020 10:53\nދެން ހުއްޓާލާ. މޑޕ ލާދީނީ އެއް ނޫންކަން ދައްކަން ކިތަންމެ ވަރަކަށް އުޅުނަސް އެވާހަކަ ގަބޫލުކުރާނެ މީހަކު ދެން މިރާއްޖެއަކު ނެތް.\nޖޫން 25, 2020 21:35\nރ ޔާމިންވަރެއްނެތް އައިލަވްޔޫ މޭން??\nޖޫން 25, 2020 21:46\nބަލަޖަމީލާ ބިނާކުރަނިވިފިކުރު ކަމުނުގޮ ސްގެންނޫންތޯ ޔޫކޭގަ ފިލާހުރެ ޔާމީނުވެރިކަންނިމެންދެން ހަޅޭލެވީ. ޔާމީނު ޖަލުގައޮވެގެންތޯ ތަންތަންބިނާކުރީ. މިހެންވެގެންނޭ ބުނަންމިޖެހެނީ ޖަމީލުތިހުރީ ބުއްދިގޯ ސްވެފައޭ.\nޖޫން 25, 2020 21:50\nއެއީ ޓޯޓަލް ހައްލު؛ ކ.ނައިބް ރައީސް ޖަމީލް އަކީ ކެރޭ ޤާބިލް ބޭފުޅެއް.. ދެން ފެނިގެންދާނީ ބާރސްޕީޑްގައި ދުވެ ކާމިޔާބު ހޯދާތަން . ރާއްޖެ މުޅިން ފަނާކޮށްފި..ރައްޔިތުން ނުކުތީމަ ހައްގު ލިބޭނެ.. މާއްދާ4އަދި 27 ...ވެރިކަމުގެ ބާރަކީ ރައްޔިތުން....މާފުއްޓަށްގޮސް ރ.ޔާމިން ގެންނަންވީ....\nޖޫން 25, 2020 21:54\nގަރަހިތައިންނަށް ވުރެއް ހަނދާން ބަލި ބުރާންތިން ސިޔާސީ ދާއިރާގަ އުޅެނީ...\nޖޫން 25, 2020 21:55\nޖަމީލް ކަލޭ ގަޔައް ސީ ލާބަލަ އަމިއްލަޔައް ގޮސް އިގިރޭސި ވިލާތުގަ ހުރެގެން ޔާމީން އައް ވަގައް ގޮވާ އެވެނި ކަމެއްމިވެނިކަމެއް ޔާމީން އާއި ހިތޭ މިހާރު ތީ ތަންދޮރުދަންނަ ޖާހިލެއްތަ\nޖޫން 25, 2020 22:12\nމަތާއީދު މަގޭ ވޯޓް ޔާމީންއައް\nޖޫން 26, 2020 00:44\nޖަމީލެ ނޫންތަ ވެރިކަންބޭނުން ވެގެންތިޢުޅެނީ... އެނބުރޭ ވަހުތާނެއްކަހަލަ މީހެއްމީ?\nޖޫން 25, 2020 23:01\nޖޫން 25, 2020 23:13\nއެހެން މީހުންގެ ކަންތައްތަކާއި ބެހުމުގައި އަވަދިނެތި ނުވާށެވެ.ފުރަތަމަ ތިމާ ގެ ކިބައިގައި އެވެނި މިވެނި އުނި ސިފައެއް ހުރި މިންވަރު ބަލާ އެކަން އި ސްލާހް ކުރަން މަ ސައްކަތް ކުރާށެެވެ. ދޫރައްކާތެރި ކުރަން ދަ ސްކޮއްފިނަމަ އެހެން މީހުންނަށް މަލާާމާތް ކޮށް ދެކޮޅުވެރިވުމާއި ފާޑުކިޔުމާއި ޝަކުވާކުރުން ހުއްޓި ތިމާ ގެ ނިކަމެތިކަން ޤަބޫލުކުރެވޭނެއެވެ. އަދި ތިމާގެ ނިކަމެތިކަން ޤަބޫލުކުރެވޭނެއެވެ....\nއޮތީ އެންމެ ހައްލެކެވެ. އެއީ ސިއްރާއި ފާޅުގައި ﷲ ގެ އެންގެވުން ތަކަށް ފުރިހަމަ އަށް ކިޔަމަންގަނެ އެކަލާނގެ ނަހީ ކުރެއްވި ކަންތަކުން ދުރުހެލިވެ ފުރިހަމަ ގޮތުގައި އެކަލާނގެ އަށް ތަޤްވާވެރިވުމެވެ...އުފާވެރިކަމުގެ ގޮވާންކެނޑޭނީ އޭރުންނެވެ. ވަގެއްގެ އަތްމައްޗައް ބައިއަތު ހިފައިގެން ކެނޑޭނީ ހިތާމައިގެ ގޮވާމެެވެ.\nޖޫން 25, 2020 23:14\nމިކަހަލަ ދެފުއްކެހެރިންނާހެދި ޔާމީން ގެ ދުވަސް ދިޔައީ. ކިތަންމެ މޮޅު ވާހަކައެއް ދެއްކިޔަސް ތީނުވާނެ ރަނގަޅު މީހަކައް. ޔާމީން އަށް މިއަދު ލިބެމުން އެދާ ހުރިހާ އަނިޔާ އެއްގެ ޒިންމާއެއް ތި ޖަމީލް ވެސް ނަގަންޖެހޭނެ\nޖޫން 25, 2020 23:26\nއެހެން ވެގެންތޯ ބޭރުގައި ހުންނަވައިގެން ޔާމީން ވެރިކަމުން ބާލަން ކަރުން ނާރުފުއްޕައިގެން ހަޅޭފުޅުލެއްވީ. ދަންނަވަންތޯ އަސްލު އޮތީ އެންމެ ހައްލެ. އެކަމަކު އެއީ ޔާމީނު ވެރިކަމަށް ގެނައުމެއް ނޫން. އެއީ ޖަމީލު ކަހަލަ ދެވުޅިއެއްނުވާ ދެއަނގައިން ދެފަހަރު ދެގޮތަށް ވާހަކަ ދައްކާ މީހުން ރާއްޖޭގެ ސިޔާސީ މަސްރަހުން ދުރުކުރުން. ތިކަހަލަ ޑަބަލް ޓަންގްގެ(ދެދުލުގެ) ވެރި މުނާފިގުންނަކީ ދިވެހި މުޖުތަމައު އަށް ޖެހިފައިވާ މުސީބާތެއް! ޖަމީލު ދައްކާ ވަހަކަ ޤަބޫލެއް ނުކުރެވޭ.\nޖޫން 25, 2020 23:43\nﷲ ގެ ހެޔޮރަހުމަތްފުޅުން ރައީސް ޔާމީން މިނިވަންވެ 2023 ހުގައި މިގައުމަށް އުފާފާގަތިކަން އަނބުރާ އިއާދަވާނެ\nޖޫން 25, 2020 23:54\nޖަމީލް މަނިކުފާނު މިހާރު މޮޔަފުޅުވެހޖެ. އެއްމެކުރިންވެސް ގުރައިދުއަށް މަނިކުފާނު ލުން ނޫންގޮތެއް ނެކަމަށް ދިވެހިރައްޔިތުންގެ މެޖޯރިޓީ ޤަބޫލުކުރަނޭ\nމަރުހަބާ ޑރޖަމީލް އަޅުގަޑު މަނިކުފާނު މި ބިނާކުރަނިވިޕާޓީއާގުޅުމަކީ ކުރިންވެސް ދެކެމުންއައި ހުވަފެނެއް އެކަމައްޓަކާ އަދިވެސް އެއްފަހަރު މަރުޙަބާދަންނަވަން އަޅުގަނޑުގެ އުއްމީދަކީ ދެންތިއްބެވި ބޭފުޅުންވެސް މިބިނާކުރަނިވި ޕާޓީއާގުޅިވަޑައިގެން ނުޙައްގުން ސިޔާސީޙުކުމެއްގަޖަލައްލާފަވާ މިޤައުމުގެ މިހާރުމިދެކޭ ތަރައްޤީގެބާނީ ރައީސްޔާމީން ޖަލުންސަލާމަތްކޮއްދެއްވުމައް މަސައްކަތްކޮއްދެއްވުން\nޖޫން 25, 2020 23:59\nޕީޕީއެމް ގެ ރިޔާސީ ޓިކެޓް ޑރ.ވަހީދު އަދި ރަނިންމޭޓަކަށް ޑރ.ޖަމީލު ގެންނަން މަވަރަށް ތާއީދު. ދެން ރަގަޅުވާނީ ރަޢީސް ޔާމީނު އެދެބޭފުޅުންގެ ފަހަތުގައި މަގު ދައްކަން ހުރުން. ޔާމީނަށް ދެން ރައްޔިތުންގެ އިތުބާރު ހޯދަން ވަރަށް އުދަގޫވާނެ. ވަހީދު ޖަމީލު 2023\nޖޫން 26, 2020 06:29\nއެހެންނާ?! ޔާމީނަށް އެވަރުގެ ދެރައެއް ނުދޭނަށް?، 2023 ގެވެސް ކެނޑިޑޭޓަކީ ރައީސް ޔާމީން،\nޖޫން 26, 2020 00:56\nޕީޕީއެމްގެ ތަރައްގީގެ ވަސް ނުފެންނަ ފަސްކޮޅެއް މާލެ ސަރަހައްދުގައި ނެތޭ ޕީޕީއެމް އަކީ ރާއްޖެ އިންޑިއާގެ އަޅުވެތިކަމުން ސަލާމަތް ކުރަން 200 ބިލިއަން ޑޮލަރު އިންޑިއާގެ ޖީއެމްއާރަށް ދީފައި ނަމަވެސް ދިވެހިންގެ އެއާރޕޯރޓް ދިވެހިންނަށް ހޯދާ ދިން ހަމައެކަނި ޕާރޓީއޭ ރާއްޖޭގެ އިގްތިސާދުގެ ހިތް ކަމަށްވާ މާލެ ސަރަހައްދަކީ އެއީ ސިންގަޕޯރ އަށް ވުރެން އަގު ބޮޑު ކޮށް ބިމާއި ފަޅު ވިއްކާލެވޭ ހަމައެެކަނި ސަރަހައްދަކަށް ހެދި ހަމައެކަނި ޕާރޓީއޭ ރައްޔިތުންނަށް ޑޮލަރު ކިޔޫ ނައްތާލި ހަމައެކަނި ޕާރޓީއޭ މިހާރު ޑޮލަރެއް ވެސް ރައީސް އިބޫގެ ވެރިކަމުގައި ލިބެނީ އެއް ނޫނޭ...\nޖޫން 26, 2020 08:16\nތިޔަކަން ހަނދާންނެތުނީތޯ ނުވަތަ ވޯޓުންފޭރިގަތީތޯ؟ ކެތްނުވީ ދަރުމަވަންތަހޮ ސްޕިޓާކޮޅަށްޖަހާލިތަންފެނިފަ 380ގެ ބޮޑެތިބޯޓުފަހަރުތިރިކޮށްލެވޭވަރުކޮށްލީމަ ރަންވޭގެފެންވަރުބަލަން އޮޅިގެނޭބުނެޖެއް ސީމަ ދެފަޔަށްހިނިއެރީ ހިންދިރުވަންއުދަގޫވީ މިޤައުމުގެޣައްދާރުން ލުހެލީބޯކޮށްއަޑިންނާމަތިންބަހާލީ އަދިބެލޭނެދުވަހެއްﷲ ދައްކަވާނެ! ޢުންމީދަކީ ޣައްދާރުންފަލީހަތްވާތަންފެނުން\nޖޫން 26, 2020 01:22\nއެހެން ކިޔާފަ 2023 ވަނަ އަހަރު ޔާމީނު ވެރިކަމަށް ގެނަސްފަ ޔާމީނު ކަންކުރައްވާގޮތުން ކަމުނުދިޔާމަ މީނާ އަނެއްކާވެސް ބުއްޅަ ޕާރޓީ އަށް ސޮއިކުރާނެކަން %100 ޔަގީން ، ބުރުމާ ގާސިމްވެސް އެތައް ފަހަރަކު ޕީޕީއެމަށް ސޮއިކޮށް ޔާމީނަށް ގުނބޯ ހެދި ވިއްޔާ ، ވަގު އަދީބު ޔާމީނަށް ދިން ކަހަލަ ލަނޑެއް ޖަމީލު ނުދެއްވާނެކަމަށް ވަރަށް ބޮޑަށް އުއްމީދުކުރަށްވަން އަދި ޕީޕިއެމުން ކުރާ ކަންތައް އެމްޑީޕީއަށް ކިޔާދީ ޕީޕިއެމްގެ ޕީީއެންސީގެ ކަންތައްތަކަށް ޖަމީލު ފާރަނުލާނެކަމަށް ކަމަށްވެސް ހީފުޅުކުރައްވަން.. ޖަމީލު އަޑީގަ ހުރެގެން ޔާމީން ވެރިކަމަށް ގެނެސް ދެރައެއް ދޭން އުޅެންޏާ ހަމަމިހާރު ޕީޕިއެމުން ވަކިވެ ގެއަށް ވަޑައިގަންނަވާ ނޫނީ ޔާމީނާއެއްކޮށް ތި ސާބިތު ކަންމަތީގަ އަބަދަށް ދެމިހުރުމަށް ދަންނަވަން..\nމަރުޙަބާ ޑރ. ޖަމީލް?\nޖޫން 26, 2020 01:38\nރާއްޖޭގެ އިގުތިސޯދެއްނޫން މިވަގުތު ދުނިޔެއާ ހުޅަގުޔޫރަފުގެ ބޮޑެތި އިގުިތިސޯތައް ވަނީ ހީނަރުވެފަ! ޔަމީނު އިގުތިސޯދު ރަޅުކުރަންކުރި ކަމެއް ބުނެބަލަ! މިގައުގަ މިހާރުވެސް ޔާމީނު ހުއިރުވެސް ހިންގީ ކުރީގެ އެމްޑީޕީ ސަކަރުން ތާރަކުރި މާލީނިޒާމު! ޖާމީނައް ކޮއްދެވޭނެ ކަމަކީ އެމަނިކުފާނު ސަރޫކާރުން ވަގަންގި ފައިސާތައް ލީތަނެއް ބުނުން\nޖޫން 26, 2020 06:21\nކަލޯ. ޓިކަހަމަ ޖާހިލު މީހުންގެ ލޮލަށް މީހަކު ކުރާ ރަނގަޅުކަމެއް ނިފެންނާނެ ތަނގަޅުމަގެއްވެސް ނުފެންނާނެ...ކަލެއަށް އިޤުތިޞާދު އެއީ ކޯއްޗެއްކަން އެނގޭތަ...؟\nޖޫން 26, 2020 09:26\nހިނދުކޮޅުގަ އުޅޭ ރީނދޫ ބޯޓެއް މީ. ގައުމީ ރިޒާވް އިތުރު ކުރީ ރީނދޫ ސަރުކާރު ގައުމު ވައްޓާލި އަނދަވަޅުން ނެގީ. މި ދައްކަނީ ހުޅު ބޮސް ދަމުން ހަދިޔާކުރި ޑެފިސިޓްގެ ވާހަކަ. ބިޔަ ބޮޑު އެތައް މަޝްރޫޢެއް ހިނގީ. އެތައް ރަށެއްގެ ފެނާ ނަރުދަމާ އަދި ބަނދަރު. ބްރިޖް،އިންޑަސްޓްރިއަލް ވިލެޖް ދަރުމަވަންތަ ހޮސްޕިޓަލް ރަސްފަންނު. ނުވީ ތާކަށް އެތައް އެއާޕޯޓެއް އާ ރަންވޭ. އަދިވެސް ކީދާނެ. ރީނދޫ ސަރުކާރު އައިސް ދިޔައިރު ފައްކާ ކުރެވުނީ ރީނދޫ ބޮޓުންގެ އަނގަ.\nޖޫން 26, 2020 09:29\nކަލޭމެން ދިރުވާލި ބިލިޔަނުން ބިލިޔަން ނުވޭދޯ ވައްކަމަކަށް. ކޮބައިހޭ ރިޒާވުން މަދުވި 700 މިލިޔަން ޑޮލަރު. އަން ކިޔާފަ ކާލެވުނީތަ؟\nޖޫން 26, 2020 03:48\nމިގައުމުގެ ރައްޔިތުން ވަނީ ނުބައިމީހަކަށް ވޯޓްދީ އެތަށް އަހަރެއްގެ ކުރިއެރުމާ ތަރައްގީ ފަހަތަށް ސޮއްސާލާފަ. ޠާމީންފަދަ ކެރޭ ނަތީޖާ ނެރެދެއްވި ލީޑަރެއް ދޫކޮށްލުމަކީ އެޅި ޅައެއްޗެއް. މިއަދު މިދަނީ ހިތިރަހަލަމުން.\nޖޫން 26, 2020 07:25\nމޮޔަމީހުން ބަލަހައްޓާ ތަނެއް ހުންނާނެ، މީނަޔަށް އަދިވެސް ޖާގަ ނުލިބެނީތަ ؟ އަވަސް ކުރަންފެނޭ މީނަގެ ބުއްދި އެއްކޮށް ފިލައިގެން ނުދަނީސް.\nޖޫން 26, 2020 07:34\nރ ޔާމީން ޖަލަށްލާފައިވަނީ ސ ސީދާ އައްނިގެ ނުފޫޒާއި ބާރު\nބޭނުންކޮށްގެން ހަމައެކަނި އޭނާގެ ވެރިކަމުގެ ބިންގާތައް\nވަރުގަދަކުރުމުގެ ބޭނުމުގައެވެ އެހެން ނަމަވެ ސް އެކަން\nއެގޮތަށް ވިއަނުދިނުމަށް 2023 ގެ ރިޔާސސ ސީ އިންތިޚާބު މިއަންނަނީ ބޯމަތިވަމުންނެވެ އެ ސާހިތަކު ކަންކަން އެކޮޅުކޮޅުން ޖެހި ތިމާކަސ ސްތަޅު އެޅޭދުވަ ސ ސް އޮތީ ދާދި ގާތުގައެވެ.\nޖޫން 26, 2020 07:45\nރައްޔިތުން ނުކުމެ ރ ޔާމީން މިނިވަންކޮށް ރާއްޖޭ\nއިގްތި ސާދު ބިނާކުރުމުގައި އެމަނިކުފާނު ބައިވެރި ކުރަން ޖެހެއެވެ އެހެން ނޫންނަމަ ރާއްޖެ ދެން އަތެއްނުވާނެއެވެ.\nޖޫން 26, 2020 08:27\nޖަމީލު ކަލޭތީ ލަދެއް ހަޔަާތެއް ހުރި މީހެއްވެސް ނޫންދޯ\nޖޫން 26, 2020 09:02\nރައީސް ޔާމިނު ކީއްވެހޭ ހިޔާ ފްލެޓުތައް ހަވާލު ނުކުރީ5އަހަރު ލިބުނުއިރުވެސް ؟؟؟؟؟؟؟ ތިތާނެއް ރަނގަޅު އެކަކުވެސް. އަމިއްލައެދުންވެރިކަމުން ފުރިފަ\nޖޫން 26, 2020 09:35\nއެބުނާހެން އޭރުންތާ ޖަމީލަށް ގޮޅިއަށް ދެވޭނީ ކުރިންވެސް ގެންދިޔަ ގޮތަށް\nޖޫން 26, 2020 10:44\nއެބަ ކަމުދޭ. ދެރައީ ޖަމީލްސާހަބްގެ ބޮލަށްވެސް ބައެއް ބާރުވެރިން ސަވާރުވާކަން. މި ފުރުސަތު ނުދެއްވައި އެއް އުއްމީދެއްގައި ކުރިއަށްވަޑައިގަންވާނޭ ޝަޚުސެއް ތިބާއީ.


ނޫރު (ފަސްދޮޅޮސްތިންވަނަ ބައި) – Esfiya\n“މަ ހައްދައިގެން ކަލެއަށް މަގޭ އަތްދަށުން ސަލާމަތް ވެވޭނެކަމަށް ހީނުކުރާތި! މަ މިރޭ ދިޔައިމަ ކަލޭ ކިތަންމެ ވަރަކަށް އިންކާރު ކުރަން އުޅުނަސް ކަލޭ ޖެހޭނީ އެއްބަސްވާން! ހަނދާން ކުރާތި! ކަލޭ…..ޖެހޭނީ….އެއްބަސް…ވާން!” ވިޔާމް ކަޅި އަޅަމުން ބަސްތައް ވަކިވަކިން ކިޔާފައި އެތަނުން ދާން ހިނގައިގަތެވެ. ވިޔާމް އެންމެ ފަހުން ވާހަކަ ދެއްކި ގޮތުން އަފާފް އަނެއްކާވެސް ރުޅި އާދެވޭ ގޮތްވިއެވެ. އެހެނަސް އެ ރުޅީގެ ތެރެއިން ވެސް އޭނައަށް ވިޔާމްގެ ޙާލަތާއިމެދު ވިސްނުނެވެ.\n“އަފޫ! އަވަހަށް އާދެބަލަ ދަރިފުޅާ! ވިޔާމް އައިއްސި!” ކޮޓަރީގެ ބޭރުން މަންމަގެ އަޑު އައުމުން ޚިޔާލެއްގެ ތެރެއަށް ގެއްލިފައިވި އަފާފަށް އެދިމާލަށް ބަލާލެވުނީ ސިހުމަކާއެކީގައެވެ. އެހިނދު ޝާދިޔާ އޭނަގެ ފަހު ޖުމްލަ ބުނެލަމުން އެ ކޮޓަރީގެ ދޮރު ހުޅުވާލީއެވެ. ދޮރު ހުޅުވާލުމަށްފަހު ވެސް ޝާދިޔާ ހެވިފައި ހުރެ އަވަހަށް އަންނާށޭ ބުނެ ދާން ހިނގައިގަތެވެ. މަންމަ ލޯ މައްޗަށް ގެއްލުމުން އަފާފަށް ފަހު ފަހަރަށް މޫނުބަލާ ލޯގަނޑުން އޭނަގެ ސޫރައަށް ބަލާލެވުނެވެ. އަމިއްލަ މޫނުމަތިން ހިތްހަމަނުޖެހިގެން އުޅޭ އަސަރެއް ފެނިފައި އަފާފް މޫނު ރަނގަޅު ކުރެވޭތޯ ބަލަމުން ފުން ނޭވައެއް ދޫކޮށްލިއެވެ. އޭނަގެ ހިތްހަމަނުޖެހިފައިވީ މިއަދު އޮފީހުގައި އިވުނު ވާހަކަތަކެއްގެ އިތުރުން ކަންތައް މިވަނީ ވާންޖެހޭ ގޮތަށްނޫންކަން އެނގުންވާތީވެއެވެ. ޢިއްދައިގައި ހުއްޓާ އޭނައާއި އެހެން މީހެއްގެ ކައިވެނީގެ ވާހަކަ ދެކެވިގެން ވެސް ނުވާނެއެވެ. އެހެނަސް މަންމައާއި ބައްޕައަށް އެ ވާހަކަ ވިސްނައިދޭނީ ކިހިނެއް ހެއްޔެވެ؟ މަންމައާއި ބައްޕަގެ ގޮތް ހިތަށް ވެރިވުމުން އެވަގުތު ވެސް އަފާފްގެ ހިތަށް ނުރުހުންތެރިކަމެއް ވެރިވިއެވެ. އޭގެ އިތުރުން ވިޔާމް އޭނަ ބޭރަށް ދިޔުމުން ވާހަކަ ދައްކާނީ ކޮން ރާގަކަށްކަން އެނގުންވުމުން އަފާފް އިތުރަށް ނުރުހުންވާ ގޮތްވިއެވެ. އިސާހިތަކު ވިޔާމަށް ދެވޭނެ ރުޅިވެރި ޖަވާބުތައް އަފާފްގެ ސިކުނޑީގައި ރޭވެން ފެށިއެވެ. އެހެނަސް މިއަދު ވިޔާމްގެ ދުލުން އިވުނު ވާހަކަތައް އަނެއްކާވެސް ހަނދާންވުމުން އަފާފްގެ އެ ޚިޔާލުތަކަށް ހުއްޓުމެއްއައެވެ. އޭނަ ކޮންމެ ވާހަކައެއް ދެއްކިޔަސް ވިޔާމް ދަށްކުރާ ފަދަ ވާހަކައެއް ދައްކައިގެން ނުވާނެކަން އަފާފަށް އެނގުންވިއެވެ. އެހެނީ ވިޔާމްގެ އެ ހިތް އެހާވަރަށް ހަރުވެފައިވަނީ ހަރުކަށި ހިތްތަކެއްގެ ވެރިން ކަންތައް ކުރި ގޮތުންނެވެ. ވީއިރު އިތުރު ހަރުކަށިކަމަކުން އެ ހިތް މަޑެއް ނުވާނެއެވެ.\nއަފާފް އޭނަގެ ޚިޔާލުތަކުގައި ހުއްޓާ އަނެއްކާވެސް ބޭރުން މަންމަ ގޮވާލި އަޑަށް އަފާފް ލައްބައޭ ކިޔާލިއެވެ. މަންމަ މިފަހަރު އަންނާށޭ ބުނެލުމުން އަފާފް ދާން ހިނގައިގަތީ ވީހާވެސް އިޙްސާންތެރި ކަމާއެކީ ވިޔާމާއި މުޚާތަބު ކުރެވޭނެ ގޮތްތަކާއިމެދު ވިސްނަމުންނެވެ.\nއަފާފް ހީކުރި ގޮތާއި ޚިލާފަށް އޭނަ ސިޑި ބަރިއާއި ހަމަވީއިރު ސިޓިންގް ރޫމުން އާ މޫނަކަށް އޭނައަށް ފެނުނީ ވިޔާމް އެކަންޏެއް ނޫނެވެ. ވިޔާމްގެ އިތުރުން އެތާހުރި ދިގު ސޯފާގައި ދުވަސްވީ އެހެން ދެ ފިރިހެނުންވެސް ތިއްބެވެ. އަފާފަށް ސިޑީގެ ތިންވަނަ ހަރުފަތާއި ހަމަކުރެވުނުތަނާހެން ތިރީގައި ހުރި ޝާދިޔާ އޭނަގެ ނަމުން ގޮވާލިއެވެ. އެއާއެކު ސިޓިންގް ރޫމުގައި ތިބި އެންމެންގެ ނަޒަރުތައް އޭނައަށް އަމާޒުވުމުން އަފާފަށް ބޭއިޚްތިޔާރުގައި އިސްޖަހާލެވުނެވެ. އޭނަ ފަސްއެނބުރި އޭނަގެ ކޮޓަރިއަށް އަނބުރާ ދާން ބޭނުންވިއެވެ. އެހެނަސް އޭނަ ވާހަކަ ދައްކައިގެން ނޫނީ މި ޙާލަތު ޞުލްޙަވެރި ގޮތެއްގައި އޭނައަށް ޙައްލު ނުކުރެވޭނެކަން އެނގުންވުމުން އަފާފް އޭނަގެ ބަނޑުގައި އެއްއަތުން ހިފަހައްޓައިގެން ފަރުވާތެރިކަމާއެކީ ފައިބަން ފެށިއެވެ. ލައިގެން ހުރި ދޫ ހެދުމުގެ ސަބަބުން އޭނަގެ ބަނޑު ބޮޑުވަމުން އަންނަކަން ބޭރުފުށުން ފާހަގައެއް ނުވެއެވެ.\n“ވަރަށް ބަލިކޮށް ދޯ އެ ކަނބުލޮ އުޅެމުންދަނީ؟” އެތާނގައި ތިބި ދެ ފިރިހެނުންގެ ތެރެއިން އިސްތަށިގަނޑު ނުރަވެފައިވި ފިރިހެން މީހާ އަފާފަށް ބަލަން ހުރެ އަހާލިއެވެ. ސިޑިން ފައިބަމުން ދިޔަ އަފާފަށް އެ ހިނދު އެމީހާއަށް ބަލާލެވުނެވެ.\n“އާނ ރަމީޒް. އޭނަގެ ކުރީގެ ކައިވެނިން އޭނަ ވަރިވީއިރު އޭނަ ހުރީ ބަނޑުބޮޑުވެފަ. ވިޔާމް ކައިރީގަ އަހަރެން ބުނިން އެ ވާހަކަ. ދޯ ދަރިފުޅު؟” ހުސެއިން ނުހަނު ލޯބިން ވިޔާމާއި މުޚާތަބު ކުރި ވަގުތަކީ އަފާފަށް ދެބުމަ ކައިރި ކޮށްގެން ހުރެ ސިޑިން ފޭބުނު ވަގުތެވެ.\n“އާނ……ރަމީޒްބެ، އަހަރެން ބޭނުން އެ ދަރިފުޅު އަމިއްލަ ދަރިއެއްގެ ގޮތުގައި ބަލަން. އެހެންނޫނީ އަފޫ އެ ދަރިފުޅުގެ ބައްޕައަށް ނުރުހުންވާވަރަށް އެ ދަރިފުޅަށް ވެސް ނުރުހުންވާނަމަ ވިހެއިމަ އެ ކުއްޖާ ފޮނުވިދާނެ އޭނަގެ އަސްލު ބައްޕަ ކައިރިއަށް ވެސް.” ވިޔާމް އަފާފަށް ބެލުމެއްނެތި އެ ވާހަކަތައް ދެއްކީ އަފާފް ރުޅި އަރުވާލުމުގެ ނިޔަތުގައެވެ. އެކަން އަފާފަށް މާ ރަނގަޅަށް އެނގުންވިއެވެ. ފުރަތަމަ ސިކުންތުގައި އެ ވާހަކަތަކަށް އައި ރުޅީގައި އަޑު ހަރު ކުރަން ބޭނުންވިއެއްކަމަކު އަފާފް އަމިއްލަ ނަފްސު ހަމައަކަށް އެޅުވީ އެހެންވެއެވެ. އެހެނަސް އޭނަ ދެން ވިޔާމްގެ ކުރިމައްޗަށް ދާން ޚިޔާލެއް ނުކުރިއެވެ.\n“ވަރަށް ބޮޑަށް މަޢާފަށް އެދެން. އެކަމަކު އަހަރެން ތިގޮތަކާ އެއްބަހެއް ނޫން. އަހަރެން ނުރުހުމެއްނުވޭ އަހަރެންގެ ދަރިފުޅު ދެކެވެސް އަދި އެ ދަރިފުޅުގެ ބައްޕަދެކެވެސް.” އަފާފް ހުރިތާ ހުރެ އެތާތިބި އެންމެންނަށް އިވޭ ވަރަށް މަޑުމައިތިރި އަޑަކުން ބުނެލިއެވެ. އެއާއެކު އަނެއްކާވެސް އެންމެންގެ ނަޒަރުތައް އޭނައަށް އަމާޒުވީ ހިނދު އޭނަގެ މަންމައާއި ބައްޕަގެ މޫނުމަތިން އަފާފަށް ފެނުނީ ރުޅިވެރިކަމެވެ. އެހެނަސް އަފާފް އޭނަގެ ބަސްތައް ބަދަލުކުރާ ކަހަލަ ޚިޔާލެއް ނުކުރިއެވެ.\n“ހެހެ…..އަފޫ ބޭނުމިއްޔާ އަހަރުމެންގެ ކައިވެންޏަށްފަހު އަހަރުމެންނާއެކީ ވެސް ތި ދަރިފުޅަށް އުޅެވޭނެއޭ. އަފޫއަކަށް ވެސް މުޅި ޢުމުރަކު ނުއުޅެވޭނެއްނު އަފޫގެ ހުންނަ ފަދަ ޙައިސިއްޔަތެއް ނެތް މީހަކާ އެކީގަ؟ އަފޫ ކަހަލަ ތަންތަނުގެ ވެރިންނާ ގުޅޭނީވެސް އެހެނިހެން ތަންތަނުގެ ވެރިންނެއްނު؟” ވިޔާމް އެހެން ބުނެލީ ނުހަނު ފަޚުރުވެރިކަމާއެކީ ޝަރަފް ދަށްކޮއްލުމުގެ ނިޔަތުގައެވެ. އެ ވާހަކައިން ވެސް އަފާފްގެ އަތް ގޮށްމުއްކެވިގެން ދިޔައެއްކަމަކު އޭނަ ދެންވެސް ވިސްނުންތެރިކަމާއެކީ ވާހަކަ ދެއްކިއެވެ.\n“ރަނގަޅު ވާހަކައެއް. އަހަންނަކީ އަހަރެންގެ ބައްޕައަށް އެހާބޮޑަށް ބަރޯސާނުވެ އަމިއްލަ މަސައްކަތުން އަމިއްލަ ކުންފުންޏެއް އުފެއްދި މީހެއް. އެހެންވީމަ އަހަރެން ކަހަލަ ޙައިސިއްޔަތެއް ހުންނާނީ ވެސް އެމީހެއްގެ ބައްޕަގެ ފަރާތުން ބޮޑު ވިޔަފާރިއެއް ވާރުތަ ކުރާ މީހެއްގެ ބަދަލުގަ އަމިއްލަ ބުރަ މަސައްކަތުން އަމިއްލަ ވިޔަފާރިއެއް ފަށާ މީހެއް، ދެއްތޮ؟” އަފާފް އޭނަގެ ވާހަކައިން ވިޔާމަށް ވުރެ މަތީ މަޤާމެއް ޝަރަފަށް ދީފިކަން އެތާ ތިބި އެންމެންނަށް ވެސް އެނގިގެން ދިޔަދިޔަހެން އެ އެންމެންގެ ވެސް ނިތަށް ރޫ ގިނަވެ ބުމަގޮށްޖެހިގެން ދިޔައެވެ. ވިޔާމް ރަތްވެގެން ދިޔަ މޫނަކާއެކީ ކުއްލިއަކަށް ކޮޅަށް ތެދުވީ އޭނަ މިހާ ދުވަސްވަންދެން ދަށްކުރަން އުޅޭ މީހަކު ފުރަތަމަ ފަހަރަށް އޭނައާއި އަޅާ ކިޔާލެވުނު އަޑު އިވުމުންނެވެ. އޭނަ ވަގުތުން އެއަށް ރައްދުދީ ވާހަކަ ދެއްކިއެވެ.\n“ތިބުނާ މީހަކު އެ ބުރަމަސައްކަތެއް ކުރާކަން އަފާފަށް އެނގެނީ ކިހިނެއް؟ އޭނަ އަފާފާއި ވަރިވި ފަހުން އެންމެ ފަހަރަކުވެސް އަފާފަށް ގުޅިތަ؟ ބުނެބަލަ އަފާފް! އަފޫއާއިމެދު އަޅާލެވޭތީވެއޭ އަހަރެން އަފޫ ކައިރިއަށް މިއައީ. ތައުބާވުމަށްފަހު އަހަންނަށް ފެނުނު އަންހެން ކުދިންގެ ތެރެއިން އެންމެ ރަނގަޅު އަންހެން ކުއްޖަކީ ތިއީ. އަބަދުވެސް ބޭނުންވި އަފޫއާ އިންނަން. މި ހުރިހާ ދުވަހު އަފާފް އެހެން މީހެއްގެ ޙައްޤަކަށް ވެފައިވީތީ އަހަރެން ދުރުގަ ހުރީ. އެކަމަކު އަފާފް މިއަދު އެކަނިވެރިވީމަ އަހަރެން ބޭނުން އަފާފަށް އެހީވާން.” ވިޔާމް އޭނަގެ ވާހަކަ ފެށީ ހިސާބެއްގެ ހަރުއަޑުން ކަމަށްވިޔަސް އޭނައަށް ބަލަހައްޓައިގެން ތިބި ހުސެއިން މެން ފާހަގަވުމުން އެ ވާހަކައަށް ލޯބީގެ ރާގެއް އެޅުވިއެވެ. އޭނަގެ ދެއްކުންތެރިކަން ކިތަންމެ ފުރިހަމަ ވިއެއްކަމަކު އަފާފް ވެސް ހުރީ ބަލި ޤަބޫލުކުރާ ގޮތަކަށް ނޫނެވެ.\n“އަހަރެން އަދި ތިބުނާހެނެއް އެކަނިވެރިއެއްނުވޭ. އަހަންނަކީ އަދިވެސް އަހަރެންގެ ފިރިމީހާގެ ބެލުމުގެ ދަށުގައި ވާންޖެހޭ މީހެއް. އެއްގޮތަކަށް ވެސް އެހެން މީހަކަށް އަދިއެއް އަހަންނާއި ނުއެއް އިނދެވޭނެ.” އަފާފް ސާބިތުކަމާއެކީ އެހެން ބުނެލުމުން އެތާތިބި ރަމީޒާއި އަހުމަދުގެ ނަޒަރުވެސް ހުސެއިނަށް އަމާޒުވިއެވެ. ހުސެއިން ގަދަކަމުން ކަހަލަ ގޮތަކަށް ހީލަމުން ކޮޅަށް ތެދުވެލިއެވެ.\n“ހެހެހެ…..އަފޫ އެ ދެއްކީ ރަނގަޅު ވާހަކައެކޭ. މި ދުވަސްވަރު އަފޫއަކަށް މީހަކާ ނީނދެވޭނެ. އެކަމަކު އަފޫ ވިހައިގެން ޢިއްދަ ހަމަވީމަ ވިޔާމާއި އިންނަ ގޮތަށް އޮތީ، ދޯ އަފޫ؟” ހުސެއިން ދޯ ދެމުން އެހެން މީހުންނަށް ނޭނގޭނެ ފަދައަކުން އަފާފަށް ސީރިއަސް ނަޒަރެއް ދިނެވެ. ޝާދިޔާ ވެސް ދުރުގައި ހުރެ އަފާފަށް ކަޅި އެޅިއެވެ. ހިނދުކޮޅަކަށް ނަމަވެސް އެމީހުންނާއި އެއްބަސްވާން އަފާފްގެ ހިތް ބުންޏެވެ. އެހެނަސް އެއްބަސްވެއްޖެނަމަ އޭނައަށް ހެދޭނީ ދޮގެއްކަން އެނގުންވުމުން އޭނައަށް ވާހަކަ ދެކެވުނެވެ.\n“ނޫން ބައްޕާ. އަހަރެން ބޭނުމެއްނޫން ވިޔާމާއި އިންނާކަށް.” އަފާފް ބުނެލި އެ ބަސްތަކުން މުޅި ތަނަށް މަރު ހިމޭންކަމެއް އައެވެ. ހުސެއިނާއި ޝާދިޔާގެ ދެލޯ ބޮޑުވެގެން ދިޔަ ހިނދު ރަމީޒާއި އަހުމަދު ނުރުހުންވެފައި އަފާފަށް ބަލަން ތިއްބެވެ. އަފާފާއި ކުރިމައްޗަށް ވާ ގޮތަށް ހުއްޓި ހުރި ވިޔާމްގެ ދަތްކުނޑި ވިކުނެވެ. ހިމޭންކަމުގެ ވަގުތުކޮޅަށްފަހު ރަމީޒާއި އަހުމަދު ކޮޅަށް ތެދުވިއެވެ.\n“ހުސެއިން! މި މަންޒަރު އަހަރުމެންނަށް ދައްކަންތަ އަހަރުމެން މިގެއަށް ގެނައީ؟” އަހުމަދު ރުޅިވެރިކަމާއެކީ ސުވާލުކުރިއެވެ.\n“ން…..ނޫނޭ އަހުމަދު! އަފޫ ސަމާސާއެކޭ އެ ކުރަނީ! އަފޫ ބޭނުމެއްނުވާނެ ތައުބާވެފައިވި މީހެއްގެ އެފަދަ އެދުމަކަށް ފަސްދޭން.” ހުސެއިން ދެންވެސް ހިނިތުންވާން މަސައްކަތް ކުރަމުން ވާހަކަ ދެއްކިއެވެ.\n“ނޫން ބައްޕާ! ސަމާސާއެއް ނޫން މިކުރަނީ. އަހަރެން ބޭނުމެއްނޫން ޝަރަފް ނޫން އެހެން މީހަކާ އިންނާކަށް. ކަން މިހެން އޮތްވާ އަހަރެން ވިޔާމާއި އިނދެފިއްޔާ ވިޔާމަށް ވެސް ދެވޭނީ ދެރައެއް. ވިޔާމަށް ލިބިދާނެ އަހަންނަށް ވުރެ ބޮޑަށް އޭނަދެކެ ލޯބިވާނެ ރަނގަޅު ކުއްޖަކު.” އަފާފް ވާހަކަ ދެއްކިއެވެ. އޭނަގެ ވާހަކަ ނިމުނުތަނާހެން ޝާދިޔާ ދުރުގައި ހުރެ އަފާފްއޭ ކިޔައި ގޮވާލީ ހުއްޓާލާށޭ ބުނާ ފަދައަކުންނެވެ. އެހެނަސް އޭރު ޝާދިޔާއާއި ހުސެއިނަށް ވެސް ނޭނގުނު ކަމަކީ ދެން އެ ޙާލަތު އެމީހުން ބޭނުންވާ ގޮތަށް ބަދަލުވާން މާ ލަސްވެއްޖެކަމެވެ. އަފާފް އެ ވާހަކަ ދެއްކިތާ ހިނދުކޮޅެއް ފަހުން ރަމީޒް އޭނަގެ ކަރުކަހާލި އަޑު އިވުނެވެ.\n“ހުސެއިން، ދުވަހަކުވެސް އަހަރުމެން މިހާ ބޮޑަށް ލަދުގަންނާކަށް ނުޖެހޭ. މި ވީގޮތުން އަހަންނަކަށް ދެން އަހަރެންގެ ނަންމައްޗަށް ބަދަލުކުރެވުނު ހުސެއިންގެ ވިޔަފާރި އަނބުރާ ދެވޭ ގޮތެއްނުވާނެ.” ރަމީޒް ޖެހިލުމެއްނެތި އަންގާލި އަންގާލުމުން ހުސެއިނާއި ޝާދިޔާއާއި އަފާފްގެ ހިތުގެ ތެރެއިން ވެސް ބިރުވެރިކަމުގެ ރާޅުބާންޏެއް ނެގިއެވެ. ހުސެއިންގެ މޫނުމަތިން ފެނިގެން ދިޔައީ ގޮތް ހުސްވީ ފަދަ އަސަރެކެވެ. ޚުދު އޭނަގެ އަމިއްލަ އަތުން އޭނަގެ އަމިއްލަ ނަފްސު ބަރުބާދުގެ ތެރެއަށް އެއްލާލެވުނުހެން އޭނައަށް ހީވިއެވެ. ހުސެއިނަށް ދެން ވާހަކަ ދެކެވުނީ ވެސް އުނދަގުލުންނެވެ.\n“ރަ…..ރަމީޒް އަދި މަޑުކޮށްބަލަ. އަދި އަފާފް އެއްބަސް….” ހުސެއިންގެ ވާހަކަ މެދުކެނޑުނެވެ.\n“އޭނަ އެއްބަހެއް ނުވާނެ! ކަލެއަށް އެކަމަށްޓަކައި އޭނަ ރަނގަޅަށް ތަރުބިއްޔަތު ވެސް ކުރެވިފައި ނެތީ. އެކަމުގެ ހިތި ރަހަ ކަލޭގެ ކަރުބުޑުގަ ލާނެ. މިއަދަށްފަހު ތި ކޯޓު ފަޓުލޫނު ބާލާފަ ދެ އަންނައުނު ގަނޑު އެއްކޮށްގެން ލާން ތައްޔާރަށް ހުރޭ!” ރަމީޒް ހުސެއިން ނިކަމެތި ވާ ފަދައަކުން ދެއްކި ވާހަކައިން އަފާފް އައި ރުޅިން މުޅި މީހާ ތުރުތުރު އެޅިއެވެ. އޭނަ އެއްޗެކޭ ބުނަން އުޅުނުތަނާހެން ރަމީޒް އޭނައާއި ދިމާލަށް ބަލާލިއެވެ.\n“އަދި ކަލޭގެ ވިޔަފާރި ވެސް ޖަހައިގަންނާނަން! މާ ބޮޑު މީހެއްކަމަށްނު ތި ހެދިގެން އުޅެނީ. ކަލޭގެ އަތް ނުދޮވުނިއްޔާ މަށަށް ރަމީޒޭ ނުކިޔާނެ. އެދުވަހަކު ކަލޭ ޖެހޭނީ ބިމުގަ ހަތަރެސްފައި ޖަހައިގެން ވެސް ވިޔާމާއި އަހަރެންގެ ފައިބުޑަށް ވެއްޓި ކާ އެތިކޮޅަކަށް އެދެން!” ރަމީޒް ދުވަހަކުވެސް އަފާފާއި މުޚާތަބު ނުކުރެވޭ ފަދައަކުން އޭނައާއި ވާހަކަ ދެއްކިއެވެ. އެ ހިނދު އަފާފާއި އޭނަގެ މަންމައާއި ބައްޕަގެ ހިތްތައް އެތައް ދުވަހެއްފަހުން އެކަތި ގަނޑަކަށްވިއެވެ. ރަމީޒްގެ ވާހަކަ ހުރީ އޭގެ ތެރެއިން އެކަކު ވެސް ރުހޭފަދަ ގޮތަކަށް ކަމުގައި ނުވިއެވެ. އެ ތިން މީހުންގެ ތެރެއިން ރަމީޒަށް ޖަވާބެއް ދޭން ކެރުނީ އަފާފަށް އެކަންޏެވެ.\n“ﷲ ގެ އިރާދަފުޅުން އަހަރުމެންނަށް އެފަދަ ޙާލެއް ނުޖެހޭނެ. އަދި ޖެހުނަސް އަހަރުމެން ނުވެއްޓޭނެ ތިކަހަލަ ބައެއްގެ ފައިބުޑަށް. އަހަރުމެން މީ ނުބައި ކަންތައް ކޮށްގެން ލިބޭ ލާރިއަށްޓަކައި ދަހިވެތިވެފައިވާ ބައެއްނޫން! ރިޒުޤު ދެއްވަނީ ހަމައެކަނި ﷲ. އެކަލާނގެ އިރާދަކުރައްވާ އަޅަކަށް އެކަލާނގެ ރިޒުޤު އިތުރު ކޮށްދެއްވާ. އެކަމަށްޓަކައި އަހަރުމެން ނުޖެހޭ ތިކަހަލަ ބަޔަކަށް ސަލާންޖަހާކަށް!” އަފާފް އެހެން ބުނެލީ ސާބިތު ހިތަކާއެކީ ޔަޤީންކަމާއި އެކީގައެވެ. އޭނަ އެހެން ބުނެ ނިމުނުތަނާހެން ރަމީޒްގެ ހުތުރު ބަސްތައް އޭނައަށް އަމާޒުވިއެވެ. އެއަށްފަހު ރަމީޒް މަޑުކުރުމެއްނެތި ދާން ހިނގައިގަތެވެ. އޭނަގެ ފަހަތުން އަހުމަދާއި ވިޔާމް ވެސް ދާން ހިނގައިގަތެވެ. އެމީހުން ލޯމައްޗަށް ގެއްލުމުން ހުސެއިން އެ ހުރި ގޮތަށް ސޯފާއަށް ވެއްޓިގަތެވެ. ބައްޕައަށްވީ ގޮތް ފެނިފައި އަފާފްގެ ހިތަށް ކެތްނުވެގެން އޭނަ ބައްޕާއޭ ކިޔައި ގޮވާލަމުން ހުސެއިންގެ ކައިރީގައި ގޮސް އިށީނެވެ. ޝާދިޔާ ވެސް ހުސެއިންގެ ކައިރިއަށް އައިސް އެމީހުންނަކަށް އެއްވެސް ކަމެއް ނުކުރެވޭނެކަމަށް ބުނަން ފެށިއެވެ. އެހެނަސް އެއީ ޙަޤީޤަތާއި ކިހާ ދުރު ވާހަކައެއްކަން ޔަޤީންވެފައިވީ ހިމޭނުން ހުރި ހުސެއިނަށެވެ. އޭނަ އެއްޗެކޭ ނުބުނެ އިނީ އެހެންވެއެވެ.\nއޭގެ އަނެއްދުވަހުގެ ހެނދުނާއި ޖެހެންދެން ވެސް ހުސެއިން އަނގައިން އެންމެ ބަހެއް ވެސް ނުބުނެއެވެ. ކުރިމަތިވާން އުޅޭ މުޞީބާތުގެ ބޮޑުކަން އޭނައަށް އިޙްޞާޞްވެފައިވި ފަދައެވެ. އެއްވެސް ކަމެއް ދެން ރަނގަޅަށް ދާނެކަމުގެ އުއްމީދެއް ނެތެއްކަމަކު ހުސެއިން އެދުވަހުވެސް އޮފީހަށް ދާން ތައްޔާރުވިއެވެ. އަދި އަފާފާއެކީ އޮފީހަށް ދިޔުމަށްޓަކައި ކާރުގައި ދަތުރު ފެށިއެވެ. އަފާފް އޭނަގެ އޮފީހަށް ލައިދީފައި ހުސެއިން ދިޔައީ އޭނަގެ އޮފީސް ހުންނަ ޢިމާރާތަށެވެ. ދިޔައިރު ކަމަކު ދާކަށް ނެތެވެ. ޢިމާރާތުގެ މައި ދޮރުގައި ތަޅު އެޅުވިފައިވީއިރު އޮފީހުގެ މުވައްޒަފުން އެތާ ބޭރުގައި ސުވާލު އުފެދިފައި ތިއްބެވެ. ހުސެއިން އައުމާއެކު އެ އެންމެންގެ ނަޒަރުތައް އޭނައަށް އަމާޒުވިއެވެ. އެހެނަސް ހުސެއިންގެ ކިބައިން ހުރިހާ ވަރެއް ދޫވެފައިވި ފަދައެވެ. އެތައް އަހަރެއް ވަންދެން އޭނަ އަމިއްލަ އަތުން ކުރި މަސައްކަތުން އެޅި ވިޔަފާރި އެންމެ ދުވަހެއްގެ ތެރޭގައި އަތުން ބީވެގެން ދިޔަ އިޙްޞާޞް ކުރެވުމުންނެވެ. މީގެ އިތުރުން ނަގާފައިވި ބޮޑު ތިން ލޯނުގެ މަތިން ހަނދާންވެފައި އޭނަ ދެން ހަދާނީ ކިހިނެއްތޯ ހިތަށްއެރި ވަގުތު ހުސެއިންގެ މޫނުމައްޗަށް އަނދިރިވާން ފެށިއެވެ. އެތާތިބި އެންމެން ބަލަބަލާ ތިއްބާ ހުސެއިން ހޭނެތިގެން ބިންމައްޗަށް ވެއްޓުނެވެ.\nއެ ދުވަސްވެގެން ދިޔައީ އަފާފްގެ ޢާއިލާއަށް ފުރަތަމަ ފަހަރަށް އައި ބޮޑު ޠޫފާނެއްގެ ފެށުމަށެވެ. އޮފީހުގައި އިން އަފާފަށް އޭނަގެ ބައްޕަގެ ޚަބަރު ލިބުނުތާ މާ ގިނައިރެއްނުވެ އަފާފާއި ޝާދިޔާއަށް ތިބެވުނީ ހޮސްޕިޓަލުގައެވެ. ބައްޕައަށް ފަރުވާދޭން އެމަޖެންސީ ރޫމަށް ޑޮކްޓަރަކު ވަނުމުން އަފާފާއި ޝާދިޔާއަށް ތިބެވުނީ ފެންކަޅިވެފައެވެ. އެމީހުންގެ އުފާވެރި ދުވަސްތަކަށް ނިމުމެއް އައީހެން ދެމީހުންނަށް ވެސް ހީވިއެވެ.\nއެހެނަސް އެ ދެމައިންނަށް ވެސް ނޭނގުނު ކަމަކީ ކޮންމެ މުޞީބާތެއްވެސް ކުރިމަތިވަނީ ރަނގަޅަކަށްކަމެވެ. އެދުވަހު ހޮސްޕިޓަލްގެ އެ ބެންޗުގައި ތިބެ އެތައް ދުވަހެއްފަހުން ޝާދިޔާއަށް ރޮއިގަންނަމުން އަފާފްގެ ގައިގައި ބައްދާލެވުނެވެ. އަފާފް ވެސް ހިތްވަރު ކުރަމުން ލޯތްބާއެކީ އޭނަގެ މަންމަގެ ބުރިކަށީގައި ފިރުމަމުން ހިތްވަރު ލައިދިނެވެ. ﷲ ދެރަގޮތެއް މިންވަރު ނުކުރައްވާނެކަމަށް ބުނަމުންނެވެ. އަފާފްވެސް އެ ހިނދު އެ ބަސްތައް ބުނެލީ ހަމައެކަނި ބުނާ ބުނުމެއްގެ ގޮތުގައެވެ. އެއީ ޝައްކެއްވެސް ނެތް ގޮތުގައި ކިހާ ބޮޑު ޙަޤީޤަތަކަށް ވާނެކަން އޭރު އަފާފަށް ވެސް ދޭހައެއް ނުކުރެވެއެވެ.\nހުސެއިނަށް ދިމާވީ ލޭގެ މައްސަލައެކެވެ. އެހެންކަމުން ލޭގެ ބޭސް ދީފައި އެދުވަހުން އެދުވަހަށް ވެސް އޭނަ ހޮސްޕިޓަލުން ދޫކޮށްލެވުނެވެ. އެހެނަސް ހާސްވެ ކަންބޮޑުވާ ކަންތައްތަކާމެދު ނުވިސްނަން ޑޮކްޓަރުން ނަޞޭޙަތްތެރިވިއެވެ. ނަމަވެސް އެ ވެގެން ދިޔައީ ނާދިރު ކަމަކަށެވެ. ގެއަށް ދެވުމާއެކުހެން އަފާފާއި ޝާދިޔާއަށް ފެނުނީ ހުސެއިން ގޮސް ސިޓިންގް ރޫމުގެ ސޯފާގައި އިށީނދެ ދެއަތުން މޫނު ފޮރުވާލި މަންޒަރެވެ. އެތަން ފެނިފައި އަފާފް ބައްޕަ ގާތު އުފާވެރި ވާހަކައެއް ދައްކަން އުޅުނުތަނާހެން ބައްޕަގެ ގިސްލުމުގެ އަޑު އިވެން ފެށިއެވެ. އެ ގިސްލުމުގެ ތެރެއިން ހުސެއިން ވޭނީ އަޑަކުން ވާހަކަ ދެއްކިއެވެ.\n“އަހަރެން…މުޅި ޢުމުރު ދުވަހު ކުރި ހުރިހާ މަސައްކަތެއް އެ ދިޔައީ ފެނަށް. ދެން އަހަރުމެން ކިހިނެއް އުޅޭނީ؟ އަދި ބާކީ އެބަހުރި އެތައް ލޯނެއް ލައްކައިން ދައްކަން. ލޯނު ނުދެއްކުނިއްޔާ އަހަރުމެންގެ ގެ ވެސް……” ހުސެއިނަށް ވާހަކަ ދެކެވުނީ ހަމައެކަނި އެހާވަރަށެވެ. އެވަގުތު ހުސެއިން އެ ފާޅުކުރި ކަންބޮޑުވުން އަފާފަށާއި ޝާދިޔާއަށް ވެސް އިޙްޞާޞް ކުރެވުނެވެ. އެތައް ގުނައެއް އިތުރު ވާ ލޯނުތައް ނެގުމަކީ ރަނގަޅުކަމެއް ނޫންކަމަށް އަފާފް އެންމެ ކުރިން ވެސް ބުންޏެވެ. އެހެނަސް ބައްޕަވަނީ އެ ބަސް އަޑުއެހުމެއްނެތި އެ ލޯނުތައް ނަގާފައެވެ. ކޮންމެ ގޮތެއްވިޔަސް މިއީ ބައްޕައަށް އެދުވަހުގެ މަތިން ހަނދާން ކޮށްދޭންވީ ދުވަސް ނޫންކަން އެނގި އަފާފް އެ ވާހަކަ އިތުރަށް ނުދައްކަން ނިންމިއެވެ. އަދި އޭނަގެ ޢާއިލާ ބަލަން ހުރި މީހަކީ އޭނަކަން ދަނެގެން ވަރުގަދަ ޢަޒުމަކާއެކީ ކޮޅަށް ތެދުވިއެވެ.\nއަފާފް އޭނަ އުޅެމުން ދިޔަ ބަލި ޙާލާއެކީ ވެސް އެހެން ވަޒީފާއަކަށް ދާން ނިންމީ އެދުވަހުއެވެ. އެދުވަހުން އެ ދުވަހަށް ވެސް އޭނަ އެހެން އޮފީހަކުން މަތީ މަޤާމެއްގެ ވަޒީފާއަކަށް ލީ އެއްވެސް މީހަކަށް އެންގުމެއް ނެތިއެވެ. ހަފްތާތަކެއްގެ ތެރޭގައި އަފާފް އޭނަގެ އަމިއްލަ އޮފީހަށް ދަމުން ހަވީރުން ފެށިގެން ރޭގަނޑު ވަންދެން އޭނަގެ ދެވަނަ ވަޒީފާއަށް ވެސް ދާންފެށިއެވެ. އޭރު އޭނަގެ ބަނޑަށް4މަސްވެފައި އިތުރު ބަލިކަށިކަމެއް އިޙްޞާޞް ކުރެވުނެއްކަމަކު އަފާފް ހުރީ ބަލި ޤަބޫލުކުރާ ގޮތަކަށް ނޫނެވެ. އޭނަ ދެވަނަ ވަޒީފާއަށް ދާން ފެށީއްސުރެ މަންމައާއި ބައްޕައާ ޝަބާގެ އިތުރުން ދޭތެރެދޭތެރެއިން އޭނައާއި ބައްދަލުކުރަން އަންނަމުން ދިޔަ ޒޯ ވެސް އެހާ ބުރަކޮށް މަސައްކަތް ނުކުރުމަށް އޭނައަށް އަންގަމުން ދިޔައެވެ. އެހެނަސް އަފާފް އޭގެއިން އެއްވެސް އަޑެއް ނާހައެވެ. މި ވާހަކަތައް ޝަރަފްގެ ކަންފަތާއި ހަމައަށް ފޯރީ ޒޯގެ ފަރާތުންނެވެ.\n“ޝަރަފް! އަފޫ މަސައްކަތް އެބަކުރޭ ކޮންމެ ދުވަހަކު 10 ގަޑިއަށް ވުރެ ގިނައިރު ވަންދެން!! އެއީ އެއްގޮތަކަށް ވެސް ރަނގަޅު ގޮތެއްނޫން އަފޫއަށް ވެސް އަދި ބޭބީއަށް ވެސް. މިހާރު ބޭސްކެއުމުގަ ވެސް ފަރުވާކުޑަކަން ފާހަގަވޭ. އަދި މިއަދު ވަރަށް ގިނައިން ހޮޑުވެސް ލާފަ އެއްޗެއްވެސް ނުކެވޭ. އެހާވަރުންވެސް އޮފީހަށް ގޮއްސަ އޭނަ ހުރީ. ޕްލީޒް އޭނައަށް ނަޞޭޙަތެއް ދީބަލަ ޝަރަފް!” އެއްދުވަހު ހަވީރު ޒޯ އޭނައަށް ގުޅާފައި ދެއްކި ވާހަކައިން އާދައިގެ މަތިން ޝަރަފްގެ ހިތް މާޔޫސްވިއެވެ. އަފާފް އެފަދަ ބިކަ ޙާލެއްގައި ޖެހުނުކަން އެނގުނީއްސުރެ އޭނަ ޒޯ މެދުވެރިވެގެން އަފާފަށް ފައިސާ ފޮނުވަމުން ދިޔައެވެ. ޒޯ އެއެއްޗެހި ދެމުން ދިޔައީ އޭނަ ދޭ ޞަދަޤާތެއްކަމަށް ބުނަމުންނެވެ. އެހެނަސް މިފަހަރު ޒޯ ދެއްކި ވާހަކަތަކުން ޝަރަފް އަފާފަށްޓަކައި ފޮނުވަން ބޭނުންވީ ފައިސާއެއްނޫނެވެ. ހަދިޔާއެކެވެ. އޭނަ ހަމަ އެވަގުތުން ވަގުތަށް ގޮސް އެކި އެއްޗެހި ގަނެ ހަދިޔާއެއް ތައްޔާރު ކުރިއެވެ. އަދި އެއާއެކީ އަފާފަށްޓަކައި މެސެޖެއް ލިޔެ، އެރޭ މާލެއަށް ފުރާ މީހަކާއި އެ ހަދިޔާ ޙަވާލުކުރިއެވެ.\nއެރޭ އަފާފް އެހާ ބޮޑަށް ބަލިވުމުގެ ސަބަބުން އޭނަގެ ދެވަނަ ވަޒީފާއަށް އެރޭ ނުނިކުމެވެ. އަފާފަށް އެރޭ ނަމާދު ކުރެވުނީ ވެސް ވަރަށް ބުރަކޮށެވެ. ދުވަސްވަމުން ދިޔަ ވަރަކަށް ފައިމައްޗަށް ތިރިވާން އޭނައަށް އުނދަގޫވަމުން ދިޔައެވެ. އޭނައަށް ދަތިވާ ކޮންމެ ފަހަރަކުހެން އޭނަ ޝަރަފްމަތިން ހަނދާންވަމުން ދިޔައެވެ. އެރޭވެސް ނަމާދަށްފަހު ޒިކުރު ކިޔައި ނިމުމުން ޝަރަފް މަތިން ހަނދާންވީ މިންވަރު އޭނައަށް އެއްފަހަރާ ޝަރަފަށްޓަކައި އެތައް ދުޢާއެއްކުރެވުނެވެ. ޝަރަފް ކޮންމެ ތަނެއްގައި ވިޔަސް އޭނަ ރައްކާތެރިކޮށްދެއްވުމަށާއި އޭނައަށް ކާމިޔާބީ ދެއްވުމަށް އެދި ދުޢާ ކުރެވުނެވެ. ހަމަ އެ ހިނދު އޭނަ އެއްކަލަ ދުވަސްފަހުން ޝަރަފާއި ގުޅަން މަސައްކަތް ނުކުރާކަން އެނގުންވުމުން އަފާފް އޭނަގެ ފޯނު ނަގަން އުޅުނެވެ. އެހެނަސް ހަމަ އެވަގުތު އޭނަގެ ދޮރުގައި މީހަކު ޓަކި ޖެހި އަޑަށް އަފާފް އެދިމާލަށް ބަލާލަމުން ވަންނާށޭ ބުނެލިއެވެ. އެއާއެކު ކޮޓަރީގެ ތެރެއަށް ވަދެގެން އައީ ޒޯ ނޫން ދެވަނަ މީހެއްނޫނެވެ. އޭނަ ފުރިހަމަ ހިނިތުންވުމަކާއެކީ ކޮޓަރިއަށް ވަދެގެން އައިސް އަފާފްގެ ކައިރީގައި އެނދުމަތީގައި އިށީނދެވެ. ޙާލު އަހުވާލު އެހުމަށްފަހު ޒޯ އޭނަގެ އަތުގައި އޮތް ކަރުދާސް ކޮތަޅު އަފާފަށް ދިއްކޮށްލިއެވެ.\n“މީ ކޯޗެއް؟” އަފާފަށް އަހާލެވުނެވެ.\n“ގިފްޓް.” ޒޯ ދިނީ ކުރު ޖަވާބެކެވެ.\n“ކާކު ދިން އެއްޗެއް؟” އަފާފް އެހިއެވެ.\n“ކޮންމެ މީހަކު ދިނަސް ތީތި ކަނޑާބަލަ ކާ އެއްޗެއް ހުރިތޯ ބަލަން.” ޒޯ ސަމާސާ ރާގަކަށް ބުނެލިއެވެ. އެ ވާހަކައަށް އަފާފް ކުޑަކޮށް ހީލަމުން އެ ކޮތަޅުގެ ތެރޭގައި އޮތް ޕާރުސަލް ނަގައި ކަނޑަން ފެށިއެވެ. އޭގެ ބޭރުގައިވި ގަނޑު ނައްޓާލުމަށްފަހު އެ ފޮށި ހުޅުވާލުމާއެކުހެން އަފާފް ހުއްޓުން އަރާ ގޮތްވިއެވެ.\nAssalaam’alaikum. Dhen onnaany hama gaimuves fahu bai. E bai emne fahu twistaa eky dhiguvaane ehenveemaebai genesdheveyny tuesday ga In Sha Allah. Maai Allah alhamen kuraa komme heyo kameggai barakaaiy lavvai dhe dhuniyeyge kaamiyaabu dhevvaashi. Ameen!\nVrh reethi Jana ❤? love the story\nMaasha Allah. V. Furihama dear. Waiting\nAlhe Tuesday Ah wure awas kolladhyba pls pls\nAlhey Monday ga up kohdhee, Tuesday Veema v v bodaves lasvey, mondayge 10ge Kirin, please Jana , any way mi part ves v v reethi, Masha Allah\nAlheyy Tuesday ah vure avas kohladhy..anyway varah rythi mi part ves ..story nimeny dhww…waiting for next part..\nMasha allah. This part is also very nice. Mi vaahaka kiyan fashaifiya mihaaru kiyaa ninmaa hih ves nuvey.n mi vaahaka v.iburaitheri.\nAfoo ah engeyne ba sharaf fenuneemaa.\nAmeen.. Masha Allah.. vvv reethi mi part… ending ah vv inthizaarukuran eba..❤\nMA SHA ALLAH..<3\nWoww… vrh reethi, maa sha allah! Varah suvalu ves ufahdhaafa jana mi part thi nimmaaly… GIRL mihury inthizaaru ga Nxt part ah.. in sha allah… reethi reethi part eh dhnves genesdhehchey… good job and keep it up… 🙂\nphoto album kanneyngeefonuvy dhw janaa.. story varah reethi ehaame iburaiytheri..\nMasha allah ♡♡♡ n jazakallah khairan jana♡\nNice story?. Maa sha allah\nMa’sha allah Story v rythi ?\nJazakillah for the nice story ?\nJana miadhu kihaairaku up vaany. Hqma kiyaahithun miahaaaleveny\nvaahaka up kureveynee liha iraku\nލޯބި January 17, 2020\nހިތާމަ ލޯބި August 20, 2016


ބައިވެރިޔާގެ އެހީތެރިކަމާ ނުލައި ސުވަރުގެ ވަދެވޭނީ މަދު މީހަކަށެވެ.!\nސުވަރުގެ ވަނުމަށް ބޭނުންވަނީ މައިގަނޑު3ކަމެކެވެ. އެއީ އެކަލާނގެ އެއްކައުވަންތަކުރުމާއި ރަސޫލް (ޞޢވ)ގެ ސުންނަތަށް އަމަލުކުރުމާއި ނަފްސުގެ ޠާހިރު ކަމެވެ. މީގެ ތެރެއިން އިންސާނުންނަށް އެންމެ ބޮޑަށް މަސައްކަތް ކުރަން ޖެހެނީ ނަފްސް ޠާހިރު ކުރުމަށެވެ.\nވަރަށް ފަސޭހައިން ﷲ ތަޢާލާގެ އެއްކައުވަންތަކަން ޤަބޫލުކުރެވިދާނެއެވެ. ސުންނަތަށް އަމަލުކުރަން މަސައްކަތް ވެސް ކުރެވިދާނެއެވެ. ނަމަވެސް މި ދެ ކަމަކީވެސް އިޚްލާޞްތެރި، ތަޤްވާވެރި ބައިވެރިއަކާއި ނުލައި އެހައި ފަސޭހަ ކަންކަމެއް ނޫނެވެ.\nކޮންމެ އިންސާނަކީ ހަނދާން ނެތުން ހުންނާނެ މީހެކެވެ. ކަންކަމުގައި ފަރުވާވެސް ކުޑަ ކުރެވޭނެ މީހެކެވެ. އެ ހިނދުގައި ތިމާއަށް ހަނދާންކޮށްދޭނެ މީހަކު ބޭނުންވެއެވެ. ކަންނެތް ނުވެ އަޅުކަމުގައި ސާބިތުވާން ހިތްވަރުދޭނެ މީހަކުވެސް ބޭނުންވެއެވެ. އެހީތެރިވާނެ މީހަކު ބޭނުންވެއެވެ.\nކައިވެނީގެ ބޭނުމަކަށްވާން ޖެހޭނީ ހަމައެކަނި ދުނިޔޭގައި ދެމީހުން މަޖާކުރުމެއް ނޫނެވެ. ތަނަވަސްކަމާއި ދަރިން ހޯދުމެއްވެސް ނޫނެވެ. ކައިވެނީގެ އެންމެ ބޮޑު މަޤްޞަދަކަށް ހަދަން ޖެހޭނީ ސުވަރުގެ ހާޞިލުކުރުމެވެ. ވީމާ ދިރިއުޅުމުގެ ހުރިހާ މަރުޙަލާތަކެއްގައިވެސް އެންމެ ކުރިއަށް ނެރެން ޖެހޭނީ ސުވަރުގެ ޙާޞިލުކުރަން ކުރާ މަސައްކަތްތަކެވެ.\nވީމާ ކައިވެންޏަކީ އާދައިގެ ކަމަކަށް ނުހަދާށެވެ! ކައިވެނީގެ އަޞްލަށް ބަލައިފިނަމަ އެއީ ސުވަރުގެ ހާޞިލުކުރުމަށް އެޅޭ އެންމެ ވަރުގަދަ ބިންގަލެވެ. އެ ބިންގާ ހަރުދަނާ ގޮތުގައި އާރާސްތު ކުރެވޭނީ ވަރަށް މަސައްކަތުންނެވެ. ވަރަށް ބޮޑަށް ހިތްވަރު ކޮށްގެންނެވެ. ކިތަންމެ ބުރަ ނަމަވެސް، ކިތަންމެ ގިނަ ދަތިތައް ހުރަސްކުރަން ޖެހުނު ނަމަވެސް ފަސް ނުޖެހި ހުރަސްކުރާށެވެ! އެ ޤްރުބާނީގެ ނަތީޖާ އަކީ ދެމަފިރިން އަތާއަތް ގުޅާލައިގެން ސުވަރުގެ ވަނުން ކަމަސް އުންމީދުކޮށް އެކަމުގެ ޢަޒުމުގައި މަސައްކަތްކުރާށެވެ! ކާމިޔާބު ކުރެވޭނެއެވެ! އިން ޝާ ﷲ!\n"ތިއަބައިމީހުންނަށްޓަކައި ހަމަތިއަބައިމީހުންގެ ނަފްސް ތަކުން އަނބިން ހެއްދެވިކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. އެއީ ތިއަބައިމީހުން އެކަނބަލުންގެ ފަރާތުން ހަމަހިމޭންކަން ލިބިގަތުމަށްޓަކައެވެ. އަދި އެކަލާނގެ ތިއަބައިމީހުންގެ މެދުގައި ލޯތްބާއި، އޯގާވެރިކަން ލެއްވިއެވެ. ހަމަކަށަވަރުން، ފިކުރު ހިންގާ ބައަކަށް އެކަމުގައި ހެކިތަކެއްވާކަން ކަށަވަރެވެ." (އައްރޫމް: 21)\nޙަޔާތުގެ ބައިވެރިޔާއެވެ ބުނުމުން އެއީ ދެ އަންހެނުން ނުވަތަ ދެ ފިރިހެނުން ކަމަށް ޤަބޫލުކުރާ ބައަކުވެސް އެބަ އުޅެއެވެ. މިއާޔަތުން އެނގިގެންދަނީ ދެ ބައިވެރިންނަކީ ފިރިމީހާ އާއި އަނބިމީހާ ކަމެކެވެ. އަންހެނަކާއި ފިރިހެނަކު ކަމެވެ. ޙަޤީޤީ އުފާވެރިކަން ޙާޞިލުކުރެވޭނީ ފިރިހެނަކާއި އަންހެނަކު ހިމެނޭ ދެމަފިރިންނަށް ކަމެވެ. ލޯތްބާއި އޯގާތެރިކަން ލިބުން އޮތީ އަންހެނަކާއި ފިރިހެނަކު ހިމެނޭ ދެމަފިރިންގެ ސަބަބުންކަމެވެ.\nދަރިން ދެކެ ލޯބިވާނަމަ ފުރަތަމަ ކަމަކަށް ދަރިންނަށްޓަކައި ހެޔޮ ދުޢާ ކޮށްދެވޭނެ ބައަކަށް ވާށެވެ! އެފަދަ މީހުން މިއަދު ވަރަށް މަދެވެ!\nޙައްޤު ބަސް ބުނުމާ މުސްލިމުން ދުރުވަނީ ﷲ އިން ނުފުދޭތީ! މަށަށް ފުދޭ! މޯދީއަކަށް ނުވިކޭނަން!: ޒާކިރު ނައިކް\nދެމަފިރިންގެ ހަޔާތް ކުރިއަރުވަން ބޭނުންނަމަ ހަމަ އެކަކުވެސް އެހައި ގާތް ނުކުރާށެވެ!\nﷲ ތަނަވަސްކަން ދެއްވެވުމަކީ ފަސްސަތޭކަ އަހަރު ފަހުން ސުވަރުގެ ވަންނަން ޖެހިދާނެ ސަބަބަކަށް ނުހަދާށެވެ!\nމަލާއިކަތަކު ފައިބާވަޑައިގެން ތައުބާވާން ތިބާއަށް އަންގަވާނެ ކަމަށް ހީކުރަނީ ހެއްޔެވެ؟\nކަނބަލުންގެ ސުވާލަށް ޖަވާބު!: ފިރިމީހާ ބޭރުން އުފާ ހޯދާނަމަ އެއީ އަނިޔާވެރިކަން! ވަރިއަށް އެދުމަކުން ފާފައެއް ނެތް!


Kandu Adeegai Majileehuge Bahdhaluvumeh Baavvan Hushahalhaifi - Vaguthu\nކަނޑުއަޑީގައި މަޖިލީހުގެ ބައްދަލުވުމެއް ބާއްވަން ހުށަހަޅައިފި\nކަނޑުއަޑީގައި ރައްޔިތުންގެ މަޖިލީހުގެ ބައްދަލުވުމެއް ބާއްވަން ދިއްގަރު ދާއިރާގެ މެންބަރު އިކްރާމް ހަސަން ހުށަހަޅައިފިއެވެ.\nމިއަދު އޮތް އެންވަރަމެންޓް އެންޑް ކްލައިމެޓް ކޮމެޓީން ހުށަހެޅި ރިޕޯޓަށް ބަހުސް ކުރައްވަކުން އިކްރާމް ވިދާޅުވީ، މީގެ ކުރިންވެސް ކްލައިމެޓްގެ ވާހަކަތަކާއި، ކްލައިމެޓަށް މި އަންނަ ބަދަލުތަކާއި، އަދި އެއާ ގުޅިގެން ފިޔަވަޅުތަކެއް އަޅަން ޖެހޭނެ ވާހަކަދައްކަމުން އަންނަ ކަމަށެވެ. އެ ވާހަކަ ދިވެހި ރައްޔިތުންނަށް އަޑު އިވޭ ކަމަށާއި، ނަމަވެސް އެކަން މިހާރު ދުނިޔޭގެ ސަމާލުކަމާށް ގެންނަން ޖެހޭނެ ކޮންމެވެސް ގޮތެއް ހޯދަން ޖެހޭ ކަމަށް އޭނާ ވިދާޅުވިއެވެ.\n"މީގެ ކުރިން މަޖިލީހުގެ އިއްޒަތްތެރި ރައީސް މި ވަނީ ކަނޑު އަޑީގެ ކެބިނެޓް ބައްދަލުވުމެއް ބާއްވާފައި މުޅި ދުނިޔެއަށް ފެނިފައި، އަޅުގަނޑު މިއަދު ހުށަހަޅަން ޕާލިމެންޓް ބައްދަލުވުމެއް ކަނޑުއަޑީގައި ބާއްވަން. އެ ބައްދަލުވުން ބާއްވާ ހަމަ މިގޮތަށް އަޑު މުޅި ދުނިޔެއަށް އިވޭނެ ކޮންމެވެސް ވިސްނުމެއް ގެންނަން". އިކްރާމް ވިދާޅުވިއެވެ.\nއޭނާ ވިދާޅުވީ، ދިވެހިން މި ވާހަކަދައްކާ ބަހުން، އެކަމާއި ގުޅޭގޮތުން ވާހަކދެއްކި ކަމުގައިވިޔަސް އެ ވާހަކަތައް އިނގޭނީ ދިވެހިންނަށް އެކަނި ކަމަށެވެ. އަދި މި ވާހަކަތައް މިއަށްވުރެ ބޮޑުކޮށް އިވިގެން ނޫނީ ހައްލެއް ނުލުބޭނެ ކަމަށް އޭނާ ވިދާޅުވިއެވެ.\n"ކަނޑުއަޑީގައި ނޫނިއްޔާ ކޮންމެވެސް އެހެން ގޮތެއް ހަދައިގެން ވިޔަސް މުޅި ދުނިޔޭގެ ސަމާލުކަމަށް މިކަން އެބަ ޖެހޭ ގެންނަން. އަޅުގަނޑުމެން ކްލައިމެޓް އެމާޖެންސީ އިއުލާނުކޮށްފިކަން. މި ކްލައިމެޓް އެމާޖެންސީއަކީ އެހެން ގައުމުތަކުން ވިސްނާ އަމަލު ކުރަން ޖެހޭ ކަން". އިކްރާމް ވިދާޅުވިއެވެ.\nކުޑަކުދިންނަށް ޖިންސީ ގޯނާ ކުރާ 45.35 އިންސައްތަ މީހުންގެ މައްޗަށް ކުށް ސާބިތެއް ނުވޭ!\nފެބުރުއަރީ 12, 2020 13:17\nބިމުއަޑީގަ މަޖިލީސްކުރުން ކިހިނެއްވާނެބާ؟\nފެބުރުއަރީ 12, 2020 14:59\nޑައިވް ކިޓުގައި 85 މެމްބަރުން 01 ދުވަހު ކަޑުއަޑީގައި ފޮނިދެއްކުމަށް. އެއީ ހަރަދުކުޑަކުރުމަށް..ދޯ. ނަޝީދު\nފެބުރުއަރީ 12, 2020 13:21\nޖައްވުތެރޭގާ ތިބެ ބޭއްވިޔަސް އަހަރުމެންގެ ޝައުގުވެރިކަމެއް ނެތޭ.\nތިތަނަކީވެސް ގައުމަށް ލިބޭއާމްދަނީޔާ އަޅުވާކިޔާއިރު ނައްތާލަން ޖެހިފާވާ ވައިރަހެއް..\nފެބުރުއަރީ 12, 2020 13:22\nކަލޯ މިކަހަލަ ދޮޅު ރޯނާއިންތަ ލާދީނީ އެމްޑީޕީގައި އުޅެނީ\nފެބުރުއަރީ 12, 2020 13:25\nޚަރަދު ކުޑަކުރަން ގޮވަމުން ދުވާއިރު ކާކުގެ ހިލޭ އެހީގެ ދަށުން ކުރަން އުޅޭ ކަމެއްތަތީ\nފެބުރުއަރީ 12, 2020 13:54\nޝާހިދު ވަނީ އެންޓާޓިކާއަށް އޮން އެރައިވަލް ވިސާ ހޯދާފައި! އެތަނަށް ކަލޭމެން ދޭ! ދެން ނާންނާތި!\nފެބުރުއަރީ 12, 2020 14:01\nކަނޑުއަޑީގައި ޖަލްސާބޭްވުމަށްވުރެ ރާއްޖޭގައި މީހުންދިރިއުޅޭ ރަށްރަށް މަދުކޮށް ކޮންމެ އަތޮޅެއްގައި މީހުން ދިރިއުޅުމަށް ސޭފް އައިލެންޑެއް ތައްޔާރުކޮށް އެތަނަށް އެއަތޮޅެއްގެ އެންމެން ގެންދެވޭގޮތަށް ބިލެއް ފާސްކުރުން މާ މުހިއްމުކަމަށް ދެކެން.\nމުލީ ހަމީދުބެ (މުއްސަނދި ހަމީދު)\nފެބުރުއަރީ 12, 2020 14:07\nސާބަހޭ ދަރިފުޅާ އިކްރާމް. ތީ ބޭބެ ބޭނުންވާކަހަލަގެ ކުއްޖެއް. ސާބިތުކަމާއެކު ކުރިޔަށް ވަޑައިގަންނަވާ. މާދަން ވާނެ ހަނދުގަ ނުވަތަ މާސްގަ ބައްދަލުވުމެއް ބާއްވާލަން ހުށަހަޅާލަން. ދުނިޔެއަށް ދައްކާލަންވާނެ ނިކަން ކަންކަންވާބައެއްކަން ތީ!!!\nފެބުރުއަރީ 12, 2020 14:26\nކަނޑުއަޑީގައި ވަޒީރުންގެ މަޖިލިސް ބޭއްވީމާ އެންވަޔަރުމެންޓް ގަތްބިރުން ދުނިޔެ ދޫކޮށްފައި ހިގައްޖެ. އޭގެފަހުން ތިމާވެސްޓަކަށް އެއްވެސް ގެއްލުމެއްނުލިބޭ.\nފެބުރުއަރީ 12, 2020 14:57\nބާރމިއުޑާ ޓްރޭންގަލްގަ މަޖިލިސް ބައްދަލުވުމެއް ބޭއްވުމަށް ވަރަށް ތާއީދު\nފެބުރުއަރީ 12, 2020 15:12\nކަންޑު އަނޑިން މާލޭ މީހުނައް ބިމެއް ނެތްތަ\nފެބުރުއަރީ 12, 2020 15:29\nކަނޑު އަޑީ ބައްދަލްވުމަށް ކޮންމެ އެން ޕީ އަކަށް 100000(އެއްލައްކަ ޑޮލަރު) އޯކޭ ތޯ.\nދާއިރާގެ ރައްޔިތުންނާ ވެސް ވާނެ ކަނޑު އަޑިން ބައްދަލުކޮށްލަން.. އެވެސް މަހަކު އެއްފަހަރު..\nކީއްތަވާނީ އަޅެ މަސްވެރިންނަށް ބާނާ މަސްކޮޅައް ހަމަ އަގު ލިބޭގޮތެއް ހަދާލަ ދިނިއްޔާ..\nފެބުރުއަރީ 13, 2020 00:58\nމިހާރު އެމްޑީޕީ ކުދިންނަށް އޯކޭޔޯ ސަރުކާރުގެ ހަރަދު ކުޑަކުރަން ލިބޭ އިނާޔަތާ އިތުރުގަޑީގެ ލާރިޔާ ނުވިތާކަށް މުސާރައިން ބަޔެއް ކަނޑާލިޔަސް.. ހަމަ ހެޔޮފުޅުކަން ދެއްތޯ...\nފެބުރުއަރީ 13, 2020 09:36\nހޫން . ދެން ކަނޑު އަޑީގަ ޖިފުޓިއެއް އަޅާއިގެން އުޅޭ.


އަހަރެން ބާސެލޯނާގެ ކޯޗުކަމާއި ހަވާލުވި އިރުވެސް ސުއަރޭޒް ވިއްކާލަން އޮތީ ނިންމާފަ: ކޫމަން – Dhuvas Online\nބާސެލޯނާއިން އުރުގުއޭގެ ފޯވާޑް ލުއިސް ސުއަރޭޒް ވާދަވެރި އެތްލެޓިކޯ މެޑްރިޑްއަށް ވިއްކާލާފައިވާއިރު، ބާސާގެ ކެޕްޓަން ލިއޮނަލް މެސީ ދަނީ އެކަމާއި ބަރަށް ބޮޑަށް ނުރުހުން ފާޅުކުރަމުންނެވެ.\nއެގޮތުން މެސީގެ ފާޑުކިޔުންތަށް ބާސާގެ މިހާރުގެ ކޯޗު ރޮނާލްޑް ކޫމަންއާއި ބާސާގެ ރައީސް ބޯޓެމެއޫ އަށް އަމާޒުވެފައިވާއިރު، ބާސާގެ ކޯޗު ރޮނާލްޑް ކޫމަން ވަނީ މެސީގެ މި ނުރުހުމުގެ ބަސްތަކަށް ރަށްދު ވެސް ދީފައެވެ.\nއެގޮތުން މިއަދު އޮތް ނޫސްވެރިންގެ ބައްދަލުވުމެއްގައި ވާހަކަ ދައްކަމުން ކޫމަން ބުނީ ސުއަރޭސް ވިއްކާލުމުގެ ޒިންމާ އޭނާ ނަގަން ނުޖެހޭނެ ކަމަށާއި އެކަމަކީ އޭނާ ބާސާގެ ކޯޗުކަމާއި ހަވާލުވުމުގެ މާކުރިންވެސް ބާސާގެ މެނޭޖުމަންޓުން ކުރަން ނިންމާފައިވާ ކަމެއް ކަމަށެވެ.\nކޫމަން އިތުރަށް ބުނީ ސުއަރޭޒް އޭނާގެ ޕްލޭނުގައި ހިމަނަން ނިންމާ ބާސާގެ ފަރިތަކިރުންތަކުގައި ވެސް ބައިވެރި ކޮށްފައިވާނެ ކަމަށާއި ނަމަވެސް ބާސާގެ މެނޭޖުމަންޓުން އެކަން ހުއްޓުވީ ކަމަށް ކޫމަން ބުނެފައިވެއެވެ.\n” ސުއަރޭޒް ވިއްކާލުމުގެ ޒިންމާ އަހަރެން ނަގާކަށް ނުޖެހޭނެ. އެއީ އަހަރެން ބާސާގެ ކޯޗުކަމާއި ހަވާލުވުމުގެ މާ ކުރިންވެސް ބާސާގެ މެނޭޖުމަންޓުން ނިންމާފަ އޮތް ނިންމުމެއް” ކޫމަން ނުންޏެވެ.\nނަމަވެސް ސްޕެއިންގެ މީޑިއާތަކުން ރިޕޯޓުކުރާ ގޮތުގައި ބާސާއިން އުމުރުން 33 އަހަރުގެ ސުއަރޭޒް ވިއްކާލަން ނިންމީ ސުއަރޭޒްގެ އުމުރު ދޮށިވުމާއި، އެޓީމުގެ އައު ކޯޗު ރޮނާލްޑް ކޫމަންގެ ޕްލޭނުގައި ސުއަރޭޒް ނުހިމެނޭތީއެވެ. އަދި ސުއަރޭޒަށް ބާސާއިން ފުރުސަތެއް ނެތްކަން އެންގީ ފޯން ކޯލަކުން ކޫމަން ކަމަށެވެ.\nސުއަރޭޒް ވިއްކާލުމާ ގުޅިގެން އެކަމާއި ހިންހަމަ ނުޖެހުން ފައުޅުކޮށް މެސީ އިންސްޓަގްރާމުގައި ކޮށްފައިވާ ޕޯސްޓެއްގައި ބުނެފައިވަނީ ކުލަބު ދޫކޮށްލިއިރު ސުއަރޭޒަށް ހައްގުވާ ވަރުގެ މަސައްކަތެއް ބާސާއިން އޭނާއަށް ކޮށްދީފައި ނުވާ ކަމަށެވެ. އަދި ބާސާއިން ސުއަރޭޒް ބޭރުކުރުމުގައި ކަންތައް ކުރީ ރަނގަޅަށް ނޫން ކަމަށެވެ.\nގިނަ އަހަރުތަކެއް ވަންދެން ބާސާއަށް ކުޅުނު ސުއަރޭޒް ވަނީ ބާސާއާއެކު ގިނަ ކާމިޔާބީތަކެއް ހޯދާފައެވެ. އެގޮތުން ސުއަރޭޒް ބާސާއަށް ކުޅެދިން 283 މެޗުގައި 198 ލަނޑު ކާމިޔާބުކޮށްފައިވެއެވެ.\nއަދި މީގެއިތުރުން ސުއަރޭޒް ވަނީ ބާސާއާއެކު ސްޕެނިޝް ލީގު ހަތަރު ފަހަރު އަދި ޔުއެފާ ޗެމްޕިއަންސް ލީގު އެއް ފަހަރު ކާމިޔާބު ކޮށްފައެވެ.\nސުއަރޭޒް ބާސާ ދޫކޮށް ދެ އަހަރު ދުވަހުގެ އެއްބަސްވުމެއްގެ ދަށުން ބަދަލުވީ ވާދަވެރި އެތުލެޓިކޯ މެޑްރިޑަށެވެ.


11 އަހަރަށްފަހު އެމްޓީޑީސީން ހިއްސާގެ ފައިދާ ބަހަނީ 11 އަހަރަށްފަހު އެމްޓީޑީސީން ހިއްސާގެ ފައިދާ ބަހަނީ\n11 އަހަރަށްފަހު އެމްޓީޑީސީން ހިއްސާގެ ފައިދާ ބަހަނީ\nއެމްޓީޑީސީގެ ހިއްސާދާރުންގެ ޖަލްސާއެއްގައި / ފައިލްފޮޓޯ: ޕީއެސްއެމް ނިއުސް\nމޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން، އެމްޓީޑީސީން 11 އަހަރަށްފަހު ހިއްސާގެ ފައިދާ ބެހުމަށް ނިންމައިފިއެވެ.\nއެމްޓީޑީސީން ހާމަކުރާގޮތުން ހުސްވި އަހަރު އެކުންފުންޏަށް ވަނީ މާލީގޮތުން ރަނގަޅު ފައިދާއެއް ލިބިފައެވެ. އަދި މިއާއެކު މިދިޔަ އަހަރު ހިއްސާގެ ފައިދާގެ ގޮތުގައި މޫނުމަތީ އަގު -/10ރ ހިއްސާއަކަށް 50 ލާރި ބެހުމަށް އަހަރީ އާއްމު ޖަލްސާއަށް ހުށަހެޅުމަށް އެކުންފުނީގެ ޑިރެކްޓަރުންގެ ބޯޑުންވަނީ ފާސްކޮށްފައެވެ.\nއެމްޓީޑީސީގެ މިދިޔަ އަހަރުގެ ބެލެންސް ޝީޓާއި ފައިދާ އާއި ގެއްލުމުގެ ހިސާބު، ޖޫންމަހުގެ 29 ވަނަ ދުވަހު ބޭއްވި މިކުންފުނީގެ ޑިރެކްޓަރުންގެ ބޯޑުގެ ޖަލްސާއިން ވަނީ ފާސްކޮށްފައެވެ.\nހިއްސާގެ ފައިދާ ލިބޭނީ މިދިޔަ އަހަރުގެ އަހަރީ އާންމު ޖަލްސާގެ ނޯޓިސްގައި ބަޔާންކުރާ މާލީ ހިސާބުތައް ކްލޯޒްކުރާ ތާރީޚާއި ހަމައަށް ކުންފުނީގެ ރަޖިސްޓްރީގައި ހިމެނޭ ހިއްސާދާރުންނަށެވެ.\nއެމް.ޓީ.ޑީ.ސީގެ -/100ރ ގެ އަގުގެ މޫނުމަތީ ހިއްސާއެއް 2014 ވަނަ އަހަރު ވަނީ ސްޕްލިޓްކޮށް މޫނުމަތީ ހިއްސާއެއްގެ އަގު -/10ރ އަށް ބަދަލުކޮށްފައެވެ. އެހެންކަމުން 2014 ވަނަ އަހަރު ހިއްސާ ސްޕްލިޓްކުރުމުގެ ކުރިން ހިއްސާގެ މޫނުމަތީ އަގު ކަމަށްވާ -/100ރ އިން ކަމުގައި ބަލާނަމަ ހިއްސާއަކަށް ފައިދާގެ ގޮތުގައި ބަހަނީ -/5ރ ކަމަށް އެމްޓީޑީސީން ހާމަކުރެއެވެ.\nއެމްޓީޑީސީން އާއްމުކޮށްފައިވާ 2019 ވަނަ އަހަރު މާލީ ރިޕޯޓުގައިވާގޮތުން އެއަހަރުތެރޭ ކުންފުނިން ވަނީ މާލީގޮތުން ގިނަ ކުރިއެރުންތަކެއް ހޯދާފައެވެ. އެގޮތުން އަހަރު ނިމުނު އިރު ކުންފުންޏަށް 1.2 މިލިއަން ޑޮލަރުގެ ފައިދާއެއް ވަނީ ލިބިފައިވެއެވެ.\nއެމްޓީޑީސީން ދަނީ ކުންފުނީގެ ހިންގުން ހަރުދަނާކޮށް ފައިދާވާ މިންވަރު އިތުރުކުރުމަށް މަސައްކަތް ކުރަމުންނެވެ. އެގޮތުން ކުންފުނި ހިންގުމަށް ހުރި ދަތިތަކަށް ހައްލު ހޯދުމަށް ކަމާއި ގުޅުންހުރި ފަރާތްތަކާއެކު މަސައްކަތްކުރަމުންދާކަމަށް އެމްޓީޑީސީން ހާމަކުރެއެވެ.\nއެމްޓީޑީސީން ވަނީ އެކުންފުނީގެ ބިޒްނަސް މޮޑެލްއަށްވެސް ބަދަލުތައް ގެނެސްފައެވެ. އަދި ކުރިމަގުގައި އެކުންފުންޏަކީ މާލީގޮތުން ފައިދާވާ ކުންފުންޏެއްގެ ގޮތުގައި ފެނިގެންދާނެކަމަށްވެސް އެމްޓީޑީސީން ޤަބޫލްކުރެއެވެ.\nސަރުކާރާއި އާއްމު ރައްޔިތުންގެ ހިއްސާއޮންނަ މޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން ޕަބްލިކް ލިމިޓެޑް (އެމްޓީޑީސީ) އަކީ ފަތުރުވެރިކަމުގެ މަންފާ ދިވެހިރައްޔިތުންނަށް ސީދާގޮތެއްގައި ހޯދައިދިނުމަށް ސަރުކާރުން 2006 ވަނަ އަހަރު އުފެއްދެވި ކުންފުންޏެކެވެ.


Local council thakuge inthikhaabu anna April mahu | Mihaaru\nއެންމެ ފަހުން ބޭއްވި ކައުންސިލް އިންތިހާބުގައި މާލޭގައި މީހަކު ވޯޓު ލަނީ -- ފައިލް ފޮޓޯ: އަހުމަދު އަބްދުﷲ ސައީދު/ މިހާރު\nލޯކަލް ކައުންސިލްތަކުގެ އިންތިޚާބު އަންނަ އޭޕްރީލް މަހު\n27 އޯގަސްޓް 2019 - 14:29 1 comment\nއެ ކޮމިޝަނުން ބޭއްވި ނޫސްވެރިންގެ ބައްދަލުވުމެއްގައި އީސީގެ ރައީސް އަހުމަދު ޝަރީފް ވިދާޅުވީ އިންތިޚާބު ބާއްވާނެ ވަކި ތާރީހެއް އަދި ނިންމާފައި ނުވާ ކަމަށެވެ. އެ ތާރީހު ހަމަޖެހުމުން އާއްމުކުރާނެ ކަމަށް ވިދާޅުވި އެވެ.\nމީގެ ކުރިން ބޭއްވި އިންތިޚާބުތަކަށް ވުރެ، މިފަހަރުގެ އިންތިޚާބު ފުރިހަމަވާނެ ކަމަށް އީސީން ބުންޏެވެ. އެގޮތުން މިފަހަރުގެ އިންތިޚާބުގެ ކަންކަން ހަމަޖައްސާނީ ވޯޓު ލާ މީހުންނަށް ފަސޭހަވާނެ ގޮތަކަށް ކަމަށް ވިދާޅުވި އެވެ.\nއޭނާ ވިދާޅުވީ މީގެ ކުރީގެ އިންތިޚާބުތަކާ ހިލާފަށް، ކައުންސިލް އިންތިޚާބުގައި ވޯޓު ލާނީ ފޮއްޓަކަށް އެންމެ ގިނަވެގެން 700 މީހުން ކަމަށެވެ. އެހެންކަމުން މިފަހަރުގެ އިންތިޚާބުގައި ވޯޓު ފޮށީގެ އިތުރުން އޮފިޝަލުންގެ އަދަދު ވެސް އިތުރުވާނެ ކަމަށް ވިދާޅުވި އެވެ.\nކައުންސިލް އިންތިޚާބަށް ކުރިމަތިލާން އަންނަ ފެބްރުއަރީ މަހު ހުޅުވާލާއިރު، އެ އިންތިޚާބަށް 65-70 މިލިއަނެއްހާ ރުފިޔާ ހަރަދުވާނެ ކަމަށް ލަފާކުރެވޭ ކަމަށް ވިދާޅުވި އެވެ.\nއީސީން މިއަދު ބޭއްވި ނޫސްވެރިންގެ ބައްދަލުވުމުގައި އެ ކޮމިޝަންގެ މެމްބަރުން ބައިވެރިވެވަޑައިގަންނަވަނީ.- ފޮޓޯ: އިލެކްޝަންސް ކޮމިޝަން\nޝަރީފް ވިދާޅުވީ މީގެ ކުރީ އިންތިޚާބަށް ވުރެ، ކައުންސިލް އިންތިޚާބުގައި 178 ފޮށި އިތުރުވެގެންދާނެ ކަމަށެވެ. އޮފިޝަލުންގެ އަދަދު ވެސް 6000-7000 އަށް އިތުރުވާނެ ކަމަށް ވިދާޅުވި އެވެ.\nމީގެ ކުރީ އިންތިޚާބުތަކުގައި އޮފިޝަލުންގެ ގޮތުގައި ނަގަނީ 5000 ވަރަކަށް މީހުންނެވެ.\nއޭނާ ވިދާޅުވީ ކައުންސިލް އިންތިޚާބު ބާއްވަނީ ލާމަރުކަޒީ ގާނޫނަށް ގެނައި އިސްލާހުތަކަށް ވަރަށް ބޮޑަށް ބަރޯސާވެގެން ކަމަށެވެ. އަންނަ އޮކްޓޯބަރު ހިސާބުގައި އެ އިސްލާހު މަޖިލީހަށް ހުށަހަޅާއިރު، އީސީން ވަނީ ލާމަރުކަޒީ ގާނޫނު އިސްލާހުކުރުމުގެ މަސައްކަތާ ގުޅޭގޮތުން މަޖިލީހުގެ ކަމާބެހޭ ކޮމެޓީއާ މަޝްވަރާކޮށްފަ އެވެ.\nސިޔާސީ ގޮތުން އަންހެނުންގެ ބާރުވެރިކަން އިތުރުކޮށް، ލާމަރުކަޒީ ނިޒާމަށް ގެންނަން ހުށަހަޅާ އިސްލާހުތަކުގެ ތެރޭގައި، ރަށު އަދި ސިޓީ ކައުންސިލް ގޮނޑީގެ 33 ޕަސަންޓް ޖާގަ އަންހެނުންނަށް ހާއްސަ ކުރުން ހިމެނެ އެވެ. އީސީން ވަނީ އެކަމަށް މަރުހަބާ ކިޔައިިފަ އެވެ.\nރަށްރަށުގެ އަންހެނުންގެ ކޮމެޓީތަކުގެ ރައީސުންނަކީ، ރަށު ކައުންސިލްގެ މެމްބަރެއްގެ ގޮތުގައި ބަލަންޖެހޭނެ ކަމަށް ވެސް އެކި ފެންވަރުގައި މަޝްވަރާކޮށްފައި ވެ އެވެ. އެހެންވެ އަކްރަމް ވިދާޅުވީ އެކަމާ ގުޅޭގޮތުން ވެސް މަޝްވަރާކޮށް އަންހެނުންގެ ކޮމެޓީގެ އިންތިޚާބަކީ އީސީން އިންތިޒާމްކުރާ އިންތިޚާބަކަށް ހެދުމަށް މަސައްކަތްކުރާނެ ކަމަށެވެ.\n"އިންތިޚާބު ޕްރޮސެސް ތެރޭގައި ވަރަށް ބޮޑު ބަދަލެއް މި ފަހަރު ގެންނަން. އަޅުގަނޑުމެން ގަބޫލުކުރާ ގޮތުގައި، ރާއްޖޭގައި މިހާރު އިންތިޚާބީ ކަންކަމުގައި ބޭނުންކުރާ އުސޫލާއި ޕްރޮސެސްއަކީ ދުނިޔޭގައި މިހާތަނަށް ޕްރެކްޓިސްކުރަމުންދާ އެންމެ ހާމަކަން ބޮޑު އެއް އުސޫލު ކަމަށް ގަބޫލުކުރަން،" އިންތިޚާބީ މަރުކަޒުގައި ބޭއްވި ނޫސްވެރިންގެ ބައްދަލުވުމުގައި ޝަރީފް ވިދާޅުވި އެވެ.\nއިންތިޚާބަށް ގެންނަ އިސްލާހުތަކުގެ ތެރެއިން، އޮބްޒާވަރުންނާއި މަންދޫބުންނާއި މޮނިޓަރުންނަށް އިންތިޚާބީ މަރުކަޒަށް ވޯޓާސް ލިސްޓް ވެއްދޭނެ ކަން ފާހަގަކުރެއްވި އެވެ. ކަރުދާސް ގެންދަން ބޭނުންނުވާ ނަމަ ފޯނު ނުވަތަ އައިޕެޑާއި ޓެބްލެޓް ފަދަ ވަސީލަތެއް ބޭނުންކުރެވޭނެ ކަމަށް ވިދާޅުވި އެވެ.\n"އޭގެ ސަބަބުން ވޯޓު ލާ ފަރާތްތަކާއި ކެންޑިޑޭޓުންނަށް ވެސް އެތައް ބައިވަރު ލުއި ފަސޭހަތަކެއް، ވޯޓު ލީ މީހުންނާއި ވޯޓު ލާ މަރުކަޒުގެ ބޭރުގައި ތިިބި މީހުންނާ އެކީގައި ކޮމިއުނިކޭޓް ކުރުމުގައި ފަސޭހަތަކެއް ލިބިގެންދާނެ،" ޝަރީީފް ވިދާޅުވި އެވެ.\n"އެފަދަ ފަސޭހަތައް ގާނޫނުން ގެނައުމުން ރައްޔިތުންގެ އިތުބާރު މި އިންތިޚާބުތަކަށް އިތުރުވެގެންދާނެ އަދި މަގުބޫލުކަން އިތުރުވެގެންދާނެ ކަމަށް ގަބޫލުކުރެވޭ."\nއިންތިޚާބުތަކާ ގުޅޭގޮތުން ހުށަހަޅާ މައްސަލަތަކުގައި ހެކި ނުލިބޭތީ ބައެއް މައްސަލަތައް ދޫކޮށްލެވިފައި ހުރިކަން ފާހަގަކުރައްވައި ޝަރީފް ވިދާޅުވީ ވޯޓު ލާ މުއްދަތުގައި، ވަކި މުއްދަތެއް ވަންދެން އެކަމުގެ ރިކޯޑިންނެއް ބަލަހައްޓާނެ ގޮތާ ގުޅޭގޮތުން ވާހަކަދެއްކި ކަމަށެވެ. ބަޖެޓުން ބޮޑު ހަރަދެއް ކުރާއިރު އެކަމާ ގުޅިގެން ފިނޭންސް މިނިސްޓްރީއާ މަޝްވަރާކުރަމުން އަންނަ ކަމަށް ވިދާޅުވި އެވެ.\nއިތުރު ލިޔުންތައް ލޯކަލް އިންތިހާބު އިލެކްޝަންސް ކޮމިޝަން އީސީގެ ރައީސް އަހުމަދު ޝަރީފް


ލުއި ޚަބަރު - ބޮލީވުޑް ފިލްމު "ރަންގޫން"\nދުންފަތުގެ އިސްތިޢުމާލު ކުރުމާއި މަސްތުވާތަކެތި ބޭނުންކުރާ ސީންތަކެއް ނުދެއްކޭނެ: ސެންސަރު ބޯޑް\nދުންފަތުގެ އިސްތިޢުމާލު ކުރާ މަންޒަރު ދައްކާ ސީންތަކުގައި އިންޒާރެއް ހިމަނަން ޖެހޭނެ: ސެންސަރ ބޯޑު\nދުންފަތުގެ އިސްތިޢުމާލު ކުރުމަކީ މަގުމަތިންދާ މީހުންނާއި ފޮށުމާއި، ފާރަލުމާ އެއްވަރުގެ ނުބައި ޢަމަލެއް: ސެންސަރ ބޯޑު\nކ. މާލެ 26 ޖެނުއަރީ 2017 | ބުރާސްފަތި 16:22 2,002\nސައިފް އަލީ ޚާން، ކަންގަނާ ރަނާއުޓް އަދި ޝާހިދް ކަޕޫރު - ހޭންޑްބޯލް އެސޯސިއޭޝަން\nސަރުކާރުން އިދިކޮޅު ފަރާތްތައް ސައިޒްކޮށްފައި!\nއަންނަ މަހު ރިލީޒްކުރުމަށް ހަމަޖެހިފައިވާ ފިލްމު "ރަންގޫން" ގައި އެކުލެވޭ ދުންފަތުގެ އިސްތިޢުމާލު ކުރުމާއި މަސްތުވާތަކެތި ބޭނުންކުރާ މަންޒަރު ނުދެއްކޭނެ ކަމަށް ސެންޓްރަލް ބޯޑް އޮފް ފިލްމް ސެޓިފިކޭޝަން (ސީ.ބީ.އެފް.ސީ) އިން އަންގައިފިއެވެ.\nފެބްރުއަރީ މަހުގެ 24 ވަނަ ދުވަހު ރިލީޒްކުރުމަށް ރާވާފައިވާ ފިލްމުގެ ސްކްރީނިންގ އަށް ސެންސަރ ބޯޑަށް ފޮނުވުމުން ބޯޑުން ފިލްމުގެ ޕްރޮޑަކްޝަން ޓީމަށް އެކަން އަންގާ އެފަދަ މަންޒަރުތައް ފެންނަ ސީންތައް ފިލްމުން ސެންސަރުކޮށްފައިވާ ކަމަށް ޚަބަރުތައް ބުނެއެވެ.\nފިލްމުގެ ޓްރެއިލާރ ރިލީޒްކުރުމާ އެކު އެތައް ބައެއްގެ ފާޑުކިޔުންތައް ފިލްމަށް އަމާޒުވެގެން ގޮސްފައިވާއިރު، ޓްރެއިލާއިން އެކަނިވެސް އެފަދަ އެތައް މަންޒަރެއް ވަނީ ފެނިގެން ގޮސްފައެވެ. އަދި ޚަބަރުތައް ބުނާ ގޮތުގައި މުޅި ފިލްމުގައި ޢާއްމުކޮށް ދައްކާފައިވާ މަންޒަރުތަކަކީ ދުންފަތުގެ އިސްތިޢުމާލުކުރާ ނުވަތަ މަސްތުވާތަކެތި ބޭނުންކުރާ މަންޒަރުތަކެވެ.\nވިޝާލް ބާރްދްވާޖް ޑައިރެކްޓްކޮށްފައިވާ މިފިލްމަކީ 1940 ގެ އަހަރުތަކުގެ މަންޒަރުތައް ދައްކުވައިދޭ ފިލްމެކެވެ. އަދި 1940ގެ އަހަރުތަކުގައި ދުންފަތުގެ އިސްތިޢުމާލު ކުރުމަކީ "ފެޝަނެއް" ކަމަށް ގިނަ ބަޔަކު ދެކޭތީ، މިފިލްމުގައި ހިމެނޭ ކެރެކްޓަރތައް ޢާއްމު ގޮތެއްގައި ދުންފަތުގެ އިސްތިޢުމާލުކުރާ މަންޒަރު ފެނިގެންދެއެވެ. އެހެންކަމުން މަސްތުވާތަކެތި ބޭނުންކުރާ މަންޒަރުތައް ސެންސަރުކުރުމަށް ފަހު ބާކީ ހުރި މަންޒަރުތައް ދެއްކުމާ މެދު ގޮތެއް ނިންމާނީ ފިލްމު އުފެއްދި ފަރާތުން ކަމަށް ސެންސަރު ބޯޑުން ވަނީ ހާމަކޮށްފައެވެ. އެހެންނަމަވެސް، ސައިފް އަލީ ޚާނާއި ޝާހިދް ކަޕޫރުގެ އިތުރުން ކަންގަނާ ރަނާއުޓް ފެނިގެންދާ "ރަންގޫން" ގައި ހިމެނޭ ބައެއް ސީންތަކުގައި "ޤާނޫނީ އިންޒާރެއް" ދެއްކުމަށް ސެންސަރު ބޯޑުން ވަނީ ފިލްމުގެ ޕްރޮޑަކްޝަން ޓީމަށް އަންގާފައެވެ.\nސެންސަރު ބޯޑުގެ ޗީފް ޕަހްލާޖް ނިހަލާނީއާ ޙަވާލާދީ ޚަބަރުތަކުގައި ބުނެފައިވަނީ "ރަންގޫން" ގައި ހިމެނޭ އެފަދަ ހުރިހާ މަންޒަރެއް ޑިލީޓް ކުރުމަށް ފިލްމު އުފެއްދި ފަރާތަށް އަންގާފައިވާނެ ކަމަށެވެ. އޭނާއާ ޙަވާލާދީ އިތުރަށް ބުނެފައިވަނީ ދުންފަތުގެ އިސްތިޢުމާލު ކުރުމާއި މަސްތުވާތަކެތި ބޭނުންކުރާ މަންޒަރުތައް ފިލްމުތަކުގައި ހިމެނުމަކީ ސެންސަރު ބޯޑުން އެއްވެސް ޙާލެއްގައި ތާޢީދުކުރާ ކަންތައްތަކެއް ނޫން ކަމަށެވެ.\nދުންފަތުގެ އިސްތިޢުމާލު ކުރުމަކީ އިހުގައި ފެޝަނަކަށް ވިޔަސް މިހާރު ދުންފަތުގެ އިސްތިޢުމާލު ކުރުމަކީ، މަގުމަތިންދާ މީހުންނާއި ފޮށުމާއި މީހުންނަށް ދުއްތުރާވާ ގޮތަށް ފާރަލުމާ އެއްވަރުގެ ނުބައި ޢަމަލެއް ކަމަށް ސެންސަރު ބޯޑުން ބުނެއެވެ.


އަލްކަޢްބާ (ނުވަތަ ގެފުޅު) ފެނުނީމަ ކިޔާ ދުޢާ – DhiSalafiyyah\n09/07/2013 ދުޢާއާއި ޛިކުރުއައްޝައިޚް ޢިމްރާން މުޙައްމަދު ޢަލީ\nމައްކާގެ އަލްމަސްޖިދުލް ޙަރާމްއަށް ވަދެވިއްޖެމީހާ ގިނަގިނައިން ޛިކުރުކޮށް ދުޢާކުރުން އިތުރުކުރުން ހުއްޓެވެ. ނަމަވެސް އެތަނަށް ވަނުމަށްފަހު އެކިވަގުތުތަކަށް ޚާއްޞަކޮށް ކިޔުމަށްހުރި ޛިކުރުތަކެއްކަމުގައި ބައެއް ފޮތްފޮތާއި ލިޔުންތަކުގައި ލިޔެފައި ހުންނަތަން ފެނެއެވެ. އެގޮތުން މިލިޔުމުގައި އަލިއަޅުވާލާނީ އަލްކަޢްބާ ފެނުނީމަ ކިޔުމަށް ޚާއްޞަ ޛިކުރެއް ނުވަތަ ދުޢާއެއް އޮވޭތޯއެވެ.\nއަލްކަޢްބާއަށް ބެއްލެވުމަށްފަހު ނަބިއްޔާ صلى الله عليه وسلم ކިޔުއްވިކަމަށް، އެކަލޭގެފާނަށް ނިސްބަތްކުރެވިފައިވާ ދުޢާއެއް\n(ضعيف) عَنْ حُذَيْفَةَ بن أُسَيْدٍ ، أَنّ النَّبِيَّ صَلَّى اللَّهُ عَلَيْهِ وَسَلَّمَ كَانَ إِذَا نَظَرَ إِلَى الْبَيْتِ ،\nقَالَ : ((اللَّهُمَّ زِدْ بَيْتَكَ هَذَا تَشْرِيفًا وَتَعْظِيمًا وتَكْرِيمًا وَبِرًّا وَمَهَابَةً )). [رواه الطبراني ، وفي الأوسط ، وعنه عبد الغني المقدسي في السنن.]\nމާނައީ: ޙުޛައިފާ ބުން އުސައިދު ވިދާޅުވިއެވެ. ހަމަކަށަވަރުން ނަބިއްޔާ صلى الله عليه وسلم (ކަޢުބަތުﷲ) ގެފުޅަށް ބައްލަވައިފިނަމަ ޙަދީޘްކުރައްވައެވެ.\n” އޭ ﷲ! އިބަ ﷲގެ މި ގެފުޅުގެ ޝަރަފުވެރިކަމާއި މާތްކަމާއި ކަރާމަތާއި ހެޔޮކަމާއި ހައިބަތު އިތުރުކޮށްދެއްވާނދޭވެ.”\nމިޙަދީޘްއަކީ ޞައްޙަ ޙަދީޘެއް ނޫނެވެ. މިޙަދީޘް ރިވާކުރެއްވި ބޭކަލުންގެ ތެރޭގައި عُمَرُ بْنُ يَحْيَى الأَيْلِيْ އާއި عَاصِمُ بْنُ سُلَيْمَانَ الكُوْزِيْ ހިމެނެއެވެ. މިދެ ރާވީންނަކީ (ބަލިކަށި) ރާވީންތަކެކެވެ. 1\nމިޙަދީޘްގެ ސަނަދު ޞައްޙަ ނޫންކަމުގައި ވިދާޅުވެފައިވާ ކުރީގެ ޢިލްމުވެރިންގެ ތެރޭގައި އަލްހައިޘަމީ ހިމެނިވަޑައިގަންނައެވެ. 2\nފަހުގެ ޢިލްމުވެރިންގެ ތެރޭގައި ޝައިޚު އަލްބާނީ3އާއި ޢަބްދުލްޤާދިރުއާއި ޝުޢައިބު އަލްއަރްނައޫޠު ހިމެނިވަޑައިގަންނައެވެ. 4\nއަލްކަޢްބާ ފެނުމުން ޢުމަރު رضي الله عنه ކިޔުއްވި ދުޢާއެއް\n(حسن) عن حميد بن يعقوب سمع سعيد بن المسيب يَقُوْلُ سَمِعْتُ : مِنْ عُمَرَ رضي الله عنه كَلِمَةً مَا بَقِيَ أَحَدٌ مِنَ النَّاسِ سَمِعَهَا غَيْرِيْ سَمِعْتُهُ يَقُوْلُ إِذَا رَأَى الْبَيْتَ:\n: اللَّهُمَّ أَنْتَ السَّلَامُ وَمِنْكَ السَّلَامُ فَحَيِّنَا رَبَّنَا بِالسَّلَامِ . [رواه البيهقي في سنن الكبرى / جماع أبواب دخول مكة / باب: القول عند رؤية البيت / رقم الحديث:٩٢١٦ ]\nމާނައީ: ޙުމައިދު ބުން ޔަޢުޤޫބު އަރިހުން ރިވާވެގެންވެއެވެ. ސަޢީދު ބުން އަލްމުސައްޔަބު ވިދާޅުވަނިކޮށް އެކަލޭގެފާނު އަޑުއެއްސެވިއެވެ. ޢުމަރު رضي الله عنه ވިދާޅުވި ބަސްފުޅެއް ތިމަން އަޑުއެހީމެވެ. ތިމަން ނޫނީ އެބަސްފުޅު އަޑުއެހި އެކަކުވެސް މިހާރަކު ނުވެއެވެ. އެކަލޭގެފާނަށް ގެފުޅު ފެނިވަޑައިގަތުމުން އެކަލޭގެފާނު ވިދާޅުވިއެވެ:\n“އޭ ﷲ! އެންމެހާ ޢައިބުތަކުން އިބަ އިލާހު ހުސްޠާހިރުވަންތަވެ ވޮޑިގެންވެއެވެ. އަދި އަމާންކަމާއި ސަލާމަތްކަންވަނީ އިބަ އިލާހުގެ ޙަޟްރަތުންނެވެ. ފަހެ އަޅަމެންގެ ރައްބެވެ! ސަލާމަތްކަމުގެ ޛަރިއްޔާއިން އަޅަމެންނަށް ދިރުން ދެއްވާނދޭވެ.“\nމިޙަދީޘްއަކީ ޢަމަލުކުރެވޭ ޙަސަން ދަރަޖައިގެ ޙަދީޘްއެއްކަމުގައި ޝައިޚު އަލްބާނީ5އާއި ޢަބްދުލްޤާދިރުއާއި ޝުޢައިބު އަލްއަރްނައޫޠު ވިދާޅުވެފައިވެއެވެ. 6\nގެފުޅު ފެނުމުން ކިޔާ ޚާއްޞަ ދުޢާއެއް ނަބިއްޔާ صلى الله عليه وسلم ކުރެއްވިކަމަށް ޘާބިތުވެފައިނުވެއެވެ. ނަމަވެސް ގެފުޅު ފެނުމުން اللَّهُمَّ أَنْتَ السَّلَامُ وَمِنْكَ السَّلَامُ فَحَيِّنَا رَبَّنَا بِالسَّلَامِ މިފަދައިން ޢުމަރުގެފާނު ކިޔުއްވިކަމަށް ޘާބިތުވެފައިވެއެވެ. އެހެންކަމުން މިފަދައިން ކިޔުމަކީ އެންމެ ރަނގަޅުކަމެކެވެ. 7\n1 ބައްލަވާ: سلسلة الأحاديث الضعيفة… للألباني / مجلد: ٩ / ص: ٤۰٢/ رقم الحديث:٥٤٦٢ / طبعة: مكتبة المعارف\n2 ބައްލަވާ: مجمع الزوائد للهيثمي / مجلد: ٣ / ص: ٢٢٧-٢٢٨/ رقم الحديث:٤٢١٥ / طبعة: دار الكتب العلمية\n3 ބައްލަވާ: سلسلة الأحاديث الضعيفة… للألباني / مجلد: ٩ / ص: ٢٢٧-٢٢٨/ رقم الحديث:٤٢١٥ / طبعة: مكتبة المعارف\n4 ބައްލަވާ: زاد المعاد لإبن القيم بتحقيق الأرنؤوط / مجلد: ٢ / ص: ٢۰٧/ / طبعة: مؤسسة الرسالة\n5 ބައްލަވާ: مناسك الحج والعمرة للألباني / ص: ٢۰/ طبعة: مكتبة المعارف\n6 ބައްލަވާ: زاد المعاد لإبن القيم بتحقيق الأرنؤوط / مجلد: ٢ / ص: ٢۰٧-٢۰٨/ / طبعة: مؤسسة الرسالة\n7 ބައްލަވާ: مناسك الحج والعمرة للألباني / ص: ٢۰/ طبعة: مكتبة المعارف


ގެތައް އިޞްލާޙުކުރުމަށް 40 ނަސޭހަތް (39) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (39)\n06/09/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\n22 ވަނަ ނަސޭހަތް: ގޭތެރޭގެ ކަންތައްތަކުގައި ގޭގެ އަހުލުންނަށް އެހީތެރިވުން\nގިނަ ފިރިހެނުން ދެކޭގޮތުގައި ގޭތެރޭގެ މަސައްކަތްތައް ކުރުމަކީ ވަރަށް ދަށު ދަރަޖައިގެ ކަމެކެވެ. އަދި ބައެއް މީހުން ޤަބޫލުކުރާގޮތުގައި ގޭގެއަހުލުންގެ މަސައްކަތުގައި އެހީތެރިވުމަކީ އެމީހުންގެ ޤަދަރާއި މަޤާމު ދަށްވާކަމެކެވެ.\nނަމަވެސް ރަސޫލުﷲ صلى الله عليه وسلم، އެކަލޭގެފާނުގެ ހެދުންކޮޅު ފައްސަވާ، އެކަލޭގެފާނުގެ ފައިވާން ޖޯޑުކޮޅު މަރާމާތުކުރައްވާ އަދި ފިރިހެނުން ގޭތެރޭގައި ކުރާ އެހެނިހެން މަސައްކަތްތައްވެސް ކުރައްވާކަމުގައިވެއެވެ. [رواه الإمام أحمد في المسند وهو في صحيح الجامع ٤٩٣٧]\nފަހެ، މިފަދައިން ވިދާޅުވެފައިވަނީ އެކަލޭގެފާނުގެ އަނބިކަނބަލުން ޢާއިޝާ رضي الله عنها ގެ އަރިހުގައި ރަސޫލުﷲ صلى الله عليه وسلم ގެކޮޅުގައި ކުރައްވަނީ ކޮންކަމެއްތޯ އެކަމަނާއަށް ސުވާލު ދެންނެވުމުންނެވެ. ފަހެ، އެކަމަނާ ޖަވާބުގައި ބަޔާންކޮށްދެއްވާފައިވަނީ އެކަމަނާއަށް ފެނިވަޑައިގެންނެވި ކަންކަމެވެ.\n«كَانَ بَشَرًا مِنَ الْبَشَرِ يَفْلِي ثَوْبَهُ وَيَحْلُبُ شَاتَهُ وَيَخْدُمُ نَفْسَهُ» [رواه الإمام أحمد في المسند ٦/٢٥٦ وهو في السلسلة الصحيحة ٦١٧]\nމާނައީ: “(އެކަލޭގެފާނުގެ ދިރިއުޅުއްވުމުގެ ކަންތައްތަކުގައި) އެކަލޭގެފާނުވީ ހަމަ އެހެނިހެން އިންސާނުންނެކޭ އެއްފަދައިންނެވެ. އެކަލޭގެފާނުގެ ހެދުންކޮޅު ސާފުކުރައްވައެވެ. އަދި ކަންބަޅި ބަކަރިން ކިރު ފެއްލަވައެވެ. އަދި އަމިއްލަ ކަންތައްތައް ކުރައްވައެވެ.”\nއަދި އެކަލޭގެފާނު ގޭގައި ކުރައްވާ ކަންކަމާ ބެހޭގޮތުން އެކަމަނާއާ ސުވާލު ދެންނެވުމުން ވިދާޅުވިއެވެ.\n«كَانَ يَكُونُ فِي مِهْنَةِ أَهْلِهِ – تَعْنِي خِدْمَةَ أَهْلِهِ – فَإِذَا حَضَرَتِ الصَّلاَةُ خَرَجَ إِلَى الصَّلاَةِ» [رواه البخاري]\nމާނައީ: “އެކަލޭގެފާނުގެ އަހުލުންނަށް ޚިދުމަތްކޮށްދެއްވައެވެ. އަދި ނަމާދު ވަޤުތު ޖެހުމުން ނަމާދަށް ވަޑައިގަންނަވައެވެ.”\nފަހެ، މިއަދު އަޅުގަނޑުމެން މިދަފައިން ޢަމަލުކޮށްފިނަމަ އަޅުގަނޑުމެންނަށް ކަންތައްތަކެއް ޙާޞިލުކުރެވޭނެއެވެ. އޭގެ ތެރޭގައި:\nރަސޫލުﷲ صلى الله عليه وسلم އަށް ތަބާވުން.\nއަޅުގަނޑުމެންގެ އަހުލުންނަށް އެހީތެރިކަން ފޯރުކޮށްދިނުން.\nތަވާޟުޢުވެރިކަމުގެ އިޙްސާސްކުރެވި، ކިބުރުވެރިކަމުން ދުރުވުން.\nބައެއް ފިރިހެނުން ތެލި އުނދުންމަތީ ހުއްޓާ ނުވަތަ ދަރިފުޅު ބަނޑުހައިވެގެން ރޮއެރޮއެ އޮއްވާ އެމީހުންގެ އަނބީންގެ ކިބައިން ކާންހަދައިދޭން އެދެއެވެ. ފަހެ، ދަރިފުޅު އުރާލުން ނުވަތަ ކާއެއްޗެއްސަށް ކުޑަ އިރުކޮޅަކު އިންތިޒާރުކޮށްލުމަށް އެބައިމީހުން ބޭނުން ނުވެއެވެ. އެހެނެއްކަމަކު މި ޙަދީޘްތަކަކީ އެބައިމީހުންނަށްވާ ހަނދުމަކޮށްދިނުމެކެވެ. އަދި ޢިބްރަތެކެވެ.


(1) (اللَّهއަށާއި، އެކަލާނގެ رسولއާއަށް) كافرވެ، އަދި اللَّهގެމަގުން (އެހެންމީހުން) އެއްކިބާކުރި މީހުންގެ عملތައް އެކަލާނގެ باطلކުރެއްވިއެވެ.\nوَالَّذِينَ آمَنُوا وَعَمِلُوا الصَّالِحَاتِ وَآمَنُوا بِمَا نُزِّلَ عَلَى مُحَمَّدٍ وَهُوَ الْحَقُّ مِنْ رَبِّهِمْ كَفَّرَ عَنْهُمْ سَيِّئَاتِهِمْ وَأَصْلَحَ بَالَهُمْ\n(2) އަދި إيمانވެ، صالح عملތައްކޮށް، އަދި محمدގެފާނުގެ މައްޗަށް ބާވައިލެއްވި ފޮތް އެއީ، އެއުރެންގެ ވެރިރަސްކަލާނގެ حضرةން އައި حقބަސްފުޅުކަމަށް إيمانވި މީހުން (ދަންނާށެވެ!) އެކަލާނގެ އެއުރެންގެ ކުށްފާފަތައް އެއުރެންގެ ކިބައިން ފުއްސަވައި، އަދި އެކަލާނގެ، އެއުރެންގެ حالތައް إصلاحކުރެއްވިއެވެ.\nذَلِكَ بِأَنَّ الَّذِينَ كَفَرُوا اتَّبَعُوا الْبَاطِلَ وَأَنَّ الَّذِينَ آمَنُوا اتَّبَعُوا الْحَقَّ مِنْ رَبِّهِمْ كَذَلِكَ يَضْرِبُ اللَّهُ لِلنَّاسِ أَمْثَالَهُمْ\n(3) އެއީ كافرވިމީހުން، باطلއަށް تبعވީކަމުގެ ސަބަބުންނެވެ. އަދި إيمانވިމީހުން، އެއުރެންގެ ވެރިރަސްކަލާނގެ حضرةންއައި حقބަސްފުޅަށް تبعވުމުގެ ސަބަބުންނެވެ. މީސްތަކުންނަށް އެއުރެންގެ مثالތައް اللَّهޖައްސަވަނީ އެފަދައިންނެވެ.\n(4) ފަހެ، (ހަނގުރާމައިގެ މައިދާނުގައި) ތިޔަބައިމީހުން كافرންނާ ބައްދަލުވާހިނދު، އެއުރެންގެ ކަނދުރާތަކުގައި ޖަހައި قتلކުރާށެވެ! (ތިޔަބައިމީހުންގެ ބާރު ގަދަކޮށް) އެއުރެން قتلކުރުން ގިނަކޮށްފުމަށްދާނދެނެވެ. ފަހެ، (އެހިނދު އެއުރެން) ވަރުގަދަޔަށް ބަނދެ ހައްޔަރުކުރާށެވެ! ދެން އެޔަށްފަހު (އެބަހީ: ހަނގުރާމަ ނިމުމަށްފަހު) އޮތީ ތިޔަބައިމީހުން އެއުރެން ދޫކޮށްލުމެވެ. ނުވަތަ އެއުރެންގެ އަތުން فديةނެގުމެވެ. (ތިޔަބައިމީހުން މިގޮތުގައި ދެމިތިބޭހުށީ) ހަނގުރާމައިގެ ހަތިޔާރުތައް ބަހައްޓައިފުމަށްދާނދެނެވެ. އެއުރެންނާމެދު ކަންތައް އޮތްގޮތީ އެއީއެވެ. އަދި،\n(5) އެކަލާނގެ އެއުރެންނަށް (ރަނގަޅު ކަންތަކަށް) މަގުދައްކަވާނެތެވެ. އަދި އެކަލާނގެ އެއުރެންގެ އެންމެހާ حالތައް، إصلاحކުރައްވާނެތެވެ.\n(6) އަދި ސުވަރުގެޔަށް އެކަލާނގެ އެއުރެން ވައްދަވާނެތެވެ. އެ ސުވަރުގެ ވަނީ، އެއުރެންނަށް އަންގަވައި ބަޔާންކޮށްދެއްވާފައެވެ.\n(7) އޭ إيمانވެއްޖެ މީސްތަކުންނޭވެ! ތިޔަބައިމީހުން اللَّهއަށް (އެބަހީ: اللَّهގެ دينއަށް) نصرދޭނަމަ، އެކަލާނގެ ތިޔަބައިމީހުންނަށް نصرދެއްވާނެތެވެ. އަދި އެކަލާނގެ ތިޔަބައިމީހުންގެ ފައިތިލަތައް ثابتކުރައްވާނެތެވެ.\n(8) كافرވިމީހުން (ދަންނާށެވެ!) ފަހެ، އެއުރެންނަށް ހަލާކާއި، އަބާއްޖަވެރިކަންހުށްޓެވެ. އަދި، އެކަލާނގެ އެއުރެންގެ عملތައް ގެއްލެނިކުރެއްވިއެވެ.\n(9) އެއީ އެއުރެން، اللَّه ބާވައިލެއްވި ފޮތަށް ނުރުހުމުގެ ސަބަބުންނެވެ. ދެން އެކަލާނގެ އެއުރެންގެ عملތައް باطلކުރެއްވިއެވެ.\n(10) ފަހެ، އެއުރެން ބިމުގައި ދަތުރުފަތުރުކޮށް އެއުރެންގެ ކުރިން އުޅުނުމީހުންގެ ނިމުންވީ ކޮންފަދައަކުންކަން، ފަހެ، އެއުރެން ނުބަލަނީހެއްޔެެވެ؟ އެއުރެންގެ މައްޗަށް اللَّه ހަލާކުފޮނުއްވައި ނެތިކުރެއްވިއެވެ. އަދި، كافرވި މީހުންނަށްހުރީ އެފަދަ عقوباتތަކެވެ.\n(11) އެއީ إيمانވި މީހުންނަށް އެހީތެރިވެ، نصرދެއްވާ ފަރާތެއްކަމުގައި اللَّه ވޮޑިގެންވާކަމުންނެވެ. އަދި، كافرވި މީހުންނަށް އެހީތެރިވާނޭ އެއްވެސް ފަރާތެއް ނުވެއެވެ.\nإِنَّ اللَّهَ يُدْخِلُ الَّذِينَ آمَنُوا وَعَمِلُوا الصَّالِحَاتِ جَنَّاتٍ تَجْرِي مِنْ تَحْتِهَا الْأَنْهَارُ وَالَّذِينَ كَفَرُوا يَتَمَتَّعُونَ وَيَأْكُلُونَ كَمَا تَأْكُلُ الْأَنْعَامُ وَالنَّارُ مَثْوًى لَهُمْ\n(12) ހަމަކަށަވަރުން، إيمانވެ صالح عملތައްކުޅަ މީހުން، އެތަންތާނގެ ދަށުން ފެންކޯރުތައް ހިނގަހިނގާ ހުންނަ ސުވަރުގެތަކަށް اللَّه (އެއުރެން) ވައްދަވާނެތެވެ. އަދި كافرވިމީހުން (ދުނިޔޭގެ ދިރުއުޅުމުގައި) އެއުރެން ފަސޭހަކަމާއި އަރާމު ލިބިގަނެ، نعمސޫފި ކައިއުޅޭފަދައިން އެއުރެން ކައިއުޅެތެވެ. އަދި އެއުރެން ތިބެނިވި ތަނަކީ ނަރަކަޔެވެ.\n(13) ކަލޭގެފާނު އެ ރަށަކުން ބޭރުކޮށް ނެރެލި، ކަލޭގެފާނުގެ ރަށަށްވުރެ ބާރުގަދަ ކިތައްކިތައް ރަށުގެ أهلވެރިން، ތިމަންރަސްކަލާނގެ އެއުރެން ހަލާކުކުރައްވައި ނެތިކުރެއްވިންހެއްޔެވެ! ފަހެ، އެއުރެންނަށް نصرދޭނޭ އެއްވެސް މީހަކު ނުވެއެވެ.\nأَفَمَنْ كَانَ عَلَى بَيِّنَةٍ مِنْ رَبِّهِ كَمَنْ زُيِّنَ لَهُ سُوءُ عَمَلِهِ وَاتَّبَعُوا أَهْوَاءَهُمْ\n(14) ފަހެ، އެމީހެއްގެ ވެރިރަސްކަލާނގެ حضرةން އައި ސާފު ހެތްކެއްގެ މަތީގައިވާ މީހަކު، އެމީހެއްގެ ނުބައި عمل އެމީހަކަށް زينةތެރިކުރައްވާފައިވާ މީހަކާއި، އެއުރެންގެ هوىنفسގެ އެދުންތަކަށް تبعވެގެންވާ މީހުންނާ އެއްފަދަވެގެން ވޭހެއްޔެވެ؟\nمَثَلُ الْجَنَّةِ الَّتِي وُعِدَ الْمُتَّقُونَ فِيهَا أَنْهَارٌ مِنْ مَاءٍ غَيْرِ آسِنٍ وَأَنْهَارٌ مِنْ لَبَنٍ لَمْ يَتَغَيَّرْ طَعْمُهُ وَأَنْهَارٌ مِنْ خَمْرٍ لَذَّةٍ لِلشَّارِبِينَ وَأَنْهَارٌ مِنْ عَسَلٍ مُصَفًّى وَلَهُمْ فِيهَا مِنْ كُلِّ الثَّمَرَاتِ وَمَغْفِرَةٌ مِنْ رَبِّهِمْ كَمَنْ هُوَ خَالِدٌ فِي النَّارِ وَسُقُوا مَاءً حَمِيمًا فَقَطَّعَ أَمْعَاءَهُمْ\n(15) تقوىވެރިންނަށް وعدކުރައްވާފައިވާ ސުވަރުގޭގެ مثالއަކީ އެތާނގައި تغيّرކަމެއްނުވާ، ސާފު ފެނުގެ ކޯރުތަކާއި، އޭގެ ރަހަ ތަފާތުނުވާ ކިރުގެ ކޯރުތަކާއި، ބޯމީހުންނަށް މީރުރަހަ ލިބެނިވި، ރާގެ ކޯރުތަކާއި، ސާފު މާމުއިގެ ކޯރުތައްވާ ސުވަރުގެއެވެ. އަދި އެތާނގައި އެއުރެންނަށްޓަކައި ހުރިހާ ބާވަތެއްގެ މޭވާތަކާއި، އެއުރެންގެ ވެރިރަސްކަލާނގެ حضرةން ފާފަފުއްސެވުންހުށްޓެވެ. (މި ހުރިހާ نعمةތައް ލިބިގެންވާ މީހުންނާއި) އެމީހަކު ނަރަކައިގައި ދެމިހުރެ، އަދި ކެކިކެކިހުރި ހޫނުފެނުގެ ބުއިން އެއުރެންނަށް ބޯންދެއްވުމުން، އެއުރެންގެ ގޮހޮރުތައް ބުރިބުރިވެގެންދާ މީހުންނާ އެއްފަދަވެގެން ވޭހެއްޔެވެ؟\nوَمِنْهُمْ مَنْ يَسْتَمِعُ إِلَيْكَ حَتَّى إِذَا خَرَجُوا مِنْ عِنْدِكَ قَالُوا لِلَّذِينَ أُوتُوا الْعِلْمَ مَاذَا قَالَ آنِفًا أُولَئِكَ الَّذِينَ طَبَعَ اللَّهُ عَلَى قُلُوبِهِمْ وَاتَّبَعُوا أَهْوَاءَهُمْ\n(16) އެއުރެންގެ ތެރެއިން (އެބަހީ: كافرންގެ ތެރެއިން) ބަޔަކު، ކަލޭގެފާނު ވިދާޅުވާ ވިދާޅުވުމަށް އަހައިއުޅެތެވެ. ކަލޭގެފާނުގެ އަރިހުން އެއުރެން ނުކުންނަހިނދު، علمލިބިގެންވާ މީހުންނަށް އެއުރެން ބުނެތެވެ. އެކަލޭގެފާނު ދެންމެއަކު ވިދާޅުވީ ކީކޭހެއްޔެވެ؟ އެއުރެންނީ، اللَّه އެއުރެންގެ ހިތްތަކުގައި ސިއްކަގައްސަވައި، ބަންދުކުރައްވާފައިވާ މީހުންނެވެ. އަދި އެއުރެންނީ އެއުރެންގެ هوىنفسގެ އެދުންތަކަށް تبعވެގެންވާ މީހުންނެވެ.\n(17) ތެދުމަގު ލިބިގެންވާ މީހުންނަށް، އެކަލާނގެ ތެދުމަގު އިތުރުކުރެއްވިއެވެ. އަދި އެއުރެން تقوىވެރިވެ، ރައްކާތެރިވުމުގެ މަގު އެކަލާނގެ އެއުރެންނަށް ފަހިކޮށްދެއްވިއެވެ.\nفَهَلْ يَنْظُرُونَ إِلَّا السَّاعَةَ أَنْ تَأْتِيَهُمْ بَغْتَةً فَقَدْ جَاءَ أَشْرَاطُهَا فَأَنَّى لَهُمْ إِذَا جَاءَتْهُمْ ذِكْرَاهُمْ\n(18) ފަހެ، އެއުރެންނަށް ނޭނގިތިއްބައި، ކުއްލިޔަކަށް قيامةވުމުގެ ވަގުތު އަތުވެދާނެކަމަށް މެނުވީ، އެއުރެން انتظارކުރޭހެއްޔެވެ؟ ފަހެ، ހަމަކަށަވަރުން، އެކަމުގެ علاماتތައް އަތުވެއްޖެއެވެ. ފަހެ، އެކަން އެއުރެންނާ ހަމަޔަށް އަތުވެއްޖެހިނދު، އެއުރެންގެ ހަނދުމަކުޅައުންވަނީ ކިހިނަކުންހެއްޔެވެ؟\n(19) ފަހެ، اللَّهމެނުވީ إلهއަކު ނުވާކަން ކަލޭގެފާނު ދެނެވަޑައިގަންނަވާށެވެ! އަދި ކަލޭގެފާނުގެ ކުށަށާއި، مؤمن ފިރިހެނުންނަށާއި، مؤمن އަންހެނުންނަށް ކަލޭގެފާނު ފާފަފުއްސެވުމަށް އެދިވަޑައިގަންނަވާށެވެ! ތިޔަބައިމީހުން ހިނގާބިނގާއުޅޭ ތަނާއި، އަރާމުކުރަންތިބޭ ތަން اللَّه ދެނެވޮޑިގެންވެތެވެ.\nوَيَقُولُ الَّذِينَ آمَنُوا لَوْلَا نُزِّلَتْ سُورَةٌ فَإِذَا أُنْزِلَتْ سُورَةٌ مُحْكَمَةٌ وَذُكِرَ فِيهَا الْقِتَالُ رَأَيْتَ الَّذِينَ فِي قُلُوبِهِمْ مَرَضٌ يَنْظُرُونَ إِلَيْكَ نَظَرَ الْمَغْشِيِّ عَلَيْهِ مِنَ الْمَوْتِ فَأَوْلَى لَهُمْ\n(20) إيمانވި މީހުން ބުނެތެވެ. سورةއެއް ބާވައިނުލެއްވީ ކީއްވެބާވައެވެ؟ އަދި صريح حكمކަނޑައަޅުއްވާފައިވާ سورةއެއް ބާވައިލައްވާފައި އަދި ހަނގުރާމައިގެ ވާހަކަ އެ سورةގައި ބަޔާންކުރައްވައިފިހިނދު، މަރަށް ހޭނެތިފައިވާ މީހަކު ބަލާފަދައިން އެއުރެންގެ ހިތްތަކުގައި (نفاقގެ) ބަލިމަޑުކަމެއްވާ މީހުން ކަލޭގެފާނަށް ބަލާތީ ކަލޭގެފާނު ދެކެވަޑައިގަންނަވާނޫއެވެ. ފަހެ، އެއުރެންނަށް ހަލާކުހުށްޓެވެ.\n(21) ކިޔަމަންވުމަކާއި، ރީތި ބަހެއް ބުނުން (ހެޔޮކަން ބޮޑުވެގެން) ވެއެވެ. ފަހެ، ހަނގުރާމަކުރުމުގެ أمرފުޅު ކަނޑައެޅިއްޖެހިނދު، اللَّهއަށް އެއުރެން ތެދުވެރިވީނަމަ، އެކަން އެއުރެންނަށް ހެޔޮކަންބޮޑުވީސްކަން ކަށަވަރެވެ.\n(22) ފަހެ، ތިޔަބައިމީހުން ފުރަގަސްދީ، އެނބުރި ހިނގައްޖެނަމަ (ކުރިޔެކޭ އެއްފަދައިން) ތިޔަބައިމީހުން ބިމުގައި فسادކޮށް، އަދި ތިޔަބައިމީހުންގެ ގާތްތިމާގެކަމުގެ ގުޅުންތައް ކަނޑައިފުމަށް ތިޔަބައިމީހުން ގާތްވެގެންވޭ ނޫންހެއްޔެވެ؟\nأُولَئِكَ الَّذِينَ لَعَنَهُمُ اللَّهُ فَأَصَمَّهُمْ وَأَعْمَى أَبْصَارَهُمْ\n(23) އެއުރެންނީ، އެއުރެންނަށް اللَّه لعنةލެއްވި މީހުންނެވެ. ފަހެ، އެކަލާނގެ އެއުރެން ބީރުކުރައްވައި، އަދި އެއުރެންގެ ލޯތައް ކަނުކުރެއްވިއެވެ.\n(24) ފަހެ، قرآنއާމެދު އެއުރެން ވިސްނައި فكر ނުކުރަނީހެއްޔެވެ؟ ނުވަތަ (އެއުރެންގެ) ހިތްތަކުގައި ތަޅުތަކެއް ލެވިފައިވަނީ ހެއްޔެވެ؟\nإِنَّ الَّذِينَ ارْتَدُّوا عَلَى أَدْبَارِهِمْ مِنْ بَعْدِ مَا تَبَيَّنَ لَهُمُ الْهُدَى الشَّيْطَانُ سَوَّلَ لَهُمْ وَأَمْلَى لَهُمْ\n(25) ހަމަކަށަވަރުން، އެއުރެންނަށް ތެދުމަގު އެނގި ބަޔާންވުމަށްފަހު، އެއުރެންގެ ފުރަގަހަށް އެނބުރިދިޔަ މީހުންނަށް شيطانއާ އެކަން زينةތެރިކޮށްދެއްކިއެވެ. އަދި أجلތައް ދިގުވާނެކަމުގެ އެދުން އެއުރެންނަށް ލައިދިނެވެ.\n(26) އެއީ، اللَّه ބާވައިލެއްވި ފޮތަށް ނުރުހުންވި މީހުންނަށް، އެއުރެން ބުނިކަމަށްޓަކައެވެ. ބައެއްކަންތަކުގައި ތިމަންމެން ތިޔަބައިމީހުންނަށް ކިޔަމަންވާނޫއެވެ. އަދި އެއުރެން ސިއްރުކޮށްފައިވާ ގޮތް اللَّه ދެނެވޮޑިގެންވެތެވެ.\n(27) އެއުރެންގެ މޫނުތަކާއި، ބުރިކަށިތަކުގައި ތަޅުއްވަމުން ملائكةން އެއުރެންގެ މަރުހިއްޕަވާހިނދު، އެއުރެންގެ حالވާނީ ކޮންފަދައަކުން ހެއްޔެވެ؟\n(28) އެއީ، اللّه ކޯފާވެވޮޑިގެންވާމަގަށް އެއުރެން تبعވީކަމަށްޓަކައެވެ. އަދި އެކަލާނގެ ރުއްސެވުމަށް އެއުރެން ނުރުހުންވީކަމަށްޓަކައެވެ. ފަހެ، އެކަލާނގެ އެއުރެންގެ عملތައް باطلކުރެއްވިއެވެ.\n(29) ނުވަތަ އެއުރެންގެ ހިތްތަކުގައި (نفاقގެ) ބަލިމަޑުކަމެއްވާ މީހުން، އެއުރެންގެ ރުޅިވެރިކަމާއި، حسدވެރިކަން اللَّه ފާޅުނުކުރައްވާނެކަމަށް އެއުރެން ހީކުރީހެއްޔެވެ؟\nوَلَوْ نَشَاءُ لَأَرَيْنَاكَهُمْ فَلَعَرَفْتَهُمْ بِسِيمَاهُمْ وَلَتَعْرِفَنَّهُمْ فِي لَحْنِ الْقَوْلِ وَاللَّهُ يَعْلَمُ أَعْمَالَكُمْ\n(30) އަދި، ތިމަންރަސްކަލާނގެ އިރާދަކުރައްވާނަމަ، ތިމަންރަސްކަލާނގެ ކަލޭގެފާނަށް އެއުރެން ދައްކަވައިފީމުސްކަން ކަށަވަރެވެ. ފަހެ، އެއުރެންގެ نشانތަކުން ކަލޭގެފާނަށް އެއުރެން އެނގިވަޑައިގަތީސްކަން ކަށަވަރެވެ. އަދި ބަސްބުނުމުގެ ރާގުން ކަލޭގެފާނަށް އެއުރެން އެނގިވަޑައިގަންނަވާނެކަން ކަށަވަރެވެ. އަދި اللَّه ތިޔަބައިމީހުންގެ عملތައް ދެނެވޮޑިގެންވެތެވެ.\n(31) އަދި ތިޔަބައިމީހުންގެ ތެރެއިން جهادކުރާ މީހުންނާއި، ކެތްތެރިވާ މީހުން، ތިމަންރަސްކަލާނގެ ދެނެވޮޑިގެންވެ، އެކަން ހާމަވެއްޖައުމަށްދާނދެން އަދި ތިޔަބައިމީހުންގެ خبرތައް އަންގަވައި ފާޅުކުރައްވައިފުމަށްދާނދެން ހަމަކަށަވަރުން، ތިމަންރަސްކަލާނގެ ތިޔަބައިމީހުން امتحانކުރައްވާހުށީމެވެ.\nإِنَّ الَّذِينَ كَفَرُوا وَصَدُّوا عَنْ سَبِيلِ اللَّهِ وَشَاقُّوا الرَّسُولَ مِنْ بَعْدِ مَا تَبَيَّنَ لَهُمُ الْهُدَى لَنْ يَضُرُّوا اللَّهَ شَيْئًا وَسَيُحْبِطُ أَعْمَالَهُمْ\n(32) ހަމަކަށަވަރުން، كافرވެ، އަދި اللَّهގެ މަގުން (އެހެންމީހުން) އެއްކިބާކޮށް، އަދި އެއުރެންނަށް ތެދުމަގު އެނގި ބަޔާންވުމަށްފަހު، رسولއާއާ ދެކޮޅުވެރިވާ މީހުންނަކަށް، އެއްވެސް ކަމަކުން اللَّهއަށް ގެއްލުމެއް ނުދެވޭނެތެވެ. އަދި އެކަލާނގެ އެއުރެންގެ عملތައް باطلކުރައްވާނެތެވެ.\n(33) އޭ إيمانވެއްޖެ މީސްތަކުންނޭވެ! ތިޔަބައިމީހުން اللَّهއަށް ކިޔަމަންވާށެވެ! އަދި رسولއާއަށް ކިޔަމަންވާށެވެ! އަދި ތިޔަބައިމީހުންގެ عملތައް ތިޔަބައިމީހުން\n(34) ހަމަކަށަވަރުން، كافرވެ اللَّهގެމަގުން (އެހެންމީހުން) އެއްކިބާކޮށް، ދެން كافرންކަމުގައި ވެގެންތިބެ މަރުވި މީހުން (ދަންނާށެވެ!) ފަހެ، اللَّه، އެއުރެންނަކަށް ފާފައެއް ނުފުއްސަވާނެތެވެ.\n(35) ފަހެ، ތިޔަބައިމީހުން ނިކަމެތިވެގަނެ، كافرންނާ صلحވުމަށް ގޮވައިނޫޅޭށެވެ! ގަދަވެ، މަތިވެރިވާނޭ ބަޔަކީ ތިޔަބައިމީހުންނެވެ. އަދި، اللَّه ވޮޑިގެންވަނީ ތިޔަބައިމީހުންނާ އެކުގައެވެ. އަދި ތިޔަބައިމީހުންގެ عملތައް އެކަލާނގެ އުނިނުކުރައްވާހުށްޓެވެ.\nإِنَّمَا الْحَيَاةُ الدُّنْيَا لَعِبٌ وَلَهْوٌ وَإِنْ تُؤْمِنُوا وَتَتَّقُوا يُؤْتِكُمْ أُجُورَكُمْ وَلَا يَسْأَلْكُمْ أَمْوَالَكُمْ\n(36) ދުނިޔޭގެ ދިރިއުޅުން ވާކަން ކަށަވަރީ، ކުޅިވަރެއްކަމުގައްޔާއި، މަޖަލެއްކަމުގައެވެ. އަދި ތިޔަބައިމީހުން إيمانވެ، تقوىވެރިވާނަމަ، އެކަލާނގެ ތިޔަބައިމީހުންގެ ދަރުމަ، ތިޔަބައިމީހުންނަށް ދެއްވާނެތެވެ. އަދި އެކަލާނގެ ތިޔަބައިމީހުންގެ މުދާތަކަކަށް އެދިވޮޑިއެއް ނުގަންނަވަތެވެ.\n(37) ތިޔަބައިމީހުންގެ ކިބައިން އެކަލާނގެ އެތަކެއްޗަށް އެދިވޮޑިގަންނަވައި، އެކަމަށް ބާރުއަޅުއްވާނަމަ، ތިޔަބައިމީހުން ދަހިވެތިވާނޫއެވެ. އަދި އެކަލާނގެ ތިޔަބައިމީހުންގެ ރުޅިވެރިކަމާއި، حسدވެރިކަން ފާޅުކުރައްވާނެތެވެ.\n(38) އޭ މިތިބަމީހުންނޭވެ! ތިޔަބައިމީހުން ތިޔަތިބީއެވެ. اللَّهގެ މަގުގައި ހޭދަކުރުމަށް ތިޔަބައިމީހުންނަށް ގޮވައިލައްވަތެވެ. އެހިނދު، ދަހިވެތިވާ މީހުން ތިޔަބައިމީހުންގެ ތެރެއިންވެއެވެ. އަދި، ދަހިވެތިވާ މީހާ (ދަންނާށެވެ!) ފަހެ، އޭނާ ދަހިވެތިވާކަން ކަށަވަރީ، އޭނާގެ އަމިއްލަ نفسގެ ފަރާތުންނެވެ. اللَّهއީ، ފުދިވޮޑިގެންވާ ރަސްކަލާނގެއެވެ. އަދި فقيرންނަކީ ތިޔަބައިމީހުންނެވެ. އަދި ތިޔަބައިމީހުން އެނބުރި ފުރަގަސްދޭނަމަ، ތިޔަބައިމީހުންގެ ބަދަލުގައި ތިޔަބައިމީހުން ނޫންބަޔަކު، އެކަލާނގެ ގެންނަވާހުށްޓެވެ. ދެން، ތިޔަބައިމީހުންފަދަ ބަޔަކު ކަމުގައި އެއުރެން ނުވާނެތެވެ.


ކޯވިޑް-19 : އެންމެފަހުން ނިޔާވި 10 މީހުންގެ ތެރެއިން7މީހުން ވެކްސިން ނުޖަހާ - ޑރ. ޝަހީދު ކޯވިޑް-19 : އެންމެފަހުން ނިޔާވި 10 މީހުންގެ ތެރެއިން7މީހުން ވެކްސިން ނުޖަހާ - ޑރ. ޝަހީދު\nކޯވިޑް-19 : އެންމެފަހުން ނިޔާވި 10 މީހުންގެ ތެރެއިން7މީހުން ވެކްސިން ނުޖަހާ - ޑރ. ޝަހީދު\nޑރ. އަޙްމަދު ޝަހީދު ފޮޓޯ: އެޗްއީއޯސީ\nކޯވިޑް-19 ޖެހިގެން މިދިޔަ3ދުވަހުގެތެރޭގައި ނިޔާވި 10 މީހުންގެ ތެރެއިން7މީހުން ވެކްސިންގެ އެއްވެސް ޑޯޒްއެއް ފުރިހަމަކޮށްފައިނުވާކަމަށް ޑރ. ޝަހީދު ވިދާލުވެއްޖެއެވެ. ހެލްތް އިމަޖެންސީ އޮޕަރޭޝަން ސެންޓަރުގެ ނޫސްވެރިންގެ ބައްދަލުވުމުގައި ޓެގް ޓީމްގެ ޑޮކްޓަރ، ޑރ. ޝަހީދު ވިދާޅުވީ\nމިމަހުގެ މިހާތަނަށް ކޯވިޑް-19 ބަލީގައި 23 މީހުން ނިޔާވެފައިވާކަމަށާއި، މިދިޔަ3ހަފްތާގައި ނިޔާވި އެންމެނަކީވެސް އެކި ބަލިތަކުގައި ދިގުމުއްދަތަކަށް ފަރުވާހޯދަމުންދިޔަ މީހުންކަމަށެވެ.\nފަހަކަސް އައިސް ނިޔާވާ މީހުންގެ ތެރެއިން 70 އިންސައްތަ މީހުންނަކީ 80 އަހަރުން މަތީގެ މީހުންކަމުގައިނީނަމަވެސް އެޑްމިޓްކޮށްގެންނާއި އަސީޔޫގައިވެސް މިހާރު ޒުވާން އުމުރުފުރާގެ މީހުންނަށް ފަރުވާދެމުންދާކަން ޑޮކްޓަރވަނީ ކަންބޮޑުވުމާއެކު ފާޅުކުރައްވާފައެވެ.\n"މިމަހުގެ 14، 15، 16 މިތިން ދުވަހު ނިޔާވި 10 މީހުންގެ ތެރެއިން7މީހުންނަކީ ވެކްސިންގެ އެއްވެސް ޑޯޒް އެއް ލިބިފައިނުވާ މީހުންކަން ފާހަގަކޮށްލަން" ޑރ. ޝަހީދު ވިދާޅުވިއެވެ.\nވެކްސިން ޖެހުމުގެ މުހިއްމުކަން ފާހަގަކުރައްވައި ވާހަކަފުޅުދައްކަވަމުން ޑރ. ޝަހީދު ވިދަޅުވީ މާލެ ސަރައްދުގައިއާ އެނޫންވެސް ރަށްރަށުގައި ބައެއް ވެކްސިންތައް މިހާރުވެސް ޖަހަމުންދާއިރު ލަސްނުކޮށް ވެކްސިން ފުރިހަމަކުރުމަށް ޑޮކްޓަރވަނީ އިލްތިމާސްކުރައްވާފައެވެ.\nރާއްޖޭގައި މިހާތަނަށް މަރުވި މީހުންގެ ތެރެއިން އެއްވެސް މީހަކަށް އެކަށީގެންވާ ވަރުވާ ނުދެވިގެން ނިޔާވެފައި ނުވާކަން ފާހަގަކުރައްވަމުން ޑރ. ޝަހީދުވިދާޅުވީ މިހާރު ހުރި ގޮންޖެހުންތަކާއެކުވެސް އެންމެ ސީރިއަސްވާ މީހުންނަށް ދޭންޖެހޭ ފަރުވާއާއި ފޯރުކޮށްދޭންޖެހޭ އެންމެހާ ކަންކަން ފުރިހަމަކުރަމުން ގެންދާކަމަށެވެ.


Vakeelun ge haggah huras alhai, Imran dhakkavanee dhogu vaahaka thakeh: Yameen ge aailaa | Mihaaru\nވަކީލުންގެ ހައްގަށް ހުރަސް އަޅައި، އިމްރާން ދައްކަވަނީ ދޮގު ވާހަކަތަކެއް: ޔާމީންގެ އާއިލާ\nޔާމީންގެ ދަރިކަލުން ޒޭން: ކްރިމިނަލް ކޯޓާއި ހައި ކޯޓުން ވެސް ކޮށްފައިވާ އަމުރުތަކާ ޚިލާފަށް ވަކީލެއްގެ ހައްގު ބައްޕާފުޅަށް ނުދެނީ ސަރުކާރުން ގަސްދުގައި ކަމަށާއި އެކަމާ މެދު ކަންބޮޑުވާ ކަމަށް ވިދާޅުވި.---ފައިލް ފޮޓޯ: މިހާރު\n18 އޯގަސްޓް 2020 - 16:44\nމަނީ ލޯންޑްރިންގެ ކުށުގައި މިދިޔަ އަހަރުގެ ނޮވެމްބަރު މަހުން ފެށިގެން ފަސް އަހަރުގެ ޖަލު ހުކުމެއް ތަންފީޒު ކުރަމުން ގެންދަވާ ޔާމީނަށް ވަކީލުންނާ ބައްދަލު ކުރެއްވުމުގެ ފުރުސަތު ލިބިވަޑައިނުގަންނަވާތީ، އިދިކޮޅު ޕީޕީއެމާއި ޕީއެންސީ ކޯލިޝަނުންނާއި އެ މަނިކުފާނުގެ ވަކީލުން ވަނީ ނުރުހުން ފާޅުކޮށްފަ އެވެ. އެކަމަކު ހޯމް މިނިސްޓަރު އިމްރާން ވިދާޅުވީ ވަކީލުންނާ ބައްދަލު ކުރެއްވުމުގެ ފުރުސަތަށް ހުރަސް އަޅާފައި ނުވާނެ ކަމަށެވެ.\nއެކަމާ ގުޅިގެން ޔާމީންގެ އާއިލާގެ ފަރާތުން އެ މަނިކުފާނުގެ ދަރިކަލުން ޒޭން އަބްދުﷲ ޔާމީން މިއަދު ނެެރުއްވި ބަޔާނެއްގައި ވަނީ ކްރިމިނަލް ކޯޓާއި ހައި ކޯޓުން ވެސް ކޮށްފައިވާ އަމުރުތަކާ ޚިލާފަށް ވަކީލެއްގެ ހައްގު ބައްޕާފުޅަށް ނުދެނީ ސަރުކާރުން ގަސްދުގައި ކަމަށާއި އެކަމާ މެދު ކަންބޮޑުވާ ކަމަށެވެ. ވަކީލުން ޔާމީނާ ބައްދަލު ކުރަން ކ. މާފުއްޓަށް ދިއުމުން ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ހުއްދަ ނެތް ކަމަށް ބުނެ އެ ރަށަށް އެރުމުގެ ހުުއްދަ ވަކީލުންނަށް ދީފައި ނުވުމަކީ ޔާމީނާ މެދު އަނިޔާވެރިވުން ކަމަށް ޒޭން ވިދާޅުވި އެވެ.\nޔާމީން ޖަލަށް ވަޑައިގަތުމަށް ލޯންޗަށް އަރާވަޑައިގަންނަވަނީ.---ފައިލް ފޮޓޯ: މިހާރު\n"އެމަނިކުފާނާ ވަކީލުންނާ ބައްދަލު ކުރެވޭނީ ކަމާނުބެހޭ މާފުށީ ކައުންސިލާއި ހެލްތު ޕްރޮޓެކްޝަން އޭޖެންސީގެ ހުއްދަ ނަގައިގެން ކަމަށް ކަރެކްޝަނަލް ސާވިސް އިން ބުނުމަކީ ދައުލަތުގެ ބެލުމުގެ ދަށުގައި ހުރި ފަރާތަކާ މެދު އަނިޔާވެރިވުން،" ޔާމީންގެ ދަރިކަލުން ޒޭންގެ ބަޔާނުގައިވެ އެވެ.\nއެ ބަޔާނުގައި ޒޭން ވިދާޅުވީ، ވަކީލުންގެ ފުރުސަތާއި ބޭސްފަރުވާގެ ހައްގަކީ ކުޅިވަރެއްހެން ސިފަވާ ގޮތަށް މިނިސްޓަރު އިމްރާން މީޑިއާގައި ވާހަކަ ދައްކަވަމުން ގެންދަވާ ކަމަށާއި އޭގެ ސަބަބުން ޔާމީނާއި އެ މަނިކުފާނުގެ އާއިލާ އަށް ނަފުސާނީ ގޮތުން ގެއްލުންވާ ކަމަށެވެ. އަދި ކުރީގެ ރައީސަކާ މެދު އެފަދަ ގޮތަކަށް އިހާނެތިކޮށް އަމަލު ކުރުމަކީ އެއްވެސް ގޮތަކަށް ބަލައިގަނެވޭނެ ކަމެއް ނޫން ކަމަށް ވެސް ބަޔާނުގައި ޒޭން ވިދާޅުވި އެވެ.\nޔާމީނާ ބެހޭގޮތުން އެގޮތަށް އިމްރާން ވާހަކަ ދައްކަވާތީ އެކަން ހަރުކަށި އިބާރާތުން ކުށްވެރިކުރާ ކަމަށާއި އެކަންކަމާ މެދު ގާނޫނީ ގޮތުން އަޅަންޖެހޭ ފިޔަވަޅުތައް އަޅާނެ ކަމަށް ވެސް ޔާމީންގެ އާއިލާގެ ބަޔާނުގައިވެ އެވެ. ޔާމީނަށް ލިބެންޖެހޭ ހައްގުތައް ހޯދައި ދިނުމަށް ދައުލަތުގެ މުއައްސަސާތަކަށް ވެސް އެ މަނިކުފާނުގެ އާއިލާ އިން ގޮވައިލި އެވެ.\nމަނީ ލޯންޑްރިންގެ ކުށުގައި ޔާމީން ފަސް އަހަރަށް ޖަލަށްލާން ކުރި ހުކުމުގެ އިސްތިއުނާފް ޝަރީއަތް ހައި ކޯޓުގައި ހިނގަމުން ދާއިރު، އެމަނިކުފާނުގެ މައްޗަށް އިތުރު ދެ ދައުވާއެއް ކްރިމިނަލް ކޯޓުގައި ވެސް ވަނީ އުފުލައިފަ އެވެ.\nމާފުށީ ޖަލު ވަކީލުން އިމްރާން އަބްދުﷲ، ހޯމް މިނިސްޓަރު ރައީސް އަބްދުﷲ ޔާމީން ހޯމް މިނިސްޓްރީ މަނީ ލޯންޑްރިން އެމްއެމްޕީއާރްސީގެ ކޮރަޕްޝަން\n45 ކޮމެންޓް, 69 ރިއެކްޝަންސް\nއަހަރެން ޔާމީނުއަށް ފުރިހަމައަށް ތާއީދުކުރަން. އަދި 2023 ގައި ރައީސްކަމަށް އަންނަންވެސް ތާއީދުކުރަން. އެކަމަކު ޒޭންގެ ބަޔާނުގައި ގާނޫނީ މައްސަލަ އެބަހުރި. ސިއްހީ ކުއްލިނުރައްކަލުގެ ހާލަތު އިއުލާންކުރީމަ ކަމާނުބެހޭ މާފުށި ކައުންސިލްއާއި ހެލްތް ޕްރޮޓެކްޝަން އޭޖެންސީއޭ ނުބުނެވޭނެ. ގާނޫނީ ލަފާދޭ ޓީމުގައި ގާބިލުކަން ހުންނަންވާނެ.\nހަދާންވޭތަ ޤާސިމު ހޮސްޕިޓަލްގަ އި އޮށްވާ ދަންވަރު ކޯޓް ހުޅުވަ އިގެން ހުކުމް ކުރިކަން ؟ މި އަދު ކީކޭތިކިޔަނީ\nހަނދާންވޭތަ ވީލްޗެއަރއެއްގަ އިން ބޭފުޅަކު އެއަޕޯޓަށް ފުރަން ދެވުނީމަ އުޅުނު ގޮތުގެ ވީޑިއޯ؟\nއެހެން ދިވެހީންވެސް އެހެން ރަށްރަށަށް ދަންޏާ ޖެހެނީ އެކަމުގެ ހުއްދަ ހޯދަން މި ދުވަސްކޮޅު. އެހެން ރަށެއްގަ ހުރި ޖަލަކަށް ދަންޏާ އެ ރަށްރަށަށް ރޯގާ ހިފައިގެން ދެވިދާނެތީ. ހުއްދަ ހޯދީމާ އެކަމަށް ރައްކާތެރިވެ، ސަމާލުވާން އެނގޭނެ އެ ރަށެއްގެ ބަޔަކަށްވެސް. ހުރިހާ އެންމެންވެސް ކަންކަން ކުރަން ހަމަޖެހިފަ ހުންނަ އުސޫލުތަކަށް އިޙްތިރާމްކުރަން ދަސްކުރަންވާނެކަމަށް ފެނޭ. ހަމަ އެހެންމެ، މީހުނަށް ލުއި ފަސޭހަކަން ފޯރުކޮށްދިނުމަކީ ދީނުގައި ކޮންމެހެން ކުރަންޖެހޭ ކަމެއް\nالله اكبر . الله اكبر މިއޮތީވާ ކަމެއް ކޮބާ އެއްކަލަ އެޑަމް . ބަރާބަރު މެޑަމް ގެ ބަސްފުޅު\nދޮގު ހަދަނީ ކޮންބައެއްކަން މާތްﷲ މޮޅަށް ދެނެވޮޑިގެންވޭ. ވަންކަން ކުރަން ފަސްުނުޖެހުނު ބަޔަކު ދޮގު ހަދަން ފަސްނުޖެހޭނެބާ؟ ޒާކާތު ފައުންޑޭޝަނުން ކީއްވެބާ މިހާރު އެހީނުވަނީ\nތިގޮތަށް ކިޔާނަމަ ދޮގުހަދަން ފަސްނުޖެހޭ ބަޔަކު ވައްކަންކުރަން ފަސްނުޖެހޭނެބާ؟ މިސަރުކާރުގެ ކިތައް މީހުން އެބަ ދޮގުތައް ހަދާ؟\nއިމްރާނަކައް ތެދެއްނެހެދޭނެ އިމްރާންތެދެއްހަދަން ބޭނުންވާނަމަ,އިމްރާންއެމަޤާމަކުނުހުންނަވާނެ ނަމޫނާއަކައްސައިޚުއިލްޔާސްހުސޭނުބެއްލެވީސް,މިހާރުގެސަރުކާރުގެ މަޤާމެއްގަބޫލުކޮއްގެންއަންނިގެދަށުގައުޅެން ލަދުަގަންނަންޖެހޭނެމަޖިލިހުގަ ހިންގިމާރާމާރީވެސްނުބެލުނުމަޖިލިހުގެތަޅުމުގަހިންގިމާރާމާރީއަކީމެމްބަރުންގެއިމްތިޔާޒުގެޤާނޫނުންބޭރުކަމެކެވެ,!!\nމީހަކައް ފަހު މީހެއް. މިފެށުނީ އިމްރާން ބޭރުކުރުމުގެ މަސައްކަތް. މިކަންކަމަކީ މިސްޓަރ ބީން އިދިކޮޅާއި ގުޅިގެން ހިންގާ ކަންކަން\nއިމްރާނު ފާޅުގަ އިދޮގުހަދާނެ\nށ ސާލިހްބެއާ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ އަންނިގެ ވަގުކަން މާބޮޑު ވެނަޓިލޭޓަރު ގެންނަން ރައީސް އޮފީހުން ހުއްދަދިނީ އޭނަ ހިފާ ހައްޔަރު ކޮށްބަލަ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nޙުރިހާ ފައިދާއެއްް ގާސިމްބެޔަށް\nމާލެ އިން މީހުން ދިރި އުޅޭ ރަށަކަށް ދެވޭނީ އެޗް ޕީ އޭ ހުއްދަ ލިބިގެން. ވަކީލުންވެސް ހަމަ އަަރެމެން ޕޯޓަލް މެދުވެރި ކޮށް ހޯމް ކަރަންޓީނަށް ދާން ހުއްދަ ހޯދި ގޮތަށް ހޯދާ. މާފުށީގައި 14 ދުވަހު ކަރަންޓީނުވެފައި ދެން ޖަލަށް ދޭ. އެޗް ޕީ އޭ އިން ދޭ ހުއްދަ އެއް ކަރެކްޝަނަކަށް ނުދެވޭނެ. ތީ ވަރަށް ގޮތެއް ނެތް ވަކީލުން ތަކެއް. ޢާއްމު ޞިއްހަތުގެ ކުރި އަށް އަމިއްލަ މަސްލަހަތު އިސްކުރާނީ ވ އަމިއްލަ އެދުން ބޮޑުވީމަ.\nކަރެކްޝަނުން ވަކި ގަޑިއެއް ކަނޑައަޅައި އެޗް ޕީ އޭ ގެ ހުއްދަ ކަރެކްޝަނުން ހަމަޖައްސަން ޖެހޭނެ. ޢެހެން ނޫނީ ކަރެކްޝަނުން ކަނޑައަޅާ ގަޑިއާ އެޗް ޕީ އޭ ގެ ލިޔެކިޔުންނިންމާ ގަޑިޔާ ދިމާނުވެ މައްްސަލަ ދިމާވާނެ. ނިއުނޯމަލް ގަ ޚާއްސަ މަސައްކަތަށް ކަރަންޓީނު ނުވާގޮތަށް 5ދުވަސް ނުވާގޮތަށް ރަށްރަށަށް ދެވޭ. ޢެކަން ކުރަންޖެހޭނީ ޒިންމާވާ އޮފީސްތަކުން. ޥަކީލުންނާ ބައްދަލުކުރުވުނުގެ ޒިންމާ ހައިކޯޓުން ވަނީ ކަރެކްޝަނާއި މަތިކޮށްފަ\nސަރުކާރުން އިންތިޒާމުތައް ހަމަ ޖައްސަން ޖެހޭނީ.